
PERSONER 

Venus U ran ia. 
Venus Anadyomene. 
Diana. 
Luna. 

Nympher. 

Jægerne. 

Aet æon, deres Fyrste. 

M i m a s, en gammel Jæger. 

Meleager, ^ 

. . \ unge Jægere. 

Actor, J 

En Dreng. 

Thebe, Actæons Amme. 

P r o c ii e, hendes bil ride Datter. 

Ly da, Actæons Slægtning. 



Hyrderne. 

Endymion, deres Fyrste. 

Phorbas, hans Plelefader. 

A m p h i o n, en gammel Hyrde. 

Hæmon, 

Kreon, l unge Hyrder. 

La jos, 

En lille Dreng. 

Leuclppe, Hyrdinde. 

H e r m i o n e, hendes Datter. 

Kl y mene. 

Phøbe. 

Pandora. 

P r o k r 1 s og 

Flere Hyrdinder. 

Udkom særskilt 1841. Trykt anden Gang 1857 1 „Mythologiske 
Digte"; tredie Gang 1879 1 „Poetiske Skrifter". 



FØRSTE AKT 



FØRSTE SCENE 

(En Skov i Messen e. Morgen. Venus Anadyomene træder 

op med sine Nympher.) 

Venus. 
Irene og Philyra! 

Begge. 
Store Dronning! 

Venus. 
Aglaja! 

A g 1 a j a. 
Herskerinde! 

Venus. 
Gaiatea! 

G a 1 a t e a. 
Høibaarne Frue! hvad er din Befaling? 

Venus. 

At her mit Pyntebord I tilberede. 

i* 



Vor lange Reise denne Nat paa Havet 
Har taget paa mig; Vestenvindens Pust 
Har adskilt mine Lokker, løsnet Sløret. 
See, hvor løsagtigt det om Skuldren flagrer! 
Man kunde tage mig for en Hyrdinde, 
Der kom fra Stævnemøde med sin Elsker, 
Og sneg sig frygtsom hjem i Morgenstunden. 
— Her vil jeg hvile, mens min Dragt I ordner. 

G a 1 a t e a. 
Paa denne Græsbænk Sæde tag, o Dronning! 

VenUS (sætter sig). 

Dit Speil, Aglaja! 

A g 1 a j a. 
Her! — Men Kindens Rose 
Har ingen Skade lidt af Natteluften. 

Venus. 
Philyra! salv mit Haar før du det fletter; 
Og du, Irene! børst mig Støvet -af 
Sandalerne, og bind de røde Baand 
Lidt høiere mig op her under Læggen! 

Philyra. 
Vil du en Krands i dine Lokker? 

Venus. 

Ja, 
Gjem Kronen til i Morgen. Jeg vil vinde, 
Og ei beherske Hjerterne i Dag. — 
Men hvorfor staaer du ledig, Gaiatea? 
Hvor er mit Armbaand? hvor mit gyldne Bælte? 



G a 1 a t e a. 
Her, min Fyrstinde! Hvilken Dødelig 
Vil med dit Skue du i Dag begeistre, 
Da du det gyldne Bælte tager paa? 

Venus. 
Du er vel bange for din egen Elsker, 
Den unge Hyrde? Frygt ei, Gaiatea! 
Din A c i s altfor smægtende mig er. 
Desuden, hvorfor dig din Skat berøve? 
Troer du, at Venus nødig har at borge 
Paa anden Haand en Elsker? 

G a 1 a t e a. 

Nei, min Dronning! 

Venus. 
Jeg troer det ikke heller. Lyver ikke 
Aglajas Speil, er endnu Venus Venus. 

(spejler sig.) 

Saae nogen Tid I slig en Arm? 

A g 1 a j a. 

Nei aldrig! 

Venus. 
Og slig en Hals og Nakke? 

Irene. 

Ingensinde! 

Venus. 
Og slig en Barm? 



P h i 1 y r a. 
Den fandt vist ei sin Lige! 

Venus. 
Vist ei — nei vil man høre! Hvor I skriger 
I Munden paa hverandre og omkap, 
Som trængte jeg til Smiger — som behøved 
Jeg Eders Bifald for at overtydes. 

(til Gaiatea.) 

Men at dit ømme Bryst kan finde Ro, 

Saa kjend den Dødeliges Navn, for hvis Skyld 

Jeg Paphos har forladt: Actæon er det. 

G a 1 a t e a. 
Messenes Fyrste? 

Venus. 
Ja. Hans Navn bar Rygtet 
Alt længst til mine Øren. Spurgte jeg, 
Hvem der var Jordens største Venusdyrker, 
Da lød fra hver en Mund Actæons Navn, 
Da nævnte man de Templer, han mig bygged, 
De rige Offre, han mig hver Dag bragte, 
For over alle Guder mig at ære. 
Ei utaknemlig Venus er — ei glemmer 
Hun i sin Herlighed en trofast Dyrker. 
I trende Dage vil jeg dvæle her; 
Besøge hvert et Tempel rundt i Landet; 
Men først Actæon kjende skal min Naade, 
At frisk han vorde maa. 

G a 1 a t e a. 

Er han da syg? 



Venus. 
De stakkels Dødelige! Tænk, saa ivrig 
Han til min Tjeneste sit Liv har viet, 
At hver en anden Ting nu død ham tykkes. 
Saa blind han har sig stirret paa min Glands, 
At fast han meer ei skuer Jord og Himmel 
Saa lidt som Blomsten, der foran ham groer. 
Slig Sygdom kj ender man paa Jorden kun. 
Men jeg til Livets Lyst igjen ham vækker; 
Thi som han mig har hædret over Alle, 
Skal fremfor Andre Naade vises ham. 

P h i 1 y r a. 
Vil som Adonis du din Gunst ham sk j enke? 

Irene (afsides). 
Vee dig, Philyra! 

G a 1 a t e a (afsides). 
Uforsigtige! 

A g 1 a j a (afsides). 

Hvad Navn, Ulykkelige, har du nævnt! 

Venus (staaer op). 

Forvorpne! Hvis jeg her din Ret dig gjorde, 
Strax lod jeg binde Hænder, Fødder paa dig, 
Og kasted nøgen dig i Skoven ud, 
At qvalfuld Hungersdød du maatte lide. 
Nævn, hvis du tør, igjen Adonis' Navn, 
Og maal ham med de andre Dødelige, 
Hvem han fordunklede som Solen Stjerner; 

Giv blot den Tanke Rum, at Venus kunde 
En Anden elske som Adonis — ha! 
Ved Jupiters, min store Faders, Hoved, 
Din Straf skal blive frygtelig, Philyra! 

Philyra (knæler). 

Tilgiv mig, høie Dronning! 

Nympherne (knælende). 

Tilgiv! Tilgiv! 

Venus. 
Reis Jer! — Men tys! Er det ei Hornets Klang, 
Som Luftens Vinge bærer til mit Øre? 

Irene. 
Det sikkert er Actæons Jægerskare. 

G a 1 a t e a. 
I denne Skov hver Morgenstund han jager. 

Venus. 
Aglaja! Ræk endnu en Gang mig Speilet. 
Tidt meer end Skjønhed har en Klædning Magt 

(spejler sig.) 

Er Alt fuldkomment, Ingenting forfeilet? 

Aglaja. 
Fuldkommen som du selv er og din Dragt! 

Venus. 
Saa rask til Side! Før den unge Skytte 
Vi her belønne, til hans Ord vi lytte. 

(Venus og Nympherne bort.) 



ANDEN SCENE 

(Actæon, Mima s, Actor, Meleager og en Skare Jægere 

drage over Skuepladsen.) 

Jægerne (synge). 
En Stund lad hvile 
Med Buens Pile 
Nu Jagtens Spyd! 
Vor Sang sig svinger 
I Luft, der klinger 
Ved Hornets Lyd. 
Dets Klang spaaer Fare 
Og skræmmer bort 
Den rædde Hare, 
Den rappe Hjort. 

Naar Ulv os møder, 
Naar Vildsviin støder 
Med skarpen Tand: 
Med kraftig Landse 
Kun Seirens Krandse 
Vi gribe kan. 
Da Bacchus klinker 
Med Kampens Søn, 
Og Venus vinker 
Med Seirens Løn. 

Da bringer bunden 
Til os i Lunden 
Den muntre Faun 

En Flok af Piger, 
Der mod os higer 
I Hjertets Savn. 
Hver Sin med Varme 
Strax løser fri; 
Af hvide Arme 
Da bindes vi. 

M i m a s. 
Mærk hvad jeg siger: 
De løse Piger 
Hold rigtig fast! 
De lokkes gjerne, 
Men skye sig fjerne 
Dog snart i Hast. 
De selv veed ikke 
Til Maalet Vei: 
Spørg deres Blikke, 
Men Læben ei! 

Jægerne. 
Spørg deres Blikke, 
Men Læben ei! 

(Alle drage forbi paa Actæon nær, der sætter sig under Egen. Meleager, 
som har fulgt Jægerne, vender tilbage.) 

Meleager. 
Du drager ikke med? 

A c t æ o n. 
Nei, Meleager. 
Gaa du! Jeg bliver her. 

Meleager. 

Har du da glemt, 
At denne Morgen Grændselandets Q vinder 
Forsamle sig ved Neda-Floden, for 
At feire Vaarens Fest og Lam at klippe? 
Tænk hvilken Spas, naar vi som Ulven kommer; 
Naar frem med eet vi bryde af vort Skjul 
Og snappe hver isin blomstrende Hyrdinde. 
Hvad Lyst og Løier! Hvilken Skræk og Angst! 
Hvor vil de skrige og sig tappert værge, 
Og dog til Slutning Alle give Kjøb — 
Du kj ender Legen bedst, du har Erfaring. 

A c t æ o n. 
Just derfor, Meleager, bli'er jeg her. 

(staaer op.) 

Ha, hvor jeg tørster efter Eensomhed! 
Gaa, Meleager! Gaa! 

Meleager. 

Min ædle Herre! 
Jag her mig ikke bort. Sygt er dit Bryst; 
I Feberhede brænde dine Kinder, 
Og af en dunkel Glød dit Øie flammer. 

A c t æ o n. 
Syg mener du jeg er? See, hvor min Arm 
Den stærke Bue her med Lethed spænder. 
Mit Jagtspyd vil mod Træet hist jeg kaste — 
Nu! Hørte du det hvine? ... See, hvor dybt 
Det har sig boret i den haarde Stamme. 

Meleager. 
Men dog er reent forandret du fra fordum; 
Selv dine Venner knap dig kjende meer. 
Hvo vil i dig nu see den muntre Jæger, 
Der Sange digtede til Vinens Priis, 
Der oppe var med Morgensolen, og 
Endnu ved Maanskin efter Dyret jaged? 
Du gaaer med sænket Bue om i Skoven, 
Og tidt gjør ei et Skud den hele Dag. 
Men Eet har dog af Alting mest mig undret — 

A c t æ o n. 
Og hvad har mest da undret dig? 

Meleager. 

At du, 
Der før beseired paa din Dobbeltjagt 
Saa let som Skovens Hind hver deilig Pige; 
At du, der, Solen lig, til alle Hjerter 
Uddeelte af dit Hjertes stærke Flamme; 
Der altid Prisen vandt, hver Gang det gjaldt 
At søge op den skjulte Skjønhed og 
Det stolte Bryst til Kjærlighed at tvinge: 
At du for Eros reent er bleven blind, 
Saa ingen Skjønhed mere dig henrykker, 
Saa selv et Eventyr, som det i Dag, 
Ei meer til Liv og Lyst dit Hjerte vækker. 

A C t æ O n (sætter sig igjen under Træet). 

Ja, Meleager, du har Ret; jeg syg er. 

Meleager. 
Hvad er din Sygdom? Lægedom jeg søger. 

A c t æ o n. 
Men hvis Forbandelsen, der hviler paa mig, 
Mig tilfaldt som en Arv nu fra min Slægt? 

M e 1 e a g e r. 
Hvad mener du? 

A c t æ o n. 
Var ei det Guders Vrede, 
Der alt min Bedstefader Kadmos traf, 
Da han landflygtig vandred om i Verden? 
Selv det, som syntes Lykke, hans Formæling 
Med Aphrodites rigt udstyr'de Datter, 
Blev for hans Afkom kun til Qval, thi Arven, 
Den høie Skjønhed, Undergang dem bragte. 
Hvad rædsom Død traf ei min Moders Søstre? 
Semele brændtes op af Gudens Ild; 
Agave sønderrev sin egen Søn 
I Raseri, før hun for Staalet blødte; 
Ino fra Klippen styrted sig i Havet 
Og drog i Døden med sit unge Barn; 
Min Moder ene spared Skjæbnens Vrede — 
Dog end er hendes Søn ei i sin Grav. 

Meleager. 
I Sindet er din Sygdom. Tro mig, Herre! 
Du læges vil naar Eensomhed du flyer; 
Naar atter du til Sang Pocalen griber, 
Naar atter i de muntre Qvinders Selskab 
Du drikker Nectar af en Purpurmund. 

A c t æ o n. 
Din Nectar er mig Død. Den Eensomhed, 
Der dig er saa forhadt, er mig saa sød, 
At jeg en Piil dig kunde sende — gaa! 

Meleager. 
Jeg gaaer — men see! 

Actæon. 
Hvad er der? 

M e 1 e a g e r. 

Et Besøg! 
Din Søsterdatter Lyda, hvem i Morges 
Et Iilbud kaldte hjem igjen til Elis. 

Actæon. 
Hun ud af Karmen staaer og gaaer fra Følget — 

Meleager. 
En deilig Pige, skjøndt endnu et Barn. 
Hvad Blomst, naar denne Knop sig først udfolder! 
Saa ung hun er, har hun dog alt et Hjerte. 
De fire korte Døgn, hun her har hviilt sig, 
Paa Reisen fra Laconien til Hjemmet, 
Har hende Uro nok for lang Tid skaffet. 

Actæon. 
Hvad vil du sige? 

Meleager. 
Tungsind gjør dig blind. 
Har ei du seet, hvordan hun Farve skifter, 

Og hvordan Øiet straaler, naar du taler? 
Ei paa os Andre spilder hun et Ord. 
Naar du er borte, skjules hun af Sløret, 
Og dækkes bag en Muur af gamle Terner. 
Jeg vedder, saa uskyldig som hun er, 
Du havde nødig kun at aabne Armen, 
Saa kom hun af sig selv — 

Actæon. 

Men jeg vil ikke 
De tamme Dyr, der løbe selv i Garnet. 



TREDIE SCENE 

(Lyda, fulgt af to Terner, der blive staaende 1 Afstand, nær- 
mer sig Actæon. Meleager gaaer.) 

Lyda. 
Jeg har dig søgt. Et Budskab fra min Moder 
Min Reise hjem til Elis har paaskyndt. 
Jeg maa Farvel dig sige — 

Actæon. 

Hils din Moder! 
Endskjøndt min Søster, fast hun er mig fremmed, 
Thi meer end ti Aar har for mig hun forud; 
Men bring en venlig Hilsen dog til hende. 

Lyda. 
Og naar hun spørger mig, hvordan du lever, 
Hvad skal jeg svare? 

A c t æ o n. 
Svar, hvad selv dig tykkes. 
Jeg er endnu i Live kan du melde, 
Og endnu graaned ikke mine Haar. 

L y d a. 
Det Svar er ikke nok til Fryd at bringe. 
Du er ei glad, midt i din Pragt og Rigdom. 
Jeg mangen Gang har paa dit Mismod tænkt, 
Og gjerne lod jeg dig en Trøst tilbage. 
Fortørnes ei, fordi jeg taler saa; 
Men du min Slægtning er, og nu vi skilles. 

A c t æ o n. 
Og hvilken Trøst, o Lyda, har du til mig? 

Lyda. 
Jeg tænker paa, hvor eensomt her du lever; 
De vilde Jægere kun er dit Selskab. 
Hvis over du til os i Elis kom, 
Da vilde lykkelig du sikkert blive. 
Min Moder elsker dig, og alle Folk 
Der vilde holde af dig; heller ei 
Er Livet der saa stille som du troer. 
I Jagt og Vaabenleg du kunde færdes, 
Og hvile dig i Selskab mellem Venner. 
Hvad j e g formaaer, jeg ogsaa gjerne bidrog, 
For alle Skyer at jage fra din Pande. 
Jeg Harpen slaaer, og mange Sange kan jeg — 
O, kom! Lad mig det Bud til Hjemmet bringe, 
At snart vi skal dig see! 

A c t æ o n. 

Et Barn du er! 

L y d a. 
Jeg er kun fjorten Aar, men større bli'er jeg, 
Og stor min Fryd vil blive, naar du kommer; 
Thi snart du kommer — ikke sandt, Actæon? 

A c t æ o n. 
Ja een Gang kommer jeg, din Sang at høre. 
Men Karmen venter dig — Farvel, o Ly da! 

Ly da, (rækker ham Haanden). 

Farvel, Farvel! Forglem mig ikke reent; 
Jeg tidt vil tænke paa dig til vi mødes. 

(Hun stiger i Karmen fulgt af sine Terner. Alle bort.) 

FJERDE SCENE 

Actæon (ene). 

Og disse blide Dueøine troer hun 

Har Kraft til at bevæge dette Hjerte ... 

— O, at en Gunst dog Skjæbnen mig forundte! 

Ikkun en Skaal af Lethes Vande fyldt, 

Saa hver Erindring svandt i Glemsel bort. 

Naar først jeg Mindet havde dybt begravet, 

Hvor skulde da jeg leve! Nyfødt skulde 

Mit Blik sig aabne da for Livets Straaler. 

Da saae jeg forud ei i Blomstens Knop 

Dens visne Blade — Frugten viste mig 

Ei strax i Spiren da den skjulte Orm. 

Da var du ei en Drøm du fagre Elskov, 

Fr. Paludan-Muller : Skrifter. III. 2 

Der lokked, for med Tomhed kun at ende; 
En Drøm da ei din Lyst — en Drøm da var 
Kun dette Skyggeliv, som nu mig dræber. 

(Han springer heftig op og gaaer frem.) 

Hvor er en Kilde, at min Tørst jeg stiller? 

Venus! har du reent da mig forladt? 

Har du din Dyrker glemt? Har bort du vendt dig 
Fra dette Land, hvis Kyst dig fordum bar? 
Vil aldrig meer som før du stige frem 
Af Havets hvide Skum i al din Friskhed? 
Da skjælved Vandene — og som paa Bølgen 
Du selv dig hæved høit, saa hæved Glæden 

1 hvert et Hjerte sig fra Dybet op. 

(Han gaaer hen over Sletten, men standser pludselig.) 

Ha! Hvilke Toner — 

Chor af Nympherne (inde i Skoven). 
Straalende Venus! 
Jordens den mægtige, 
Prægtige Dronning: 
Straalende Venus! 

A c t æ o n. 
Venus! — 
Men hvilket Syn sig aabenbarer hist! 

(Venus, fulgt af Nympherne, viser sig mellem Træerne.) 

C h o r e t. 
Der, hvor du vandrer, 
Smykket med Floret, 
Rosen og Myrten 
Voxer i Sporet 

A c t æ o n. 
Er det et Blendværk da? — Mit Hjerte skjælver. 
Som hendes Øie lyser hendes Dragt. 
Det er den Uforlignelige selv! 
Det Venus er, den høie Himmeldronning! 
Hun vinker ad mig — see! Nu staaer hun stille. 

C h o r e t. 
Der, hvor du hviler, 
Spirer der Sommer; 
Der, hvor du smiler, 
Livet fremkommer — 

A c t æ o n. 
Hun fra sin Pande tager Rosenkrandsen 
Og rækker hen imod mig — Hør! hun taler. 
Mit Navn hun nævner ... Hun tilbage gaaer. 
Nei, om igjen hun vender sig og vinker — 
See, hvor det gyldne Venusbælte blinker! 
Jeg kommer! Min Gudinde har mig kaldt. 

(Han iler ind i Skoven.) 
C h O r e t (i det Fjerne). 

Skue dit Billed 

Menneskets Sønner, 

Strax stiger Haabet 

Opad i Bønner. 

Høit lyder Raabet: 

Straalende Venus! 

Jordens den ma^gtige, 

Prægtige Dronning: 

Straalende Venus! 

2* 

FEMTE SCENE 

(Grændsen af Arkadlen. Hermlone, Prokris, Pandora, 
Klymene, Phøbe og andre Hyrdinder sidde i Kreds 
ved Neda-Floden. Til høire Krat og Buske. Nogle af Hyrd- 
inderne klippe Lam; nogle samle og sortere Ulden; andre vaske 

den og pakke den i Kurve.) 

Hyrdinderne (synge). 
Skjønne Vaar, 

Som nu atter kommer, 

Du os spaaer 

Snart den lyse Sommer. 

Nattergalen, 

Som i Dalen 

Slaaer sin Trille; 

Grønne Skove, 

Bækkens Vove, 

Alting taler sødt om Dage milde. 
Ak, hvor seen 

Gik ei Vintertiden! 

Væv og Teen 

Gav en Trøst saa liden. 

Trist var Minen, 

Tambourinen 

Hang bestøvet; 

Fløitens milde 

Lyd taug stille, 

Hjertet i sit Fængsel sad bedrøvet. 
Idelig 

Da vort Suk fremtrængtes; 

Efter dig, 

Vaar! da stærkt vi længtes. 

Nu du kommer, 

Nu er Sommer 

Al vor Higen. 

Da til Dandsen, 

Smykt med Krandsen, 

Kalder Aftnens Fløite Hyrdepigen. 
Snart en Snees 

Samler sig med Hen, 

Dandser Kreds 

Rundt om Poppelpilen. 

Hyrden finder 

Der Hyrdinder; 

Elskovs Fakkel, 

Fra den fjerne 

Venusstjerne, 

Virker da paa begge sit Mirakel. 
Bryst ved Bryst 

Tidt et Baand da knyttes, 

Som i Høst 

Med et andet byttes. 

Thi naar Druen 

Fyldt med Luen 

Offres Guden: 

Af sit Kammer 

Fuld af Flammer 

Føres og til Hymens Tempel Bruden. 

P r o k r i s. 
Føres, ak! til Hymens Tempel Bruden! 

Hermione. 
Hør Prokris! Fast saa høit og dybt hun sukker, 
Som slæbtes hun med Vold til Templet op. 

Prokris. 
O Hermione! Du er nu saa kjæk. 
Du spotte kan, som Alt har paa det Rene; 
Hvis Bryllup knap kan bie paa i Morgen, 
Saa stor en Hast har du og din Endymion. 

Hermione. 
Du tager ganske feil; thi utaalmodig 
Er her saa lidt Endymion som jeg selv, 
Fordi paa Høsten ei vort Bryllup venter. 
Er ei et halvt Aar gaaet, siden han 
Kom til min Moders, til Leucippes Huus, 
Og bad om denne Haand? Har ei ved Væven 
Jeg siddet trolig hele denne Vinter, 
Og virket paa hans Bryllupsdragt? Jeg tænker, 
Sligt er ei Tegn paa Hastværk og paa Iil. 
Først denne Morgen modtog jeg hans Gave, 
Min Brudekjole og det hvide Slør. 

P h ø b e. 
Din Brudekjole! Hvordan seer den ud? 

K 1 y m e n e. 
Fik intet Smykke du? 

Alle. 
Fortæl! Fortæl! 

Hermione. 
Alt skal I høre. Men ræk først mig Kurven! 
Min Vask er færdig. Seer I, hvid som Snee! 

P r o k r i s. 
Ja, maalt med den, er dine Hænder graae. 

Pandora. 
Tie stille! Lad om Gaverne os høre. 

Hermione. 
Saa hør nu efter! Tvende Kurve kom der: 
I den fra Phorbas laa to gyldne Armbaand, 
Dertil et Halsbaand, fuldt af ædle Stene, 
Saaledes parrede, at Regnbufarven 
Kom ved Foreningen af alle frem. 
Men i Endymions Kurv laa Brudekjolen. 
Af sneehvid Uld den er, med Purpurborter 
For neden og paa Siden. Gyldne Blomster 
Er i det røde Purpur virket ind, 
Og Bæltet vævet er som hvide Lilier. 
Ved Siden Sløret laa, indfattet rundt 
Med sølvbrodeerte Roser, og saa langt, 
At naar jeg over Skuldren kaster det, 
Dét rører ved min Hæl. 

Klymene. 

O Hermione! 

Phøbe. 
Du Lykkelige! 

Pandora. 
Hvilken Pragt og Rigdom! 

Hermione. 
Og troer du, at jeg disse Gaver agted, 
Hvis ei jeg fik dem for Endymions Skyld? 
Hvis paa hans Kjærlighed ei Pant de var mig? 

P r o k r i s. 
Ja uden Egennytte du kan tale, 
Du, som til Ægte Hyrdeprindsen faaer. 
Fyrstinde bli'er du jo! Tænk blot, Pandora! 
For Hermione snart vi Knæ skal bøie. 

Hermione. 
Hvorfor saa bitter Prokris? Er det min Skyld, 
At Hæmon, at min Fætter, ei dig elsker? — 
Hvis du mig stolt troer af min Brudgom, nu 
Saa troer du ret: jeg stolt er af Endymion, 
Men ei fordi til Hersker han er valgt. 
Da han fra Karien med Phorbas kom, 
Hvordan stod Alt her til? Min Moder siger, 
At Alt var Armod da, og Kiv og Strid. 
Et Barn han den Gang var, men om i Husene 
Han med sin Pleiefader alt dog gik, 
Og talte Fred og gav dem milde Gaver. 
Hvo reiste siden de forfaldne Templer? 
Hvo lærte vore Hyrder Agerbruget? — 
Er ei det hele Land Endymions Værk? 
Og dog er han saa ung ... men lad mig tie! 
For god han er til her at tales om. 

P r o k r i s. 
Jeg vil ei heller trættes; velbekjendt 
Er mig din rappe Tunge. Hurtig, Phøbe! 
Giv mere Uld ... Men hvorfor staaer I op? — 

Phøbe. 
Klymenes Lam er sluppet ud af Snoren. 

Pandora. 
Det fanges maa, før Buskene det naaer. 

P r o k r i s. 
Ja rask Pandora! Brug de gamle Been. 

Pandora. 
Du er bestandig nu saa høflig, Prokris! 
Eet takker daglig dog jeg Venus for: 
At din Elskværdighed hun ei mig skjenkte. 
Langt hellere dog lidt til Aars end hæslig. 

Prokris. 
Slap der det ud? Men stille, Bedstemoder! 
Der kommer Hermione og Klymene 
Med Deserteuren. 

Phøbe. 

Hvor fik I det fat? 

Hermione. 
Det bange stod i Krattet ganske roligt, 
Og slikked vore Hænder da vi kom. 

(De sætte sig igjen.) 

Phøbe. 
Men see, hvor bleg Klymenes Kind er bleven. 

K 1 y m e n e. 
Jeg syntes ganske tydelig, det rørte 
Sig hist i Buskene. 

Phøbe. 
Hvad rørte sig? 

K 1 y m e n e. 
Jeg veed det ei; men siden jeg forleden 
Var ovre paa den anden Side Floden, 
Og hørte der min Faster mig fortælle 
Om Prinds Actæon og hans vilde Jægre, 
Fra den Tid skrækker mig den mindste Lyd. 

Phøbe. 
Og hvad fortalte da din Faster? 

P r o k r i s. 

Andet ei, 
Jeg vedde tør, end hvad vi Alle veed, 
At mange Kjærester Actæon har. 
Er det saa frygteligt? Jeg var ei bange 
For ham med samt hans Jægere at møde. 

K 1 y m e n e. 
Spot ei, o Prokris! Spot og Skade følges. 
Det hele Grændseland paa Hevn kun tænker. 
Min Faster sagde, at ei nogen Kone 
Og Pige meer var sikker der i Landet; 
Thi allevegne lured Prinds Actæon 
Med sine Jægere for dem at fange. 
Tidt brød med Vold i Byerne han ind, 

Drev Mændene paa Flugt, for tapper er han; 
Og dem af Qvinderne, som selv han spared, 
Bortførte saa hans Folk. En gammel Jæger, 
Jeg troer han Mimas hed, er værst af Alle; 
Et Afskum skal det være, som fra først af 
Den unge Prinds til Frækhed har forført. 

P h ø b e. 
Det er jo frygteligt! 

P r o k r i s. 
Ja hyt dig, Phøbe! 
Men videre Klymene! Veed du Mere? 

K 1 y m e n e. 
En Maanedstid det nu kan være siden, 
At fra sin Borg Actæon sendte hjem 
De Sidste af den Pigeflok, han røved. 
Men tænk, hvor selsomt! Alle holde af ham. 
De kalde ham en Halvgud, en Apollo, 
Hvis Ord ei nogen Dødelig kan modstaae, 
Og som i Skjønhed aldrig fandt sin Lige. 

Phøbe. 
Det er jo rædsomt! 

P r o k r i s. 

Stakkels Phøbe, vogt dig! 
Din Dyd er stor, men skrøbeligt dit Hjerte. 

Phøbe. 
Utaalelige Prokris! 

K 1 y m e n e. 
Hermione, 
Du er saa rolig — er du ikke bange? 

Hermione. 
Nei, alle Spøgelser jeg kan fordrive. 
Min Fætter Hæmon har en Vise lært mig, 
Som til sin egen Brug han digtet har; 
Den tager hver en Frygt som Katten Musen. 

(Synger :) 

I Modgang og Fare, 

Naar Skjæbnen er vred, 

For mig at forsvare, 

Et Middel jeg veed: 

Et Middel, der stemmer 

I Sorg mig til Lyst; 

Et Middel til Trøst, 

Som Dag nu og Nat, til min Frelse, jeg gj emmer 

Her dybt i mit Bryst. 

Naar jeg leer — 

Ha, ha, ha! 

Tra, la, la! 

Ingen Ting da kan mig skade meer. 

Til Gavns og med Smerte 
Forelsket jeg var; 
Man piinte mit Hjerte, 
Holdt Haabet for Nar; 
Af Taarer, som runde, 
Blev næsten jeg blind; 
Da faldt det mig ind, 

Om ikke ved Latter jeg allerbedst kunde 

Kurere mit Sind. 

Og jeg loe — 

Ha, ha, ha! 

Tra, la, la! 

Ja, saa Skam, blev jeg lystig og fro. 

Bag Grene, der luded, 

Jeg traf i en Skov 

Paa Ulven, som tuded 

Og søgte sit Rov. 

Den meente, at bange 

Jeg skulde den flye; 

Naar j e g krøb i Ly, 

Saa vilde med Spring den mig pludselig fange. 

Da loe jeg paa ny; 

Det faldt haardt — 

Ha, ha, ha! 

Tra, la, la! 

Strax min Ulv lusked slukøret bort. 

P r o k r i s. 
Den blev nok flau, den Ulv. 

K 1 y ni e n e (rciser sig). 

Tys! Hører I? 

P h ø b e. 
Hvad er det? 

Kly m ene. 
Bag ved Buskene det loe. 

(Alle springe op.) 

Pandora. 
Hjælp! Røvere! 

Hermione. 
Nu frelse sig, hvo kan! 

(Hyrdinderne flye, Jægerne styrte frem af Krattet.) 

SJETTE SCENE 
(Meleager, Mlmas, Actor, fulgt af Jægere.) 

Meleager. 
Reden tom er! 

M i m a s. 
Hurtig, Actor! 
Flyv ad Sletten hen, den grønne! 
Fang os Fuglene, de skjønne, 
Førend Buret de kan naae! 

Actor. 
Som en Stormvind skal det gaae. 
Følg mig, Kammerater alle! 
Skal vi Byttet lade falde, 
Som i Snaren alt vi saae? 

Jægerne. 
Fremad! før de Forspring faae. 

(Actor bort med Jægerne.) 

M i m a s. 
Meleager, mens de hente 
Byttet til os, vil vi spare 
Vore Kræfter her, og vente. 

Hvilken Jagt! See, hvor de sode 
Piger over Græssets bløde 
Bund som unge Daadyr fare! 
See, hvor Frygten dem bevinger! 
See, hvor hver en Arm nu svinger! 
Hvor de lette Klæder flagre, 
Hvor de runde Been. de magre, 
Dandse blottede og bare! 
See den raske Jægerskare, 
Hvor den alt er dem i Hælen! 
Hvor i Løbet alt den kjælen 
Synes gribe om sit Bytte! — 
Vee mig arme, gamle Skytte, 
Som tilbage her maa blive; 
Som med Been, saa tunge, stive, 
Snart kun leve kan for Pligten. 
Hvi har Podagra og Gigten 
I mit Glas sig lagt paa Bunden? 
Hvi har Tidens Tand af Munden 
Bort mig gnavet alle Tænder, 
Medens Læben endnu brænder 
For til Kysset sig at spidse? 
Knap et Haar er paa min Isse; 
Nøgen Panden nu omvanker, 
Den, som fuld dog er af Tanker 
Om de gyldne Qvindelokker. 
Kraftesløs kun Foden rokker, 
Som ved Glands af Aftnens Stjerne 
End til Dandsen fløi saa gjerne 
Med den søde Glut i Lunden. 

Styrken er af Armen svunden, 
Af den Arm, som end i Drømme 
Fast den vilde Nymphe holder. 
Men — hvad selv du kan bedømme 
Hvad den største Sorg mig volder: 
Er, at Hosten Skj elmen kuer, 
Er, at Asthma Barmen truer, 
Ak den Barm, som endnu luer 
For det unge Pigehjerte. 
Meleager, deel min Smerte! 
Føl, hvad det dog har at sige, 
Naar man Valplads er for Krige, 
Hvori' Eros vil for Kronos 
Aldrig flygte, aldrig vige — 
Dog, hvad hjælper det at klage? 
Philosoph paa gamle Dage 
Tænker jeg at blive nu. 

Meleager. 
Altid lystig dog er du! — 
Ha, men see dog! Endt er Jagten. 
Lethed vundet har fra Magten. 
Ind i Krattets dunkle Hule 
Frelste sig de løse Fugle, 
Ikkun To fik Actor fat. 

M i m a s. 
To kun af den hele Klat! 
To kun! Hvor det Tal mig nager! 
Din Skyld er det Meleager. 
Dag for Dag du bli'er mig værre, 

Hvis paa dig og paa din Herre 

Ei vi havde ventet længe — 

O I skammelige Drenge! 

Længst var kapret da vort Bytte. 

Hvad kan nu vor Plan os nytte? 

Aftnens Fest — vi op maae sætt'en! 

Og hvordan kan vi, vi Tretten, 

Disse to Hyrdinder dele, 

Saa ei Brøk det gi' er, men Hele? 

Strid det bringer, Lod at trække — 

Jeg nok tage maa dem begge. 



SYVENDE SCENE 

(De Forrige. Jægerne med de to Hyrdinder, der skjule 

sig bag dem.) 

A c t o r. 
Her, o Mimas, er vor Fangst! 

M i m a s. 
Pluto tage dig, du Nøler! 
Ødeland! der bort mig kaster 
Skatten, som jeg dig betroede. 
Usle, hjerteløse Gnier! 
Som af Tyve sparer Atten, 
Og kun To til mig har gjemt. 

A c t o r. 
Brum nu, Gamle, ei saa slemt! 
Med en Hind omkap jeg løber; 

Men fra syttenaars Hyrdinder 
Vinder du, saa lidt som jeg. 

Meleager. 
Perlen da du bringer ei? 
Hun, den Deilige, hvis Øine 
Som to Stjerner lyste for os, 
Da i Krattet nys vi skjultes; 
Hun, 4 hvis Stemmes Fløitetoner 
Lod tilbage Lyst i Sjælen, 
Og i Hjertet Suk og Savn? 

A c t o r. 
Hun slap bort; men hendes Navn 
Fanged jeg med mine Fanger: 
Hermione — 

M e 1 e a g e r. 

Hermione? 

A c t o r. 
Som trolovet er den store 
Stjernekigger i Arkadien. 

Meleager. 
Hyrdeprindsen? 

A c t o r. 
Ja, Endymion! 
Deres Bryllup alt skal feires 
Morgen Aften. 

M e 1 e a g e r. 
Vee, o vee! 

M i m a s. 
Hvor de snakker! Vil man see! — 
Veed I ei, at derfor fik I 
Een Mund imod tvende Øren, 
For at høre meer end tale? 
Hør mig Actor, Meleager, 
Og I andre, unge Svende! 
Hør en gammel Mand, som tygged 
Viisdoms Straa før I fik Tænder: 
Grund til Vrede, til Besværing, 
Ved jer Nølen gav I Alle — 
Ei des mindre jeg forlader; 
Dog forstaae mig, paa det Vilkaar, 
At vort Bytte mig tilfalder. 
Billighed det høit forlanger: 
I er unge, og af Blomster 
Voxer nok for Jer i Verden, 
Medens mig, den gamle Gubbe, 
Glæden fattig kun tilmaales. 
Klogskab vil det; thi hvorledes 
Skal de To vi Mange dele, 
Saa ei Ufred det forvolder? 
Retfærd endelig det kræver; 
Thi foruden Brøde staaer jeg, 
Mens ved Eders Skyld vi tabte 
Frugterne af Dagens Gjerning. 
Nok af Grunde har jeg givet — 
Siig, hvad svarer I derpaa? 

Actor (gjor Tegn til Meleager). 

Nu, lad gaae! 

3* 

Jægerne. 
Lad gaae! Lad gaae! 



M i m a s. 
Det var talt som brave Venner. 
Før mig Fangerne da frem! 

(Han sætter sig i Græsset ; Hyrdinderne, som skjule Ansigtet i Hæn- 
derne, stilles frem for ham.) 

M i m a s. 
See, hvor Frygten kuer dem. 
Nærm Jer uden Angst, I Søde! 
Vær ei bange nu, Smaapiger! 
Det er mig, den gamle Mimas, 
Som for Eders Skjæbne raader. 
Det er Ingen af de løse, 
De forfløine Ungersvende, 
Som I Grund har til at frygte. 
Det en Olding er, som taler; 
Det en Mand er, som ei dyrker 
Venus blot, men og Diana. 
Hav blot Tillid til min Alder! 
Jeg kun Venskab nu forlanger, 
Kjærlighed med Tiden kommer. 
Men jert Aasyn lad mig skue! 
Lad mig see de milde Øine, 
See de røde Rosenlæber! 
Slaae mig ud de bløde Arme, 
For mit Hoved snart en Vugge! 
Bøi Jer over mig, I Søde! 
Pilen lig, der staaer ved Kilden, 

At mit ømme Blik afspeile 
Kan jer Skjønheds fulde Krone ... 
Hvad — I nøler? Vil I lystre! 
Uforskammede! Hvis ikke 
Eders Aasyn strax I blotter, 
Skal Jer gamle Mimas blotte 
Heel og holden — 

Prokris Og Pandora (strække Hænderne ud). 

Naade! Naade! 

Mimas. 
Ha, hvad seer jeg? — O, I Afskum! 
Siig, hvad hedder du? 

Pandora. 

Pandora. 
Mimas. 
Hvad, Pandora? Saa gid alle 
Plager fra Pandoras Æske 
Komme over dig, du Gamle! — 
Hvad er dit Navn? 

Prokris. 

Prokris. 

Mimas. 

Prokris! 
Stjal du Navnet fra en Skjønhed, 
Og beholdt dit stygge Billed? 
Gaae til Tartarus I Begge! 
Pak Jer bort! 

Pandora. 
Kom med, o Prokris! 
Lad os flye den Frygtelige. 

Prokris. 
Pak Jer bort! Nei vil man høre 
Hvor den slemme Tykbug taler. 
Nu jeg just vil her forblive! 
Jeg dit Skudsmaal vil dig læse, 
Gamle Satyr, gamle Buk! 

M i m a s. 
Gaaer du ei, saa faaer du Hug. 

Prokris. 
Hug? — Elendige! Du Stakkel, 
Som alt faldefærdig raver! 
Jammerlige Orm! hvem Ormen 
Snart fortærer — du vil true? 
Blinde Taabe! som mod Eros 
Strækker Armen, og ei see kan, 
At han sidder dig i Nakken: 
Har du ingen Skam tilbage? 
Du, som burde sidde stille 
Og i Graad din Død betænke, 
Du vil røve unge Piger; 
Du, hvis Baare alt staaer rede, 
Længes efter Brudesengen; 
Du, som knap kan holde sammen, 
Holde Bryllup vil, og seer ei 

At Begravelse det bliver; 
Du, som — 

Mimas. 
Bind din stygge Tunge! 

A c t o r. 
Hvilket Mundlær! 

Jægerne. 

Ha, ha, ha! 

P r o k r i s. 
Lee kun, lee kun Alle! Ja, 
Men endnu ei Enden er der. 
Frække, Skjændige, som krænke 
Menneskers og Guders Love! 
Lade Buge, som paa Udaad 
Dag og Nat kun speculeré! 
Haarde Halse, som kun Strikken 
Har til sidste Løn i Vente! 
Q vinderøvere! som tage 
Fra os værgeløse Piger 
Hver en Smule vi besidde 
Af Uskyldighed og Ære — 
I Forførere! I Falske, 
Som fordærve vore Sjæle; 
Som med søde Ord os lokke, 
For os nedrig at forlade — 
Over Jer vil Straffen komme! 
Frygtelig vil Straffen komme! 
Da paa Prokris skal I tænke. 
Da, naar Hævnen Eder rammer 

Mere skrap end nu min Tale: 
Da leer jeg — til da Farvel! 

(Prokris og Pandora bort.) 

Mimas. 
Bort hun gik — naa det var vel! 
Mig for Øret end det summer; 
Ganske døv jeg blev til sidst. 

A c t o r. 
Ha, men see! Paa Veien hist 
Gjennem Krattet gaaer Actæon — 
Hvor forandret dog hans Aasyn 
Fra i Morges, da vi skiltes! 
Lig en Sol hans Øie funkler; 
Stolt og høit han løfter Panden, 
Som en Krands af Roser smykker. 
Han tilvinker os med Haanden — 
Ja, i rette Tid han kommer, 
Nu vort Bytte vi har tabt! 



OTTENDE SCENE 

Actæon. De Forrige. 

Jægerne. 
Hil vor Fyrste! Hil Actæon! 

Actæon. 
Uden Fangst I er endnu? 

Mimas. 
Garnet, Søn, det brast itu. 

A c t o r. 
Fuglene, vi vilde fange, 
Flugten tog til Løvets Gange, 
Fandt et Skjul bag Skovens Træer. 

Meleager. 
O, hvi var du ikke her! 
Skjønheds eget stolte Billed 
Har i Dag for os sig stillet 
I en ung Hyrdinde frem. 
Var ei Jorden hendes Hjem, 
Selve Kjærligheds Gudinde 
Her jeg havde troet at finde, 
Da den Deilige vi fandt. 

A C t æ n (afsides). 

Løser Venus alt sit Pant? 
Mens hun selv mit Øie blendte, 
Her sit Billed hun mig sendte — 

(Til Meleager.) 

Hvordan lød det Navn, hun bar? 

Meleager. 
Hermione. Dog hun har 
Alt en Brudgom og en Herre. 
Uopnaaelig des værre 
Staaer som Stjernen hun for mig. 

A c t æ o n. 
Uopnaaelig for dig, 
Jeg vil troe det, Meleager; 
Men hvis Stjernen mig behager, 

Fængsler ingen Magt den meer. 

Du forundret paa mig seer — 

Venner, op! En Gud mig fylder. 

Jeg et Offer Venus skylder, 

Vi det bringe vil i Dag! 

Fra min Borg skal Purpurflag 

Ud i Luften stolt sig svinge; 

Alle Jægerhorn skal klinge, 

Alle Lunde give Svar. 

Hundred hvide Duepar, 

Cyperviin, saa sød som Honning, 

Offres skal til Skjønheds Dronning, . 

Paa min Kjærlighed et Pant. 

Op Enhver, hvem Venus bandt! 

Op, den Høies Gunst at vinde! 

Op, at offre vor Gudinde 

Paa vor Kjærlighed et Pant! 

Jægerne. 
Op Enhver, hvem Venus bandt! 
Op, den Høies Gunst at vinde! 
Op, at offre vor Gudinde 
Paa vor Kjærlighed et Pant! 

(Actæon bort, fulgt af Jægerne.) 



ANDEN AKT 



FØRSTE SCENE 

(En Lund i Arkadien helliget Venus. I Baggrunden Gudindens 
Billedstøtte. Hermlone, i Brudedragt, kommer hurtig ind.) 

Hermione. 
Her er jeg ene — her jeg frit kan aande! 
I Sværmen jeg saa frygtsom blev. Den Jubel, 
Der hilsed uafladelig mit Øre; 
De mange Stemmer, der lyksalig priste 
Mig fremfor Alle; der mit Held forkyndte 
I høie Toner: Alt saa dybt mig ængsted — 

(Gaaer frem mod Billedstøtten og knæler.) 

O Venus, min Gudinde! Du, som lytted 
Til mine Bønner, da saa spædt mit Haab var, 
Da hver en Morgen med min Krands jeg kom 
Og lagde den som Offer for din Fod: 
Du, som mig lang Tid i Forventning holdt; 
Du, hvem min Taare takked, da mit Øre 
Inddrak hans Kjærlighed i søde Ord: 
O Venus, hør mig atter! Dig jeg priser, 

Thi underfuld og himmelsk er din Gave. 
Men bæres først den vunden dybt i Hjertet, 
Da voxer den, saa den sit Kar vil sprænge. 
Ja, hvor skal Livet denne Lykke rumme? 
Det fast mig synes: nu maa Døden komme. 

Men du, som binder, du kan og bevare. 
Ja Eet bevar mig! Eet bevar, o Venus! 
Den Kjærlighed til mig, som nu han føler, 

lad den ei forsvinde! Lad den lyse 
Med samme Flamme gjennem alle Tider, 
Som da din Guddomsmagt den først antændte. 
Selv da, naar Aarene har Intet levnet 

Af denne Skikkelse, som nu han elsker — 

1 Alderdommen selv, lad ei den slukkes! 

Men lær du mig den Konst, at fængsle Gratien, 

At ei fra mig hun flygter — at ei een Gang 

Ham tykkes hæsligt, hvad nu skjønt ham er. 

Du høie Venus! Mange Sorger komme 

I Følge med din Gave. G jerne bærer 

Jeg dog dem alle, for den ei at miste: 

O, gjem den for mig! Gjern den til det Sidste! 



ANDEN SCENE 

(P h a 1) e og K 1 y m e n e komme ilende; den Første med en 
Krands af rode Valmuer, den Anden med Brudesløret.) 

Phøbe. 
Du løb din Vei. Vor Spøg paa Flugt dig drev. 
Her Krandsen er! Den mangler blot et Hoved. 

K ly m e n e. 
Og her er Sløret! Lad mig fast det binde. 

PflØbe (sætter Krandsen paa Hermione). 

Du veed ei hvilken Støi der blev, da du 

Med eet var borte. Hvor blev Bruden af? 

Sæt efter Bruden! Hun fra Hymen flygter! 

Saa raabte Pigerne, og i det samme 

Kom Spillemændene med deres Fløiter, 

For, mens du pyntet blev, at blæse for dig. 

Da steg først Larmen rigtig: Bruden! Bruden! 

Vi Bruden strax vil see! Frem, frem med Bruden! 

Saa raabte de. Leucippe løb omkring, 

Som Bisselæ'r i Skoene hun havde, 

Og kaldte: Hermione! Hermione! 

Meest over Pyntekonen gik det ud. 

De paastod, at hun havde Bruden gjemt, 

For selv at lægge sig i Brudesengen, 

Og Alle loe og skreg iblandt hverandre. 

Hvor dog de Mandfolk ere slemme! Meget 

Mit Øre hørte, som jeg knap tør sige. 

Det veed jeg nok: naar selv jeg bliver Brud, 

Jeg stopper begge Øren til med Vox; 

Lad saa dem snakke! 

K 1 y m e n e (hefter Sløret paa Hermione). 

O, min Hermione, 
Hvor du er lykkelig! Vi andre Stakler 
Maae nøies med at ane hvad du føler. 
Fortæl os dog, hvordan man er til Mode 
Sin Bryllupsdag — 

Phøbe. 
Du hefter Sløret skjævt. 

K ly m e n e. 
Lad mig om det! Jeg vilde gjerne vide — 

Phøbe. 
Brudgommen kommer! 

Klymene. 

Saa af sted! Endnu 
Blot denne Naal i Sløret! 

Phøbe. 

Kom, Klymene! 

(Begge bort.) 

TREDIE SCENE 

(Endymion kommer bekrandset.) 

Endymion. 
Du flygted — men sin Skjæbne man ei undgaaer. 
Med Blomster alt vor Vogn man smykker ud, 
Og snart i Tog de unge Folk sig nærme, 
Der os med Sang til Templet vil ledsage. 

H e r m i o n e. 
Jeg er beredt — 

Endymion. 
Men see, hvor bleg din Kind! 
Har Skrækken fra i Gaar du end i Blodet? 
En Brud maa altid smile, Hermione. 
Seer du hvor Solen trænger ind i Lunden? 

Det er Apollo selv, der Lykke spaaer os, 
Der lover mange lyse Aar paa Jorden, 
Før han os sende vil sin milde Piil. 

Hermione. 
Siig, troer du Lykken er bestandig? 

Endymion. 

Min 
Saa flygtig og bestandig er som du. 
Gi'er du mig Haanden, holder fast jeg Lykken. 
Naar bort du iler med de lette Fjed, 
Da gaaer den lige bag dig i dit Spor, 
Som akkurat har Plads dens Fod at rumme. 
Naar langtfra kun jeg hører dine Trin, 
Da veed jeg, at den kommer. Sover du, 
Da slumrer og min Lykke. Hver en Morgen 
Den hæver sødt sig med dit Øielaag, 
Og gaaer jeg da forbi din Dør, den kommer 
I Døren ud, at hilse mig paa ny. 

Hermione. 
Og vil du altid elske mig som nu? 

Endymion. 
Saa tør du spørge? 

Hermione. 
Sværg mig — 



Endymion. 
Ved Eros! 



Jeg vil sværge: 

Hermione. 
Sværg dog ei; thi brød du Eden, 
Da bragte mig din Straf jo dobbelt Sorg. 
Siig blot mig Eet: troer du din Kjærlighed 
Er stærk som min? 

Endymion. 
Saa stærk! 

Hermione. 

Og høi som min? 

Endymion. 
Døm selv, om ikke høi den være maa, 
Da fra sin Ungdom stedse den er vokset. 
Kun ganske lille var den, da i Sandet 
Jeg første Gang saae Sporet af dit Trin, 
Og tænkte: hvilke nydelige Fødder! 
Hvor blev den stor, da jeg i Lunden saae dig, 
Mens du ad Stien gik i Aftenrøden 
Og bar saa stolt paa Hovedet din Kurv. 
Men da ved Dandsen jeg dig traf — hvor traf 
Dit Øies Straale Guden i mit Hjerte, 
Saa over Hovedet han brat mig voxte! 
For hvert et Ord vi talte med hinanden, 
Blev Gudens Vinger stærkere og større, 
Til han til sidst i Flugten tog os med, 
Da han om Aftnen mod sin Moders Stjerne 
Steg gjennem Rosensky'r fra Jorden op. 

Hermione. 
Da ønsked jeg at døe — en Daare var jeg, 

Thi da blev Alt først levende for mig. 

Og dog — i dette Øieblik jeg kunde 

Det Samme ønske, hvis for dig jeg døde. 

Endymion. 
For Alvor? der er Taarer i dit Øie. 
Du Glade! Har din Bryllupsdag du valgt 
Til første Gang i Sorg dig at forsøge? 

Hermione. 
Hvad skal jeg sige? Du vil lee ad mig, 
Men det, som mig betynger, er min Lykke. 
Fra hver en Mund jeg prises jo lyksalig; 
Men midt i Glæden — medens Alt er Jubel, 
Den hemmelige Frygt mit Hjerte knuger. 
Det er, som rundt jeg skulde søge, for 
Den ubekj endte Fjende at opdage. 

Endymion. 
O hvor du i din Angst seer yndig ud! 
Der ordentlig en Skræk er i dit Blik, 
Som ei til Altret hen du skulde gaae, 
Men til din Grav. Dog trøst dig, Hermione! 
Slig Sorg man pleier kalde Venuslune, 
Og tidt paa Bryllupsdage skal den spores. 
Det Venus er, der lader Brudens Hjerte 
Bæve og skjælve ved sin stærke Magt. — 
Hvor kan til Sorgens Brud du troe dig kaaret? 
Fik dette Smilehul du for at græde? 
Og denne friske Rosenlæbe, for 
At sukke dine unge Dage bort? 

Fr. Paludan-Muller: Skrifter. III. * 

Din stolte Pande, som saa høit du bærer, 

Den skulde være skabt til ned at tynges 

Og gjennemfures dybt af Kummers Rynker? 

Hvad — troer du disse smaa og hvide Hænder 

Bestemtes til i Angest sig at vride? 

Din bløde Fod til Smertens Tornesti? 

Og dine Øine nu — o troer du, at 

Saa lang Tid jeg har Stjernekonst studeert, 

Og speidet Himlens Lys, men end ei lært 

At kjende Lysets Kilder? — Klare Øine! 

Jo meer jeg seer i Jer, des meer jeg nærmer 

Mig til Lyksalighedens lyse Land. 

Det er, som Venusstjernen bag Jer stod, 

Som speiled den sig huldt i milde Drømme, 

Og gav Jer al sin lykkelige Glands. 

Hermione. 
Saa troer du, at jeg frit og glad tør aande? 

E n d y m i o n. 
Saa vist som jeg min Stjernekonst forstaaer. 

Hermione. 
O du maa vide, at jeg egentlig 
Her havde Lyst til høit i Fryd at juble. 
Dybt i mit Hjerte synger det, og Lykken 
Brød gjerne frem i Sang og glade Ord. 
Staaer du ei her? Er det ei dig, som taler? 
Og vil ei denne Time os forene? 
Tilgivelse for disse Glædens Taarer! 

Nu løfter sig mit Hjerte høit i Fryd, 
Men jeg har intet Ord til den at tolke. 

(Musik bag Scenen.) 

Endymion. 
Ha, Bryllupstoget kommer! Fløiten toner! 
O, sød Musik! Men sødere dog den, 
Hvori med Taaren Smilet sammenstemmer! 
Det er en Harmoni, men mere rig 
End nogen Fløite mægter at frembringe. 

Hermione. 
Hør Sangens Toner! nærmere de klinge. 

C h O r e t (udenfor). 

Hymen kalder! 
Hermione og Endymion, 
Hymen kalder! 

Enkelt Stemme (til Fløiten). 
Røde Rosenblade 
• Strøe vi paa jer Vei. 
Tusindfryd og Myrter 
Mangle heller ei. 
Over dem skal Dalens 
Stolte Lilie gaae; 
Dalens Konge-Pignie 
Ud sin Krone slaae. 

C h o r e t. 
Hymen kalder! 
Hermione og Endymion, 
Hymen kalder! 

Enkelt Stemme. 
Lykkelige Varsler 
For jer Fremtid skee: 
Tvende Turdelduer 
Fik vi nys at see; 
Ned fra Luften hurtig 
Skød de To som Een; 
Satte sig saa Begge 
Paa den samme Green. 

C h o r e t. 
Hymen kalder! 
Hermione og Endymion, 
Hymen kalder! 

Enkelt Stemme. 
Gudens Fakkel brænder 
Hist i Templet tændt; 
Skynd Jer, før dens første 
Stærke Blus er endt. 
Nøl ei, nøl ei længer! 
Gjør ei Guden vred! 
Læg paa Hymens Alter 
Bøn og Offer ned. 

C II O r e t (trænger ind i Lunden). 

Hymen kalder! 
Hymen kalder! 
Hermione og Endymion, 
Hymen kalder! 

lyrder og Hyrdinder omslynge Brudeparret med en Blomsterlænke og 
re det med sig. Alle bort. Musikken høres fjernere og fjernere.) 

FJERDE SCENE 

(Actæon, Mimas, Meleager, forklædte som Hyrder, træde 

frem af Buskene.) 

Actæon. 
Ved Himlen! deilig er hun. Kun et Glimt 
Var dette Syn — men aldrig jeg det glemmer. 
Saa har mit eget Øie da bekræftet, 
Hvad alle Tunger os i Dag forkyndte, 
Da over Landets Grændse vi kom ind, 
At med Gudinden sig Hyrdinden maaler. 
Ja, denne Pande bærer Skjønheds Krone! 
Det disse Øine var, jeg ledte efter 
I alle Øine — denne Mund det var, 
Hvis Rose jeg paa hver en Læbe søgte. — 
Af sted! 

Mimas. 
Hvorhen? 

Actæon. 
At rive hende bort 
Fra hendes usle Brudgom — 

Mimas. 

Giv dig Stunder! 
Her hjælper Magt ei. 

Actæon. 

Det en Prøve gjelder. 

Mimas (holder ham tilbage). 

Tag mod Fornuft! 

A c t æ o n. 
Ha, Taabe! Slip min Arm! 

M i m a s. 
Hvad? Er du ei min Myndling? Har din Fader, 
Kong Aristæos, ei betroet dig til mig, 
Da i din spæde Barndom han fik Forfald? 
Vær ei saa hidsig! Lad den Gamle raade. 
Jeg selv har Underretning søgt om Alt. 
Først naar det Aften bli'er, er Tingen mulig; 
Endnu for høit staaer Solen — 

A c t æ o n. 

Lad den dale! 
Naar ned den synker, stiger op min Lykke. 

M i m a s. 
Ret saa, min Søn! Nu taler du fornuftig, 
Nu som Opdrager har jeg Glæde af dig. 
Ei sandt, det er et andet Liv, at vandre 
Paa Eventyr, end eensom kukelure? 
Mig selv behager denne Hyrdedragt, 
Hvori vi ubemærkt kom over Grændsen. 
Der noget Eget er ved disse Baand, 
Som flagre os saa sk j elmske ned fra Hatten; 
Ved denne Vest, ved denne Blomsterkost, 
Ved disse hvide, korte Lærredsbuxer, 
Saa ganske smægtende man bli'er til Mode. 
Ja, hvad gjør Klæderne dog ei af Manden! 
Naar jeg til Jagt er klædt, saa maa jeg bande, 
Og træde haardt med Støvlens Hæl i Jorden, 

Og tale plumpt og grovt om raske Tøse; — 
Men her, med Hyrdeskoen paa min Fod, 
Jeg lister mig paa Taaen rundt, og læsper: 
Kom, Phyllis! Hulde Phyllis! Damon kalder. 

Actæon. 
Du Leiligheden selv har speidet ud? 

Mimas. 
liver Krog med egne Øine. Seer du, Søn! 
Som her nu ligge kan Leucippes Bolig 
Hvor Bryllupsgildet holdes, ligger her 
Det dunkle Myrtekrat, der støder til 
Endymions Huus, hvor Bruden hjem skal føres. 
Selv sneg jeg Husets Væg mig tæt forbi, 
Og gjorde gjennem Vinduet et Kig 
I Brudekamret. Hvilket prægtigt Kammer! 
Og hvilken Seng! Og hvilke bløde Bolstre! 
Og over Alting svæved der en Duft — 
O Søn! Jeg blev med eet saa tør om Munden; 
Mit gamle Hjerte blev saa trangt i Barmen, 
Og fælt mig værked mine stive Been. 

Actæon. 
Tie med din Sqvalder! — Krattet var jo tæt nok 
Til os ved Dag at dække? 

M i m a s. 

For hvert Die! 

Actæon. 
Saa ned til Actor! Lad i Lunden ind 
Ham føre vore Heste! 

M i m a s. 
Ja i Skjul 
Vi krybe faaer. til Mørket falder paa. 
Vor Smule Leg i Gaar har bragt paa Been 
Hver sælle Hyrde, og til Livs man vil os. 
Hvem veed, om ei vi trække skal fra Læ'ret 
Før Dag er endt — 

A C t æ O n (afsides). 

O, var alt Natten kommen! 

M i m a s. 
Kom, Søn! ... Og Meleager — Hei! Hallo! 
See, hvor fordybet i sit Drømmeri! — 
Da du blev karsk, var det med ham forbi. 

(Gaacr.) 
A C t 96 O n (gaaer hen i Baggrunden mod Billedstøtten). 

Ha, hvilket Billed møder her mit Øie? 
Til Steen forvandlet min Gudinde staaer, 
Hun holder i sin Haand en Rosenkrands, 
Lig den, som hun i Skoven rakte til mig; 
Men hendes Purpurmund er bleg og stum. 
Ei lover nu, som den Gang, hun mig Lykken, 
Hvis jeg beseire kan den rene Jomfru, 
Hvem alle Tunger give Skjønheds Priis. 
Og dog, o Venus — dog du taler til mig, 
Thi for min Lykke selv du baned Vei. 
Alt har den rene Jomfru her jeg fundet! 
Her, hvor du selv er nær, hun stod foran mig, 

Kaldt for den skjønneste af alle Læber, 
Og tolked levende dit dunkle Ord — 

(Han tager sin Krands af og betragter den.) 

Hvor rigt det Pant, som paa sin Gunst hun gav mig! 

End disse Roser har den samme Friskhed, 

Den samme Farveglands, som da hun bar dem, 

Og aldrig deres Purpur visne vil. 

Med evig Ungdom vil mit Liv de krandse, 

Som evigt Diadem min Pande smykke, 

Og evig gjenta'e min Gudindes Ord: 

Sin Dyrker Venus skj enker evig Lykke! 

(Seer sig om.) 

Hvad! Meleager, du er her? Følg med mig! 

(Bort.) 

M e 1 e a g e r. 
I Guder! Lad ei dette Anslag lykkes. 
Hvor var afsindig jeg, som selv det fremmed! 
Men hvis til Hyrderne jeg det forraadte? 
En Andens blev hun derfor ikke mindre, 
Og ikke mindre bitter blev min Qval. 
O, hvor er Alt forandret! Hvor forhadt 
Er mig mit Liv og Han, som Ven jeg kaldte! 
Hos dig, o Hermione, boer kun Glæden. 
Af dine Ord og Blik hver Dag at leve, 
At følge dig, var det endog som Skyggen, 
Der sniger mørk og stum sig i dit Fjed; 
At vaagne op hver Morgen, for at møde 
Paa ny dit Billed; hver en Nat at drømme 
Om Dagens Syner — dette Liv var Lykke! 

(Gaaer.) 

FEMTE SCENE 

(En Plads 1 Landsbyen under et stort Træ. Solen er ved sli 
Nedgang. Hæmon, Kreon, Phøbe, K ly mene; Alle 
Høltldsdragt. De ende just en Dands.) 

Hæmon. 
Nu faaer det være nok med denne Prøve. 
Naar blot min lille Phøbe passer Takten! 

Phøbe. 
Vær du kun ganske rolig! Takt jeg brød, 
Fordi Klymenes Tambourin jeg fulgte, 
Istedetfor at lytte til dit Spil. 

Kreon. 
I hvilken Orden gaaer nu Alt da for sig? 

Hæmon. 
Først jeg for Brudeparret la'er os melde. 
Derpaa i Kapper klædt' vi træde frem, 
Og strax mit Qvad til Citharen jeg synger. 
Saa snart det ender, kaster du din Kappe; 
Klymene! Phøbe! I gjør ligesaa; 
Thi Overgangen brat maa være, og 
Saa snart jeg Strængen slaaer, maae Eders Fødde 
Berøre Gulvet i den lette Dands. 

Phøbe. 
Min Fod jeg løfter alt — 

Kreon. 

Min Arm jeg hæver, 
For rundt om Phøbes Liv den rask at slynge. 

Phøbe. 
Det har slet ingen Hast, min gode Kreon! 

K r e o n. 
Jo, søde Phøbe! Selv du hørte jo, 
At Overgangen brat skal være. 

Phøbe. 

Slip mig! 

K 1 y m e n e. 
Der faae vi Selskab! 

H æ m o n. 
Pustende hun kommer, 
Jeg vedder, hun en Skjeppe Nyt os bringer. 

P r O k r i S (kommer). 

Hvad har I for? Før Offringen var endt 
Forsvandt I Alle ... Hvad er her paafærde? 
En Overraskelse — ei sandt, o Hæmon — 
For Bruden, for din smukke Fætter ske? 
Og derfor staae I Alle her forsamled'. 
Der skal vel dandses, synges, qvinkeleres? 
I Narre! Af det Bedste gik I Glip. 
I dette Øieblik holdt Brudeskaren 
Sit Indtog gjennem Byen. Foran løb 
Smaadrengene og skreg i et væk Hurra. 
Ved Vognen, af de hvide Oxer trukken, 
De unge Piger gik, og Følget bagved. 
Men Alle sang en Lovsang høit til Hymen; 
Og fra hvert Huus, som Toget kom forbi, 

Blev hvide Turtelduer slupne løs, 

Saa at til sidst i hundredviis de svæved 

Høit over Brudeparret som en Sky. 

K r e o n. 
Den Sky spaaer Uheld — ikke sandt, o Prokris? 

P r o k r i s. 
Saa, troer du det? Du vil saa fiint mig sige, 
At Andres Lykke jeg kan ikke taale. 
Du stakkels Kreon! God du er, det veed vi; 
God og eenfoldig — vær blot ikke vittig! 
Dit Vid paa Dumhed lider gjerne Skibbrud. 
Men dog har halv du Ret; der Noget var, 
Som virkelig med Frygt mit Hjerte fyldte. 

K 1 y m e n e. 
Hvad er da skeet? 

Prokris. 
Endnu er Intet skeet; 
Men det kan komme. Seer I, høit paa Vognen 
Endymion stod, med Armen slynget rundt 
Om Hermione, og om Begge gik der 
En Blomsterkrands fra Skuldren ned til Hoften: 
Et Tegn paa deres Elskov kan jeg tænke. 
Om Panden bar Endymion Diademet; 
Og medens Toget sig bevæged fremad, 
Han løfted tidt sit Hoved op og saae 
Paa Mængden ud, mens Hermiones Oie 
Med lige Stolthed skued op til hans. 
Da raabte hundred Munde høit omkap: 

Det er ei Dødelige! Nogle skreg: 
Det er Koronis og Apollo! Andre: 
Det er Apollo med Diana! — Jeg 
Bedrøvet tænkte: Hovmod gaaer for Fald. 

H æ m o n. 
Det smukt var tænkt. 

K r e o n. 

Ha, ha! God Nat! o Prokris! — 
Min søde Phøbe, tag mig under Armen. 

Prokris. 
Kom, Hæmon! Jeg vil gaae med dig. 

H æ m o n. 

Nei, undskyld! 
Jeg har mig slaaet sammen med Klymene. 

Prokris. 
Ih, vær saa artig! Troer du, jeg dig nøder? 
Pandora har mig bedt at gjøre Selskab. 

(Gaaer, men vender tilbage.) 

Gaae I nu kun og syng Duetter sammen! 
Vogt blot Jer for, at ei den blinde Metis 
Med Kosten kommer ud og slaaer iblandt Jer: 
I veed, hun har en Skræk for Kattetuden. 

K r e o n. 
Tak, gode Prokris! Vi os nok skal vogte. 

Hæmon (tager Klymenes Arm). 

Af sted! Af sted! Alt Mørket falder paa. 

(Alle bort.) 

SJETTE SCENE 

(Aften. En aaben Buegang udenfor Leuclppes Bolig, bedækket 
med Vllnløv og Roser. Tændte Fakler brænde foran Indgangen, 
og rundtom 1 Vilnrankerne hænge Lamper. Forgrunden er en 
Dandseplads, hvor Musikanterne sidde. I Baggrunden staaer 
Bryllups bor det. Øverst ved dette sees Brud og Brudgom; til 
begge Sider: Phorbas, Lajos, Leuclppe, Amphlon, og 
en Skare Hyrder og Hyrdinder.) 

P h O r b a 8 (reiser sig). 

Hver Gud, det skyldtes, har vi Offer bragt. 
Nu Brudeparrets Skaal! Jeg er den ældste 
Af alle Hyrder her; jeg ud den bringer: 
Endymion og hans skjønne Brud skal leve! 

Alle Hyrder. 
De leve! Leve! Længe skal de leve! 

Endymion. 
Tak, Venner! Tak! 

(Til Phorbas oj? Leucippc.) 

Din Skaal, min Pleiefader! 
Og din, min Moder! 

Hermione. 

Den jeg ogsaa drikker! 

Leucippe. 
O mine kjære Børn! Jeg er lyksalig. 
Jeg husker godt, i fordums Tid jeg sørged, 
Fordi mig Guderne gav ingen Sønner; 
Men da var ogsaa Hermione lille. 

Nu er hun stor — ja større end mig selv, 
Og har med eet en voxen Søn mig skaffet. 

(Til Hyrderne.) 

Jeg er lidt stolt af ham som I kan tænke! 

A m p h i o n. 
Ja ham vort Land vil mindes, naar vi Gamle 
Forlængst er glemte. 

Leucippe. 
Han er og vor Drot, 
Og det med Rette; thi han Fred har stiftet 
I dette Lahd, hvor Alting før var Splid. 

A m p h i o n. 
Og han vor Lærer blev! Som Himlens Stjerner 
Og Veir og Tider kun ved ham vi kjende, 
Saa har han from os lært, at blodigt Offer 
Ei Guder er saa kjært som Markens Frugt. 
Hvad vidste vi før ham? 

Hyrderne. 

Endymion leve! 

Leucippe. 
Det Samme raaber jeg. Hvis I er glade, 
Hvad troer I da maa Brudens Moder være? 
I veed ei, Venner, hvad man har for Sorger 
Naar slig en lille Pige voxer op. 
Hvor skal det kjære Barn faae sig en Mand? 
Og det en god Mand, en fornuftig Mand, 
En holden Mand — en Mand som vor Endymion! 
Saadanne Sorger kjende kun vi Mødre. 
Men det er sandt, vi har og dobbelt Glæde 

Naar ned fra Himlen saa den Rette falder. 

Det er som anden Gang vi bleve gifte; 

Thi Den, som Bruden faaer, faaer Mo'erens Hjerte 

I Kjøbet med — det er Naturens Orden. 

Da blive atter unge vi paa ny, 

Og underfuldt for os omskifter Tiden. 

P h o r b a s. 
Ja underfuldt, Leucippe, Tiden skifter. 
I Aften just det femten Aar er siden 
Jeg flygted hid fra Karien med Endymion. 
Der rased Oprør, under Mord og Brand. • 
I Borgen kæmpende var Kongen falden, 
Men endnu stiltes ei de Vildes Blodtørst; 
Hans Søn de søgte — Hist han voxen sidder, 
Dog den Gang var han lille, ti Aar knap. 
Min egen Skræk og Uro godt jeg mindes; 
Men vil I troe det? han var ganske rolig, 
Og først da han sin Faders Død fik høre ... 

Endymion. 
Min anden Fader! Tal ei meer derom; 
Da trued Guderne, men nu de smile. 

(Afsides, til Hermione.) 

Hvor tankefuld er du, o Hermione! 

L a j o s. 
Der kommer vor Herold! 

(En lille Dreng, bedækket med Egeblade og bekrandset, kommer ind. 
I Haanden har han en Kurv fuld af Brod og Myrteqviste, som han 
deler ud til Gjesternc mens han raabcr: Det er deiligt at leve! Det 
er deiligt at elske! Jeg har byttet min ugifte Stand for en bedre! 

Det er deiligt at leve ! o. s. v.) 

P h o r b a s. 
Hør, hvor den Lille skriger! 

En Hyrde. 

Brød til mig! 
Thi jeg vil leve. 

L a j o s. 
Mig en Myrteqvist! 
Thi jeg vil elske. 

Drengen (giver Hermione Myrter). 

Jeg har byttet min ugifte Stand for en bedre! 

Endymion. 
Har du? Nei vil man see! 

Hermione. 

Hvor gammel er du? 

Drengen. 
Syv Aar. Det er deiligt at leve! Det ér deiligt at 

elske! 

(Gaaer videre.) 

Leucippe. 
Utrætteligt er Barnet! 

L a j O S (sagte til Phorbas). 

Fader Phorbas! 
Da du Endymion har fra lille kjendt, 
Saa siig mig, hvad om Sagnet vel du tænker — 

Phorbas. 
Om hvilket Sagn? 

Fr. Paludan-Muller : Skrifter. JII. & 

L a j o s. 
At Luna ham besøger. 

P h o r b a s. 
Den Fabel alt i Karien løb om; 
Men jeg troer ei derpaa. 

L a j o s. 

Alligevel 
Gaaer her der mange Rygtej om det Samme. 
Man siger, at naar Bjerget han bestiger, 
For derfra at udspeide Himlens Stjerner, 
Da kommer ned hun til ham — 

Phorbas. 

Ja, i Drømme 
Kan Meget skee. 

Leucippe. 
Hvad hvisker du, o Phorbas, 
Med Lajos der? 

Phorbas. 
Jeg tør det ikke røbe 
For Brudens Skyld. 

Hermione. 
For min? 

Lajos. 

Om Luna var det. 
Du kj ender Sagnet jo? 

Hermione. 

Ja! — Siig, Endymion, 
Naar fik du sidste Gang Besøg af Luna? 

Endymion. 
I sidste Nat ... Nei, bliv kun ei forskrækket! 
Høit over mig paa Himlens hvalte Bue 
Hun slørbedækt og eensom gik sin Gang. 
Men her en Lyra er, o Hermione! 
Veed intet Qvad du? 

Flere Hyrder. 

Ja, en Sang os syng! 

L a j o s. 
Luk op din Rosenlæbe! 

Phorbas. 

Stille, Lajos! 

Leucippe. 
Syng da, mit Barn! 

Hermione (til Endymion). 

Vil du en munter Sang? 

Endymion. 
Som selv du vil! Naar i dit Blik jeg seer, 
Da er jeg glad, selv om din Læbe klager. 

Hermione (synger til Lyren). 

Veed I, hvi Eros er blind, 

Og hvi atter han seende mødes? 
Til den Stakkel, han Pilen har sendt, 
Til det Offer, hans Fakkel har brændt, 
Sine Øine at skjænke han nødes. 

5* 

Selv vandrer da blind han omkring, 

Og opspinder selsomme Ting. 
Med hans Øine seer Elskeren klart, 

Thi ei længer af Taager bedækkes 

Nu Jorden, hans Kj ærligheds Hjem. 

Hver en Dag kalder Solstraaler frem, 

Hver en Nat han af Stjerneglimt vækkes; 

Selv om han i Afgrunden seer, 

For Dybet han gruer ei meer. 
O, thi dybest i Alt 

Han Sjælen, den elskede, møder: 

Gudens Øine den altid kan naae. 

For dens Lys kan ei Mørket bestaae; 

Alle Sorger, som Hjertet ham føder, 

Dødens Skygge, der Alting gjør sort, 

Ved Synet af den flygter bort. 
Men køles hans Kjærligheds Ild, 

Da mister han Øinene atter, 

Og atter faaer Eros sit Syn. 

Med Vinger i Sky, som et Lyn 

Bortiler da Guden med Latter. 

Den Anden omvanker forladt 

I sin forrige taagede Nat. 

Endymion. 
Ja, Sandhed er din Sang, o Hermione! 

En Hyrde (kommer). 
Her udenfor staae Sangere, som ønske 
At hilae Brud og Brudgom, 

Endymion. 

Byd dem ind! 

(Hyrden gaaer. Strax efter Hæmon, Kreon, K 1 y m e n e, Phøbe, 

klædte i lange Kapper. De blive staaende ved Udgangen. Bag efter 

dem træde Prokris og Pandora ind.) 

H 8B m O II (synger, secunderet af Kreon). 

Vi komme med Hjerterne tunge, 

Brudgom og Brud, saa smuk! 
Og bringe fra alle de Unge 

1 Byen et Hjertesuk. 

Det Ønske, det Haab, den Forlængsel, 

Som tidt gjorde Barmen dem trang, 

Til Eder, i Hymens Fængsel, 

De sende for sidste Gang. 
Ei meer, naar som før Hermione 

Sees Blomster for Huusdøren strøe, 

Vil sig Hyrderne ønske til Kone 

Den ranke, deilige Mø. 

Ei meer som i fordums Dage, 

Gik blot dem Endymion forbi, 

De skjønne Hyrdinder vil klage: 

I Guder! vil aldrig han frie? 
Men Jer selv derfor kan I takke, 

At Alle af Eder slaae Haand: 

I lagde jo selv om jer Nakke 

Gud Hymens de trykkende Baand. 

I vil jo nu lukke Jer inde, 

Og leve saa eensomt i Skjul, 

Og hoppe paa tvende Pinde, 

Som i Buret den fangne Fugl. 

Hvad skeet er, ændres dog ikke; 
God Mine da til jert Spil! 
I faae Jer i Tingen at skikke, 
Hvor nødig endogsaa I vil. 
For ei dog med Klager at trætte 
Jert Sind paa saa tung en Dag: 
I Dandsen, den luftige, lette, 
Vor flygtige Trøst modtag! 

(Musiken falder ind. Alle Fire kaste deres Kapper og begynde 
Bryllupsdandsen. Endymion, Hermione og Gjesterne omringe dem. Ved 
Slutningen af Dandsen nærme de sig Brudeparret og lægge det Blomster 

for Fødderne.) 

Hermione. 
Tak, Fætter Hæmon! 

Endymion. 

Tak, I kjære Venner! 

Hæmon. 
Og selv nu Tak, hvis du en Sang os synger, 
Mens Hermione dandser til dit Spil. 

Flere Hyrder. 
Ja, syng Endymion! Dands, o Hermione! 

P h b e (til Hermione). 

Her er min Tambourin! 

K r e O n (til Endymion). 

Her er min Cither! 

H æ m o n. 
Øg her er Plads til Dandsen! — Plads for Bruden! 

(Alle slaae Kreds. H e r m i o n e slaaer Tambourinen og dandscr til 

Spil og Sang af) 

Endymion. 
Jeg vil sjunge 
O Venner! 

Og lyt vel til min Sang; 
Thi en Guddom jeg kj ender, 
Som kan binde jer Tunge, 
Og fylde min Cither med Klang. 
Dig min Vise 
Skal prise, 

Gud Hymen! thi du, 
Ved paa To at nedsænke 
Din blomstrende Lænke, 
Vil dem Lykke forlene; 
Thi hvad ugift og ene 

Man tidt har for Plage, jeg tolker Jer nu. 

1 din Have 
Du finder 

Af Blomster en Flok; 

Til en Krands du dem binder, 

Men til hvem er din Gave? 

Hvor vinker en duftende Lok? 

Suk med Smerte 

Dit Hjerte 

Om Frihed nu be'er: 

Men til hvem dem vel sende? 

Og naar Læberne brænde, 

Og et Kys vil sig hæve: 

Hen til hvem skal det svæve? 

Du spidser din Mund og omkring du dig seer. 

Saadan Plage 

Slet ikke 

Hymens Yndling veed af. 

Ei et Kys skal han tigge; 

Han tør selv det jo tage, 

Thi ham Guden hans Elskede gav. 

Ham i Livet 

Er givet 

Dobbelt op mod Enhver: 

Dobbelt Trøst i hans Harme, 

Tvende Hjerter til Varme, 

Til hans Skuen og Høren 

Fire Øine og Øren 

Og en Hjælp til den Byrde, der Een er for svær. 

Derfor Venner! 

Som stode 

I Livet forladt: 

Falder Hymen tilfode! 

Snart da selv I erkj ender, 

Hvor daarligt med Jer det var fat. 

Seer I Guden? 

Med Bruden 

Gaaer af Dandsen han ud; 

Thi alene at dandse, 

Sig selv at bekrandse, 
Med sin Skygge at vandre, 
Det er Morskab for Andre! 
. Det er Plage for Den, som har Hymen til Gud! 

(Han kaster Citheren og springer op.) 

Nogle. 
Hvad? Dandsen alt forbi? 

Andre. 

For snart den ender! 

H æ m o n. 
Forfra begynd igjen! 

Endymion. 

Nei, nei, o Hæmon! 
Saae du da ei, at Bruden kort brød af, 
Kjed af en eenlig Dands? — Ræk mig et Bæger! 
Min Dandserindes Skaal jeg drikke vil — 
Din Skaal, o Hermione! Dine Fødder 
Saa hurtig drog i Kreds mit Øie rundt, 
At fast jeg svimler. 

Hæmon (til Hyrderne). 

Lykkelig han er! 

Endymion. 
Nu jeg et Glas for alle Venner tømmer: 
For Hver, som har i Dag os Ære viist! 
For Den, som først og sidst kom! For Pandora, 
For Prokris, der endnu ved Døren staae, 

Som var ei dette Huus for Alle aabent — 
Træd ind! Tag Hvile her og nyd Forfriskning! 

H er m i o n e. 
Men hvor er Phorbas og min Moder bleven? 

H æ m o n. 
Midt under Dandsen de sig fjerned. See! 
Der komme de! fulgt af de gamle Hyrder. 

K r e o n. 
Huusguderne de bringe — 

E n d y m i o n. 

Tys, o Venner! 

(Alle træde til Side. De gamle Hyrder og Hyrdinder, med 
Phorbas og Leucippe i Spidsen, træde ud af Husets Dør, bærende 
to Gudebilleder i Skikkelse af Ynglinger, der ere klædte i Reisedragt, 

med Hund ved Fødderne.) ' 

Chor af de Gamle. 
Endymion, Hermione! 

Hør paa en stille Røst, 

Lyt til en Alvorstone 

Midt i jer Bryllupslyst! 

Det Gudepar sig nærmer, 

Som Arnen frede skal, 

Hvis Komme Huset skjermer, 

Hvis Flygten er dets Fald. 
Saa længe disse finde 

Bag Hjemmets Væg et Ly, 

Da er der lyst der inde, 

Og Nattens Aander flye. 

Saa snart kun bort de drage, 
Formørkes og jert Sind; 
Da kommer Nag og Klage 
Igjennem Døren ind. 

Og see! alt reisefærdig 
De staae med Stav og Hat. 
Er Pagten dem uværdig, 
De sige strax god Nat. 
Een Mand kun og een Qvinde, 
Foreent' i Aand og Blod, 
Ved fælles Bøn kan binde 
De gode Guders Fod. 

Men bundne, de beskytte 
Da Husets Helligdom; 
De bygge tidt en Hytte 
Da til et Tempel om. 
De stoppe Væggens Sprækker 
Og spærre Dør med Pind, 
At Freden ud ei trækker 
Og Spliden kommer ind. 

Hver Fremmed, som de skue, 
De agte nøie paa. 
Og pleie Arnens Lue, 
At Tillid kan bestaae. 
Og tidt de Stemmen hæve 
Som Tjenerskabets Tolk, 
Og Ret og Lighed kræve 
For alle Husets Folk. 

Men agt paa hver en Skygge, 
Som deres Pande har; 

Da først I veed Jer trygge, 
Naar den er fri og klar. 
Naar deres Træk, de blide, 
Staae mellem Storm og Regn, 
Da kan I sikkert vide, 
At Noget er i Veien. 
Da dyrk de gode Guder 
Ved kjærligt Liv og Bøn: 
Thi hvad vor Sang bebuder, 
Erfares dybt i Løn: 
Hvor Hjerterne sig skille, 
Hvor Uret Fod har sat, 
Huusguderne, de stille, 
Har Huset da forladt. 

(Toget gaaer videre ud ad Buegangen. L e u c i p p e bliver tilbage.) 

E n d y m i O n (til Hermione). 

See, til vort Hjem de stille Guder drage. 
O, lad os fast dem holde! 

Hermione. 

Hver en Dag 
Mit Offer og min Bøn jeg vil dem bringe. 

E n d y m i o n. 
Og efter deres Træk vist speide tidt? 

Hermione. 
Er deres Mine mørk, ei sandt, Endymion, 
Da- vil vi gaae i Rette med os selv, 
Til Grunden vi har fundet? 

E n dy m i o n. 

O, jeg frygter 
Ei Husets Sorger! Blomstrer dog min Glæde 
Lyslevende, hvor jeg dit Øie seer. 
Ja, gjennem Aarene jeg skuer ud! 
Naar vi er gamle, og ved Arnen sidde 
Og tale om de mange Aar, som randt: 
Da skal endnu som evig unge Vidner 
Om Haab og Ungdom disse Guder staae, 
Og lægge frem for os den Skat af Minder, 
Som Dag for Dag de samled paa i Stilhed, 
Og som de opbevared til vor Trøst. 

Den lille Dreng (kommer ind og raaber) : 

Nu stiger Nattens klare Stjerne op! 

Alle. 
Nu stiger Nattens klare Stjerne op! 

(En larmende Musik begynder. Brudepigerne tænde deres Fakler. 
Hyrderne indeslutte Endymion, Hyrdinderne Hermione. En ung Kone 
kaster et Slør over hendes Hoved og leder hende ind blandt Brude- 
pigerne, som, anførte af Leucippe, føre hende bort under følgende) 

Sang. 
Farvel, Farvel vi dig sige, 
Søster! med kjærlige Ord. 
Ak, bort fra Jomfruers Chor 
Alt dine Fødder nu vige. 
Eros, o hør vor Bøn! 
Hun vorde som Kone saa skjøn, 
Som hun var yndig som Pige, 

I Morgen, naar Flodens Vove 
Af Solens Straale faaer Glands, 
At binde for dig en Krands, 
Vi gaae til de grønne Skove. 
Eros, o hør vor Bøn! 
Lad du hendes Drøm vorde skjøn, 
Og lad hende længe sove. 

Til Brudekamret vi komme 

Og hænge vor Krands paa din Dør. 

Hermione! vi raabe, hør! 

Vaagn op! thi Natten er omme. 

Eros, o hør vor Bøn! 

Lad da hendes Dag vorde skjøn, 

Og skjøn hver en Dag, som vil komme. 

(Choret bort.) 
H æ m O n (til Hyrderne, der indeslutte Endymion). 

Nu slip vor Fange løs! Lad kun ham fri! 
Hans Brud har Hymens Tjenerinder bortført, 
Saa Rovet han skal ikke meer forhindre. 

Endymion. 
O Lykke, at ei Hymen Pluto er! 

H æ m o n. 
Nu tænde Hver sin Fakkel! 

K r e o n. 

Min er tændt! 

L a j o s. 
Og see! nu blusser min alt høit i Flammer. 

Hyrderne. 
Og min! Og min! Og min! 

H æmon. 

Ha, hvilken Glands! 
Saa ordner Jer nu To og To til Følge. 
Jeg med vor Brudgom gaaer som Kammersvend, 
Thi foran Huset Vagt i Nat jeg holder. 

E n d y m i o n. 
Og lad mig see du vaager! 

H æ m o n. 

Stol kun paa mig! 

K r e o n. 
Bliv dog ei bange, hvis du Toner hører. 

E n d y m i o n. 
Hvad — har I Noget for? 

K r e o n. 

Jeg veed af Intet; 
Men det jo muligt var, at Luna sendte 
Dig gjennem Vindvet ind sin Klagesang. 

H æ m o n (afsides). 
Ha, Sladderhank! (H»it.) Musik! Musik! Musik! 

(Musiken begynder igjen. Alle sætte sig i Bevægelse; i det Samme 

hores Larm udenfor.) 

E n d y m i o n. 
Tys! Hvad var det? — Jeg hørte Raab om Hjælp. 

H æ m O II (til Musikanterne). 

Stands med jert Spil! 

Endymion. 

Endnu et Skrig, ved Himlen! 

K r e o n. 
Og eet igjen! 

Endymion. 
Det Hermione var! 
Det hendes Røst var ... Hør! ... O høie Guder! 

(Styrter ud.) 

Il æ m o n. 
Lad os ham følge! 

L a j o s. 
Ha, der er Leucippe! 

L e U C i p p e (kommer). 

Mit Barn! Mit Barn! Til Hjælp, til Hjælp, I Hyrder! 

H æ m o n. 
Hvad er der skeet? 

Leucippe. 
Mit Barn er røvet! O, 
Til Hjælp! Til Hjælp! Skaf mig mit Barn igjen! 

(Bort.) 

H æ ni o n. 
Hid med din Fakkel, Kreon! Hurtig, hurtig! 

(Hæmon og Kreon bort.) 
P 11 O r 1) a S (kommer). 

Hvor er Endymion? 

L a j o s. 

Borte! (Følger Hæmon.) 

Phorbas. 

Hjælp, o Venner! 
\ Bruden er røvet. Hver en Vei maa spærres. 

Nogle. 
Hvor skete Rovet? 

Andre. 
Før os an, o Phorbas! 

En Hyrde. 
Hvem har man mistænkt? 

P r O k r i S (træder frem). 

Jægerne det er! 

Nogle. 
Hvad siger hun? 

Prokris. 
Det er Actæons Jægre! 

Phorbas. 
Som Hyrder var de klædte. Kom! Til Krattet! 
Thi derfra Røverne brød frem, da Bruden, 
Fulgt af de andre Piger, gik forbi. 

Alle. 
Af sted! Af sted! 

Phorbas. 
Tag alle Fakler med! 

(Phorbas bort med Hyrderne.) 
Fr. Paludan-Muller: Skrifter. III. 6 

P r o k r i s. 
Jeg sværger paa, det er Actæons Jægre. 
Men kom, Pandora! Tag en Lampe med dig; 
Vi maae for Skams Skyld gjøre som de Andre. 

Pandora. 
En død'lig Skræk jeg føler i mit Blod. 
Faldt anden Gang jeg i de Frækkes Hænder, 
Da var det ude med mig. — Arme Brud! 
Hvor hendes Qval jeg kan mig forestille: 
Saa nær ved Maalet, og dog skudt forbi! 

P r o k r i s. 
Men du, Pandora! hvor du Maalet træffer 
Med dine Lignelser. Den arme Brud! 
Ja hvilken fattig Ende fik det ei? 
Her ligger alle Dagens Herligheder 
Hulter til bulter: Fløiter, Krandse, Blomster — 
Selv hendes Jomfrukrands er ubeskaaren. 
Den arme, arme Brud! Men kom Pandora! 
Der er dog een Gevinst i dette Spil; 
Stor Trøst i denne Tanke har jeg fundet: 
Hvis Konen tabte, har dog Møen vundet. 

(De gaae.) 



TREDIE AKT 



FØRSTE SCENE 

(Tidlig Morgen. Skoven i Messene. Aaben Slette med enkelte 
adspredte Træer. Endymion, Lajos, Kreon ogHæmon 

træde bevæbnede op.) 

Endymion. 
Her det var? 

H æ m o n. 
Ja her vi tog 
Jægeren, mens ned til Floden 
For at søge selv du drog. 
Her det var, hvor med sit Bytte, 
Med sit Følge høit til Hest 
Vi Actæon hørte fare 
Gjennem Skoven som en Blæst. 
Fjernt og fjernere lød Slaget 
Af den rappe Gangers Hov; 
Førend Midnat er den Frække 
Naaet til Borgen med sit Rov. 

6* 

Endymion. 
Her vi skilles! 

H æ m o n. 
Skilles? 

L a j o s og Kreon. 

Skilles? 

Endymion. 
Hjem fra Skoven drag i Fart! 
Hundred vaabenføre Hyrder 
I paa Veien samle snart! 
End i Dag maa denne Skare, 
Vel udrustet, væbnet godt, 
Møde hvor Pamisos-Floden 
Ruller nær Actæons Slot. 
I en samlet Hær vi fremad 
Da vil styrte som en Elv, 
Og med Storm erobre Borgen, 
Eller for den falde selv. 

H æ m o n. 
Men du selv? Gaaer ei tilbage 
Gjennem Skoven da din Vei? 

Endymion. 
Troer du jeg kan gaae tilbage? 
Troer du jeg kan standse? Nei! 
Frem kun higer Fod og Tanke, 
Frem kun vinker hendes Spor; 
Men I Andre! Gjør min Villie! 
Liv og Død derpaa beroer. 

Hæmon. 
Vei skal os vor Fange vise! 

Endymion. 
Hvert Minut af Tiden tæl! 

H æ m o n. 
Førend dig vi er paa Pletten. 

Endymion. 
Saa Farvel! 

Hæmon. 
Farvel! 

Lajos og Kreon. 

Farvel! 



(Hyrderne bort.) 



ANDEN SCENE 

Endymion (ene). 
Her hun fløi forbi, omslynget 
Af den frække Røvers Arm; 
Her indsuged Nattens Ore 
Dybe Suk af hendes Barm; 
Her har Skrig fra hendes Læbe, 
Skræk og Angst i hendes Blik, 
Anraabt Skovens stille Skygger 
Om den Hjælp, som ei hun fik ■ 
Hermione! O min Elskte! 
Hvilken sorgfuld Bryllupsnat! 



86 



Brudemorgen i dit Fængsel 
Seer dig eensom og forladt. 
Ikke ved den kj endte Stemme 
Hæver der sig frit dit Bryst; 
Bævende af Frygt, du lytter 
Til din Dom i hver en Røst. 
O, hvi kan min Arm ei naae dig! 
Tabt og mistet — hvilke Ord! 
Den Gang Eet jeg tabte, misted 
Jeg jo Alt paa denne Jord. 
Tabt og mistet — det er Toner, 
Kaldt til Liv da Strængen sprang; 
Blomsterhonning, fuld af Sødhed, 
Hvortil Giften fast sig hang. 
Ha, men stille! — 

(Actæon træder op med Felge.) 

A c t æ o n. 

Gyldne Morgen, 
Hvor henrykker du mit Sind! 
Dine Straaler ud mig vinked 
Fra min Borg i Solens Skin. 
Flammen, som i Hjertet brænder, 
Køles her af Morgenluft, 
Af de friske, klare Kilder, 
Af de grønne Træers Duft. 
Uophørlig for mit Øre 
Synger Fuglechoret mildt: 
Førend denne Sol er nede, 
Er dit Hjertes Længsel stilt! 



S7 



M i m a s. 
Og din Fange? — 

Actæon. 

Hvad, min Fange? 
Bedre vælg og vei dit Ord! 
End min Brud, min Elskerinde, 
Paa sin Lykke ret ei troer. 
Dagen har jeg hende skjenket, 
Savn i Suk sig vil befrie; 
Men naar Nattens Lys opstiger, 
Da vort Bryllup feire vi. 

A c t o r. 
Hil vor Dronning, Hermione! 

Jægerne. 
Hil Actæon! Hil hans Brud! 

E n d y m i O n (træder pludselig frem). 

Hvem gjaldt dette Raab, der bringer 
Om min Skjændsel mig et Bud? 
Her Actæons Navn jeg hørte — 

Actæon. 
Her Actæon selv du seer! 

Endymion (trækker Sværdet). 

Han, som end i Dag seer Lyset, 
Men i Morgen intet meer. 

Actæon. 
Ha, forvovne, stolte Praler! 
Hvo er du, soin taler saa? 

Endymion. 
Jeg Bevogter er af Skatten, 
Hvor den dyre Perle laae, 
Som en Tyv ved Nattetider 
Dristig lagde Haanden paa. 
Jeg er Hyrde over Hjorden, 
Hvori Ulven grusom faldt, 
Og just røvede mig Lammet, 
Som jeg elsked over Alt. 
Ja, Endymion jeg mig kalder. 
Tyven, Røveren er du! 
Drag dit Sværd! thi for din Frækhed 
Med dit Liv du bøder nu. 

A c t æ o n. 
Af din Trudsel kun jeg smiler; 
Galskabs Ord har ingen Vægt. 
Daare! viid, at han, du truer, 
Er med Guder selv i Slægt. 
Viid, at Venus har ham kaaret 
Til sin Yndling her paa Jord; 
Viid, at hun ham Krandsen skjenked, 
Der hans Tinding nu omsnoer. 

Endymion. 
Du Gudindens Navn tør nævne? 
Du har aldrig Venus kjendt! 
Dig har aldrig Skjønheds Dronning 
Sine rene Straaler sendt. 
Aldrig dig hun aabenbared 
Hvad hun viste tidt min Aand: 

Stjernekronen 'om sin Pande, 
Himmelrosen i sin Haand. 

Actæon. 
Blind, du vil om Farven tale! 
Aldrig saae du Bølgens Top, 
Hvoraf Skjønheds nøgne Dronning 
I sin Herlighed stod op. 
Mægtigt lyste hendes Øie, 
Kind og Læbe straalte varm, 
Vandets klare Slør nedrulled 
Fra den høie Jomfrubarm. 

Endymion. 
Din Gudinde er Hetæren; 
Drag dit Sværd! 

Actæon. 

Nu døe du skal! 
Thi hvad her din Læbe talte, 
Kan kun hævnes ved dit Fald. 

(Han falder ind paa Endymion, der saares i Haanden og taber 

Sværdet.) 

Endymion. 
Vee mig! Vee! 

Actæon. 

Jeg kunde tage 
Liv og Blod; men altfor let 
Da du slap, og min Gudinde 
Da blev ikke hævnet ret. 
Op, o Jægre! Rask ham griber! 

Binder ham til Træet her! 
Ryggen mod den haarde Stamme, 
Øiet imod Dagens Skjær. 
Blindet snart af Solens Straaler, 
Skal af Hunger han forgaae, 
Og i Døden, som et Offer 
For de vrede Guder staae. 

(Endymion bindes til Træet.) 

M i m a s. 
Skaan hans Ungdom! 

Meleager. 

Dæmp din Vrede! 

M i m a s. 
Prygl ham af, og saa tilgiv! 

M e 1 e a g e r. 
Har du alt hans Brud dog taget, 
I det Mindste spar hans Liv. 

A c t æ o n. 
Ha, forvovne Meleager! 
Taabelige Mimas, du! 
Dristigt her, som til jer Lige, 
Vover I at tale nu — 
Vogt Jer Begge! Vogt Jer Alle, 
For at vække Vredens Gnist! 
Til en Flamme kan den voxe, 
Der fortærer Jer til sidst. 

MimaS (afsides). 

Vil man høre! 

Mele ager (afsides). 
Ha, du Stolte! 
End har Enden ei du seet. 

A c t o r. 
Høie Fyrste! Hvad du bød os, 
Med din Fange nu er skeet. 

A c t æ o n. 
Vel, min Actor! 

(Til Endymion.) 

Bliv til Støv du! 
Falm som Løv i Skovens Sal! 
Du, hvis Tunge haaned Venus, 
Lev i Pine, dø i Qval! — 
Følg mig Alle! Vend kun Ryggen 
Til den mørke Plutos Gjest! 
Bort fra ham, og hjem, at feire 
Min og Hermiones Fest! 

(Actaeon og Følget bort.) 

Endymion (ene). 
Nu fly fra mig hver Tanke! Dø hvert Billed, 
Som min Elendighed mig vise vil. 
Udtør, Erindring! alle dine Kilder; 
Thi Døden nu mit Haab kun hører til. 
Afsindig blev jeg, vilde her jeg tænke — 
O Hjerte! i din Afmagt stille du! 
Til Menneskenes Grændse jeg er kommen: 
Det er til Guderne at handle nu. 

TREDIE SCENE 

(Aften. En stor Sal i det øverste Stokværk af Actæons Borg. 

Paa Væggen en aaben Dør med en Altan ud over Floden. 

Hermione ene, hvilende paa en Løibænk.) 

H e r Hl i O n e (hæver sit Hoved). 

Hvad? End i dette store, dunkle Kammer; 
Endnu bestandig disse Mure for mig, 
Som naar jeg lukker Øiet brat forsvinde. 
Og h v o r er jeg? Hvad for et Huus er dette, 
Der aabned sig for mig i Nattens Mulm, 
Mens ubekj endte Stemmer kun mig hilste? 

(Reiser sig og gaaer frem.) 

Er Alt da ei et Spil af mine Drømme, 
Der vil opklare sig, naar ret jeg vaagner? 
Den sorte Ganger, paa hvis Ryg jeg sad; 
Den unge Jæger med det vilde Blik 
Og Rosenkrandsen om de mørke Lokker; 
Den høie Kone med det gustne Ansigt, 
Der kom med Lampen og herop mig førte — 
Var Alt da virkeligt? — Det nys jo var, 
At med Endymion jeg i Templet stod; 
Vi sad jo nylig i min Moders Huus, 
Hvor Fløiten toned til de glade Dandse; 
End har min Brudekjole jeg jo paa; 
Endnu jeg hører Pigerne, som synge: 
Farvel! Farvel! — 

Hvor skummelt her det bliver! 
Dybt synker Dagen — snart vil Natten fylde 
Med sorte Skygger denne Hvælvings Rum, 

Og neppe til at aande faaer jeg Plads. 

Det er, som naar om Aftnen, i min Barndom, 

Jeg hos min Moder sad i Arnens Krog, 

Mens Eventyr om Sphinxen hun fortalte. 

Da hæved sig mit Hjerte høit i Skræk, 

Og speidende mit Øie løb omkring, 

For at opdage den, for hvem jeg grued. 

Den gamle Angst nu kommer over mig: 

Frem af de mørke Kroge Skygger skride, 

Der bringer ubekj endte Rædslers Bud. 

Tys! — Hvilken Larm og Støi her neden under! 

(Gaaer til Altanen og seer ud.) 

Hvor Larmen stiger! Vaabenlyd jeg hører — 

Hvad gaaer der for sig? Muren skjuler Veien, 

Og Intet seer mit Øie af det Hele. 

Nu Alting stille ... Nei! En Stemme taler — 

Den Røst jeg kj ender! O, det Hæmons er! 

Mit Navn han nævner — hør! Af hundred Munde 

Det hæves høit i Sky til Klang af Skjolde. 

Det er Endymion! Det er mine Landsmænd! 

Ja mægtigt toner Raabet: fremad Hyrder! — 

Det er Endymion, som mig Frelse bringer! 

(Raaber.) Her er jeg! Hermione hun er her! 

Endymion! Hæmon! ... O, de ei mig høre, 

Men deres Sværdslag mig til Hjertet gaae! 

(Seer sig om.) 

Hvor blev med eet det lyst i dette Mørke! 
De kolde Spøgelser jo reent forsvandt, 
Og klare Syner møde kun mit Øie. 
Ja, dem jeg elsker skal jeg atter see! 

Snart er jeg atter i mit eget Hjem, 
Snart sidder jeg paa Bænken ved vort Huus, 
Ved Siden af Endymion og min Moder. 
Fra hver en Hytte strømme Venner til, 
For af min Mund Fortællingen at høre. 
Hvor vil de undre sig og spørge! ... Ha! 
Var det ei Fodtrin, som paa Gangen lød? 
De raske Skridt sig nærme meer og mere. 
Hvo kan der komme? — O, hvis det var ham! 



FJERDE SCENE 

(Hermione. Meleager.) 

Meleager (træder ind). 

Hvor dunkelt! ... Hermione! 

Hermione. 

Ha, hvo kalder? 

Meleager. 
En Ven i Nøden. Er dit Liv dig kjært, 
Saa følg mig. 

Hermione. 
Hvo er du? 

Meleager. 

Din Ven! Men følg mig. 
Kun dette Øieblik endnu er vort. 

Hermione. 
Hvor er Endymion? Hvor er mine Landsmænd? 

Meleager. 
Med dine Venner kæmper nu din Fjende 
Paa Liv og Død. Jeg sneg mig bort fra Kampen, 
For i Forvirringen dig her at frelse. 

Hermione. 
Og vil du til Endymion hen mig føre? 

Meleager. 
Endymion vil du aldrig mere see! 

Hermione. 
Grusomme Morder! Vee mig! I har dræbt ham! 

Meleager. 
End lever han. Men spild ei Tid med Ord! 
Du kj ender ei din Røvers vilde Sind. 
Fly! Fly, hvis Æren og dit Liv dig kjært er! 
Endnu et Øieblik, og Alt er tabt. 

Hermione. 
Du siger, at Endymion lever — o, 
Har du Medlidenhed, saa før mig til ham! 

Meleager. 
Ham vil du aldrig møde, Hermione. 
Men følg mig! Kom! Din Frelse her det gjelder. 
Kom! Ud i Frihed! Ud fra Død og Fængsel! 
Min Haand er stærk og tro; den skal dig føre. 

Hermione. 
Du falske Mand! Jeg skulde følge dig, 
Og i Fordærvelse mig styrte selv, 

Nu mine Venner kæmpe for min Frihed? 

Et Øieblik — da aabnes denne Dør, 

Og han er her, min Brudgom, min Befrier! 

M e 1 e a g e r. 
Og skal jeg mod din Villie selv dig redde, 

Det dog Skal Skee! (Tager hendes Haand.) 

Hermione. 

Slip mig! Ha, slip mig, Morder! 

Meleager. 
Du vil mig takke siden — 

Hermione. 

Hjælp! Til Hjælp! 

Meleager (tager hende paa Armen). 

Let er min Byrde! 

Hermione. 

Hjælp! O, mine Landsmænd ... 

(Et Krigsraab høres.) 

M e 1 e a g c r. 
Vee dig og mig! Vor fælles P'jende seirer. 
Der kommer Nogen ... Tys! 

(Slipper Hermione.) 

Hermione. 

Til Hjælp! Til Hjælp! 

(Melcagcr bort; kort efter Thcbe, Procne og Tjenere med Lys.) 

FEMTE SCENE 

(Thebe. Procne. Hermione.) 

T h e b e. 
Hvad Larm og Støi? 

Hermione (afsides). 

Igjen den gustne Kone. 

Thebe. 
Hvad er paa Færde? ... Procne! Sæt din Lampe 
Paa Bordet der til venstre. — Naa, mit Barn! 
Hvi gjør du saadan Brug af dine Lunger? 

Hermione. 
En Voldsmand brød herind, for mig at røve. 

Thebe. 
Ih, seer man det! Det var vel Meleager, 
Hvem reent forstyrret vi paa Gangen traf. 
Men lad ham tage sig i Agt; hans Herre 
Forstaaer ei Spøg i Sligt. 

Hermione. 

O, gode Kone! 
Staae bi mig i min Nød. Min Moder rig er, 
Og rig min Brudgom; Begge vil dig lønne. 
Snart komme mine Venner at befrie mig, 
Snart vil Endymions Sværd erobre Borgen; 
Men intet Haar skal paa dit Hoved krummes. 

Thebe (tander Loftslampen). 

Nei virkelig? Jeg takker for din Godhed. 

Fr. Paludan-Mttfler : Skrifter. III. 7 

Men vore Folk de komme nok til Rette 
Med dine Venner — 

(Til Tjenerne.) 

Nu, hvi staae I ledige? 
Læg friske Gløder under Virakskaalen, 
Og antænd Lamperne omkring paa Væggen! 

(Til Procne.) 

See der er Nøglen, Procne! Tag af Skabet 

Sølvtøiet og Pocalerne mig ud. 

Der ligger ogsaa Dugen — dæk saa Bordet! 

Hermione. 
Hvad skal der skee? Hvorfor de mange Lys? 

T h e b e. 
Du veed vel ei, min Glut, hvi du er her? 

Hermione. 
Jeg veed, at mig en Røver fanged, for 
At hæve høie Løsepenge for mig. 

Thebe. 
En Røver? Hvilke Ord du bruger! Tal 
Med meer Respect om Prinds Actæon! 

Hermione. 



Hvad! 



Actæon? — Paa Aet æons Borg jeg er? 

Thebe. 
Du har det truffet, lige paa en Prik. 
Men frygt kun ei for dine Løsepenge; 
Han holder nok dig fast. 

Hermione. 

O, gode Kone! 
Vær ikke haard mod mig i Nødens Stund. 
Frels mig i denne dødelige Fare! 
Vi id, jeg er Hermione; Hyrdefyrsten 
Min Brudgom er; han vil saa rigt dig lønne, 
Som intet Menneske belønnet blev. 
O, før mig bort herfra! i Frihed ud! 
Blot ud i Frihed, gik det end til Døden! 

T h e b e. 
I Morgen, Barn! I Dag er det umuligt. 
I Aften først dit Bryllup her vi feire. 
Seer du, min Datter dækker Bryllupsbordet, 
Og snart fra Kampen kommer Prinds Actæon. 
Det er en Brudgom, som dig just er værdig, 
En Halvgud fast. Jeg skulde ei ham rose, 
Thi jeg hans Amme var; min Melk han died. 
Og der var Fyrighed i dette Blod, 
Derfor er og saa brændende hans Blik, 
Saa hed hans Kind, saa blussende hans Hjerte. 
Du bliver nok ham huld! 

(Til Tjenerne.) 

Nu kan I gaae! 
Og naar Actæon drager ind ad Porten, 
Da lad fra Taarnet Hornene ham hilse, 
Til Tegn, at her ham Festen er beredt. 

(Tjenerne bort.) 

Hermione. 
Du har en Datter — ved din Datters Ære, 
Lad ei mig hjælpeløs i denne Nød! 

7* 

T h e b e. 
Ved hendes Ære? — Men hvad gjør du, Barn! 
Din skjønne Klædning du paa Jorden smudsker 

H e r m i O n e (knælende). 

Her vil jeg kysse Støvet for din Fod, 
Og ei dig slippe, før du har bønhørt mig! 
O Procne, kom! Foreen din Bøn med min! 
Hæv dine blinde Øine til din Moder, 
At for Medlidenhed sit Bryst hun aabner! 
Fortæl, at ogsaa jeg en Moder har! 
Anraab om Frelse for mig! Bed, at hun, 
Som var i mit Sted du, sig vil forbarme! 

T h e b e. 
Naa, Procne! Faaer du ei Medlidenhed? 
Du har endnu de samme sure Miner. 

(Til Hermione.) 

Og troer du, at saa meget bedre du er 

End Alle Andre? Og hvad Nød vel har du? 

Er ei som en Prindsesse du betjent? 

Seer du da ei de gyldne Billedstøtter; 

De skjønne Malerier; Virakskaalen, 

Der damper dig til Priis; og disse Kjerter, 

Der over Alting kaste Glands og Glimmer! 

Vi har det altid holdt med mange Lys! 

Kun een Gang var her mørkt: den første Gang, 

Da denne Sal til Venus blev indviet — 

Da var her Nat — spørg Procne kun derom! 

Hermione (reiser sig). 

Du frygtelige Gamle! 

T h e b e. 

Seer du, Barn! 
Naar ei jeg sparet har min egen Datter, 
Hvorfor da dig? 

(Til Procne.) 

Jeg gaaer, at hente Vinen. 
Hold du med Selskab her vor smukke Fange! 

(Idet hun gaaer.) 

Jeg skal dog sørge for, at Meleager 
Ved nyt Besøg kan finde Bommen lukt. 

(Gaaer og laaser af efter sig.) 

SJETTE SCENE 
(De Forrige, uden Thebe.) 

Hermione. 
Og er det Mennesker jeg er iblandt? — 
Kun truende og mørke Miner seer jeg, 
Men intet Øie, der mig Frelse spaaer. 
Hvi greb jeg ei den Haand, der nys mig vinked 
I Frihed ud? Selv om han var en Morder, 
Han var en Mand dog! Han var ingen Qvinde! 

(Med stigende Angst.) 

Endymion! har endnu du Liv, saa kom! 
Kom, mine Landsmænd! Hermione kalder! 
Bryd op mit Fængsel! Før mig ud i Frihed! 
O kom, før Angsten har mit Hjerte knuust! 

PrOCne (nærmer sig pludselig). 

Stands dine Raab, og hør mig! 

Hermione. 

Hvad, du taler? 
Saa er der dog et Hjerte bag dit Bryst? 
Saa er din Læbes Lyd da ikke uddød 
Som dine Øines Lys? 

P r o c n e. 
Siig, er det sandt, 
At du en Brudgom har, som høit du elsker? 
At du vil døe, før du ham svigter? 

Hermione. 

Ja! 
P r o c n e. 
Og er det ei paa Skrømt? thi Mange var her. 
Der førte samme Sprog. Men jeg vil troe dig; 
Din Stemme lyver ei. 

Hermione. 

Hvad er din Hensigt? 

P r o c n e. 
Du skal ei døe, men du skal give Døden! 

Hermione. 
Hvordan? 

P r O C n e (tager en Dolk frem). 

See denne Dolk! — I tvende Aar 
Jeg bar den ved mit Hjerte. Hver en Morgen, 
Naar eensom paa mit Leie jeg mig hæved, 
Da bad jeg Guderne den Lyst mig unde, 
At støde den til Grebet i hans Bryst. 

Hermione. 
I hvis? Hvem er din Fjende? 

P r o c n e. 

Han, som din er. — 
See, dette Haab har mig i Live holdt. 
Som dagligt Brød var denne Tanke for mig. 
Min Herlighed midt i mit usle Liv 
Var dette Staal, som ved mit Bryst jeg følte. 

Hermione. 
Kom til dig selv, Ulykkelige — 

P r o c n e. 

Stille! 
Hvor er din Haand? See der er Dolken! Saadan 
Som jeg nu holder, holde du om Grebet 
Med alle dine Kræfter rigtig fast. 
Naar saa hans Arm omslynger dig, da stød 
Med Magt ham Staalet pludselig i Hjertet, 
Saa dybt, at Heftet imod Brystet slaaer, 
Og Blodet styrter frem i røde Strømme. 
Frygt Intet for dig selv; thi udenfor 
Jeg lytte vil, og naar dit Raab mig kalder, 
Da kommer jeg herind. Jeg selv maa høre 
Hans sidste Suk; jeg maa en Hilsen give 
Ham med i Døden — ja! han vide skal, 
At Stødet, som ham fælder, kom fra mig. 

Hermione. 
Afsindige! Og troer du jeg vil tjene 
Dit blinde Had? 

P r o c n e. 
Hvi kalder det du blindt, 



104 



Som var mit Øie gjennem lange Tider? 
Viid, jeg har ogsaa seet en Gang som du; 
Ja, Dagens Sol jeg saae, og meer end Solen, 
Hans Ungdom har jeg skuet: den mit Lys var, 
Da det blev mørkt omkring mig. — Blind jeg sad, 
Men hørte jeg Actæons Trin sig nærme, 
Strax dækkedes min Nat af klare Stjerner. 
Naar jeg hans Røst fornam, . da vandred jeg 
Igjen i Vaarens lysegrønne Lunde; 
Og kyssed han min Mund — o, Morgenrøden 
Steg frem med eet, og skjælvende jeg stod, 
Og skued meer og meer dens Purpur stige, 
Og følte Varmen af den i mit Bryst. 

Hermione. 
Ulykkelige Procne! 

P r o c n e. 
Ræk din Haand mig! 
Din Røst er mild — det er saa længe siden, 
At her jeg med et Menneske har talt. 

Hermione. 
Kan ei fra din Elendighed du flye? 

Procne. 
Du kj ender ei den Magt, som han besidder; 
Thi fast til sig min Villie har han bundet. 
Han i sin Stemme som en Trolddom har; 
Naar den jeg hører, strax mit Hjerte bæver. 
Og alt mit Mod forlader mig med eet. 
Det er, som for hans Fod jeg maatte synke, 

Anraabe om Tilgivelse og Glemsel, 

Og bede ham dog ei mig at forstøde. 

Ja, mangen Gang, naar jeg omkring ham er, 

Og for hans Nærhed glemmer alt det Svundne, 

Naar da et venligt Ord han taler til mig, 

Da kan jeg troe mig lykkelig som før. 

Hermione. 
Du skjælver, Procne! 

Pr o en e. 
O, men anderledes 
Det er, naar jeg er fjern fra ham og ene; 
Naar jeg om Natten ligger paa mit Leie, 
Og finder ingen Ro i mine Been. 
Da brænder det herindenfor, af Lyst 
Til min Fornedrelse og Skam at hevne; 
Og hver en Tanke viser mig min Skjændsel, 
Og den Elendige, som jeg er vorden. 
Da husker jeg, at her han svor mig Troskab, 
At det var her, hvor han mig stødte fra sig, 
Hvor jeg hans Kys paa andre Læber hørte — 
Thi altid drog en ond Aand- da mig hid; 
Jeg vilde ei — og dog jeg maatte følge. 
Da for min Sjæl der maler sig et Billed, 
Som hvileløs jeg om igjen maa tegne, 
Hver Gang min Taare har det slettet ud. 
Da har jeg Mod, og al hans Magt er borte. 
Min Dolk jeg griber, og hans Død jeg skuer; 
Hen i hans Nærhed iler jeg ... men atter 
Min Haand er lam, og mig hans Trolddom binder. 

H e r m i o n e. 
Forglem det bittre Had, som dig fortærer, 
At Ro du finder — 

P r o c n e. 

Ro? Ja, som det usleste 
Af alle Jordens Dyr. Har ei du seet, 
At naar man knuser Hovedet paa Slangen, 
Den ligger zittrende til Sol er nede? 
Min Sol Actæon er i denne Verden; 
Før han er død, faaer ingen Hvile jeg. 

H e r m i o n e. 
O, frygteligt du taler! 

P r o c n e. 

Gjern din Dolk! 
Min Moder kommer. Gjør som jeg har sagt. 
Jeg venter udenfor — stol trygt paa mig! 
Men træf hans Hjerte med en sikker Haand. 



SYVENDE SCENE 
(Thebe. De Forrige.) 

T h e b e. 
Som jeg det spaaede før, det just er gaaet. 
Actæons Sværd som Lynet splittet har 
Den rædde Hyrdeflok, og hjem den flygter. 
Anføreren er fangen — 

Hermione. 

Hvad! Endymion? 

T h e b e. 
Han hedder Hæmon. Da i Taarnet ind 
De kasted ham, han raabte paa Endymion, 
Som her i Fangenskab han troer med dig. 

Hermione. 
Endymion her? 

T h e b e. 
Nei, tro ei saadan Snak. 
Af Actor har jeg faaet Lys i Sagen: 
Han staaer og kigger Stjerner dybt i Skoven. 

Hermione. 
Ha, Qvinde! Siig mig Alt — 

T h e b e. 

Saa hør! Her Viin er, 
Hvoraf din Brudgoms Skaal du drikke kan. 
I Skoven han for Ravnen gjør et Gilde, 
Mens her Actæon holder dig med Selskab. 
Sin støvbedækte Dragt vor Prinds nu skifter; 
Men snart han kommer. — Nu, vær ei forknyt! 
Pynt lidt paa dine Fjær, du smukke Fugl, 
Og hæng ei saa med Næbbet! — Procne, kom! 

(Thebe og Procne bort.) 

OTTENDE SCENE 
Hermione 

(ene. Hun staaer en Tid lang stum; derpaa hæver hun Blik og Hæn- 
der i Veiret): 

Du Endymion ei forglemmer, 
Du, som mig gjør uforsagt! 

Himlens Venus! ja, jeg føler 

Din guddommelige Magt. 

Staaer jeg end omringt af Fjender, 

Raaber end hver Stemme: skjælv! 

Flygted end de sidste Venner, 

Jeg har dig og har mig selv. 

(Døren gaaer op. Actæon træder ind i pragtfuld Klædning, med 

Rosenkrandsen om Panden.) 

Actæon. 
Vær mig hilset her i Stilhed, 
Elskede! som for mig staaer: 
Deilig som den Drøm, der fyldte 
Mig fra Ungdoms første Aar. 
Timen endelig er kommen, 
For hvis Lykke jeg blev til; 
Skatten, som mit Hjerte kræved, 
Endelig jeg hæve vil — 
O, lad ned for dig mig knæle! 
Skue opad i det Blik, 
Der, saa dybt som Aftenhimlen, 
Hvile for min Længsel fik. 
Som et Hav var dette Hjerte, 
Det var dig, der blev paakaldt, 
Stjerne! naar med alle Kræfter 
Brusende det steg og faldt. 
See det! Bølgen ruller rolig, 
Gynger her i stille Lyst; 
Straalen af dit lyse Billed 
Har sig sænket i dens Bryst! 

H e r m i o n e. 
O, Actæon, lad mig tale! 
Selv du Frygten jager ud; 
Er saa mildt dog nu dit Øie, 
Vær i Storhed da en Gud: 
Trøst giv Den, som er bedrøvet, 
Frelse Den, som seer kun Død, 
Frihed Den, som her din Fange 
Raaber til dig i sin Nød! 

Actæon. 
Du min Fange — du i Nøden? 
Er du ei min stolte Brud? 
Bringer ei hver nyfødt Morgen 
Nu os Begge Glædens Bud? 
Over Roser vil vi vandre, 
Leve hen i evig Vaar, 
Evig af den friske Lykke 
Flette Krandsen om vort Haar. 
Høit paa Gangeren du ride 
Skal hos mig i Purpurdragt, 
Ned ad Dalen, over Bjerget, 
Gjennem Skovene paa Jagt. 
Ved mit Taffel skal du trone! 
Strengeleg og Hornets Gjald 
Til Alverden om din Skjønhed 
Og min Lykke tale skal. 
Sange skal din Priis forkynde! 
Hvad der fylder sødt mit Bryst, 
Hver en Aftenstund ved Harpen 

Kjærlig tolker dig min Røst. 
Kommer Natten, vi dens Skygge 
Favn i Favn vil byde Trods: 
Stiger Stjernen op paa Himlen, 
Stiger Himlen ned til os. 

Hennione. 
Dog du feiler, o Actæon! 
Hvis du mig at vinde troer: 
Kun Endymion her er Hersker, 
Troskab ham mit Hjerte svor. 

Actæon. 
Ham du end at nævne vover? — 
For din Lykke glem dit Savn! 

Hermione. 
I hver Tanke boer hans Navn. 

Actæon. 
Venus selv os her trolover, 
Selv hun aabner dig min Favn. 
Seer du ei, at dette Kammer 
Smykket er til Bryllupsfest? 
Seer du Eros ei som Gjest? 
Det hans Fakkel er, som flammer! 
Det hans Piil er, som nu rammer 
I dit Øies Ild min Barm! 
Det hans Aand er, som omsvæver 
Nu os Begge lue varm! — 
— Her Pocalen høit jeg hæver, 
Fyldt med Druens stærke Saft! 

Elskovslykke, Ungdomskraft, 
Drømme, hvori Længsel bæver. 
Høie Glæders Fryderaab, 
Gyldne Minder, søde Haab 
Gjemt i disse Draaber ligge. 
Lad dem qvæge da din Aand! 
Tag Pocalen af min Haand! 
Her vort Jaord vil vi drikke. 

Hermione. 
Før lad Himlens Lyn mig ramme, 
Før en Draabe jeg faaer smagt! 

A c t æ o n. 
Ei du kj ender Elskovs Magt, 
Derfor spotter du dens Flamme! 
Ei fornam du, hvad der strømmer 
Gjennem Barmen som en Ild, 
Naar hver Tanke salig drømmer, 
Naar i Attraa, snart saa mild, 
Snart saa stormende og vild, 
Som paa Bølger Hjertet svømmer; 
Naar sig henrykt Favn i Favn 
De beruste Aander vugge: 
Hede Kys og dybe Sukke 
Tolke svagt kun deres Savn; 
Naar den Lyst, der zittred længe, 
Og i Kraft udvided sig, 
Sønderrives pludselig 
Som en Harpes stemte Strænge — 
Ei fornam du, hvad dig skrækker 

Nu som Kjærlighedens Bud: 
Til en Pagt med Glædens Gud 
Tøm Pacalen jeg dig rækker! 

Hermione (kaster Bægeret til Jorden). 

Her mit Svar! Som dine Ord, 
Saa din Elskov jeg forkaster! 

A c t æ o n. 
At beseire mig du troer; 
Mod din Skjæbne dog du haster. 

Hermione. 
Himlens Venus, staa mig bi! 

A c t æ o n. 
Hun din Bøn kun vil foragte. 
Hendes Bæger jeg dig rakte — 

Hermione. 
Dødens Draaber var deri! 

A c t æ o n. 
Hør mig! Endnu er du fri! 
Du din egen Lykke kjende: 
Til den Brudgom du dig vende, 
Som en Gud dig har bestemt. 
Hvert et Ord lad være glemt, 
Ingen Strid er meer tilbage; 
Ydmyg af din Naade tage 
Vil jeg Kjærlighedens Gunst. 
Men er her min Bøn omsonst, 
Hvis at dele nu du nøler 

Denne Længsel, som jeg føler 
Brænde dybt her i mit Bryst: 
Da er Kampen og min Lyst! 
Seiren nys stod ved min Side, 
Om min Lykke vil vi stride, 
Til mig Venus den har bragt. 
Hendes Dom jeg har dig sagt: 
Intet menneskeligt Øre 
Dine Bønner her vil høre, 
Hvis du trodser hendes Magt. 

H er m i o n e. 
Intet menneskeligt Øre — 
Hvad kan Mennesker mig gjøre, 
Hvis til Døden jeg har Mod? 

(Hun griber efter Dolken ; Actæon river den af hendes Haand og om- 
slynger hende.) 

Actæon. 
Ha, dit Vink jeg her forstod! 
Krigen alt du vil forkynde, 
Kampen alt du vil begynde, 
Men spild ei dit dyre Blod! 
Heller lad det banke mod 
Dette Hjerte, fyldt af Varme! 
Føl dig i din Elskers Arme, 
Smelt, du Kolde, ved hans Ild! 

H e r m i o n e. . 
Procne! Procne! 

Actæon. 

Du anraaber 

Fr. Paludan-Muller: Skrifter. III. 8 

Den, som sidst dig hjælpe vil. 
Døren her jeg stænger til. 

Hermione. 
Ingen Frelse meer jeg haaber! 

(Actæon iler til Døren, udenfor hvilken der høres flygtende Trin ; i det 
Samme aabner Hermione Altandøren, og staaer ved Gitteret naar Actæon 

vender tilbage.) 

Actæon. 
Ha, hvad gjør du? 

Hermione. 

Nærm dig ei! 
Kun et Skridt — og Flodens Bølge 
For dit Øie skal mig dølge. 
Ned i Dybet gaaer min Vei! 

Actæon. 
Standsl 

Hermione. 
En Tilflugt er mig givet! 
Kan du end mig røve Livet, 
Mig beseire kan du ei. 

Actæon. 
Venus! 

Hermione. 

Jer anraaber jeg, 

Høie Magter! I mig hæve! 

At mit Hjerte ei skal bæve, 

Ei forfærdes for sin Grav. 

Actæon. 
Du, som denne Krands mig gav; 

Dig jeg seer! — Dit Øie blinker! 

Du mig vinker 

Fremad og til evigt Held! 

(Han iler hen mod Altanen.) 

Hermione. 
Alle Rædsler her Farvel! 

Hun styrter sig over Gitteret; man hører Faldet i Dybet, hvorpaa Alt 

bliver stille.) 

A C t æ O n (staaer ubevægelig). 

Hvad var det? — O, det var Døden! 
Vee mig! Op fra Bølgens Skjød 
Der en Klagetone lød 
Fra et Hjerte, stedt i Nøden — 

(Han kaster sig pludselig paa Knæ.) 

Venus! Jeg din Villie fatter. 
I min Sjæl dit Lys oprandt. 
Det var ikke Jordens Datter, 
Paa hvis Gunst du gav et Pant. 
Det er ingen jordisk Qvinde, 
I hvis Arme jeg skal finde 
Lykken, som jeg aldrig fandt. 
For at bryde Sjælens Fængsel, 
For at køle disse Luer, 
For at stille denne Længsel, 
Mod det Himmelske jeg skuer. 
Er jeg dog af Guders Slægt! 
Kun guddommelige Arme 
Eie dette Hjertes Varme, 
Hæve disse Sorgers Vægt. 
Kun i Favn af en Gudinde, 

8* 

Kan det Væld af Fryd jeg finde, 

Hvori hvert et Savn er lægt. 

Ja, hun staaer alt for mit Øie! 

Ja, jeg seer min Brud, den høie 

Ranke, rene Lilievaand: 

Jagtens Mø, den evigunge, 

Priist af hver en jordisk Tunge, 

Klædt i Skjønheds Klædebon! — 

O, men du, som her min Aand 

Hæver mægtig paa din Vinge, 

Dig, o Venus, skal min Haand 

Nu et Takkeoffer bringe! 

Høit i Mørket Luen svinge 

Skal sig op fra Borgens Tag; 

Glimte over Flodens Vove, 

Lyse for de mørke Skove, 

Gjøre Natten selv til Dag! 

Alt hvad jeg af Rigdom eier, 

Al min Skat og Herlighed 

Kaster jeg i Baalet ned: 

At min Tak jeg kan dig vise, 

At, naar Flammen vinder Seier, 

Hver en Mund din Magt maa prise! 

End omsnoer din Krands mit Haar; 

End dit Blik gjør mig beruset; 

Dig til Ære lyse Huset! 

Lad det synke! Op af Gruset 

Min Lyksalighed jo staaer! 

(Han griber en Fakkel og iler ud.) 



FJERDE AKT 



FØRSTE SCENE 

(Stjerneklar Nat. Sletten i Skoven. Endymion, bundet til 
Træet og slumrende. Venus Urania og Luna træde op.) 

Luna. 
Her aabnes Skoven. 

Venus. 

Her ved Maalet staae vi. 

Luna. 
Og hvi har du din Stjerneborg forladt? 

Venus. 
Mig lokked ned den Dødeliges Bøn; 
Og dig, o Luna, kaldte jeg fra Luften, 
Til Bistand for din Yndling — see ham hist! 

Luna. 
Endymion — o, hvor jammerfuldt et Syn! 
Med Vold de fine Lemmer sammensnøred'. 

Venus. 
Hans Baand jeg løser. 

Luna. 
O, naar saa jeg seer ham, 
Hvor kalder da hans Billed ad min Taare. 
Et Kys jeg maatte trykke paa hans Læber, 
Og aande Ætherduft ned i hans Bryst. 

Venus. 
Nærm dig ham ei! Jeg selv ham vækker ... Hvad? 
Du blegner — Faklen skjælver i din Haand — 

Luna. 
Du høie Venus ei min Længsel fatter. 
Du kjender ei den Lænke, som mig binder 
Til denne Yngling og hans Skjæbne fast 
Alt som en lille Dreng han tidt mig mødte, 
Naar jeg med Smiil ham lokked ud paa Engen. 
Og faldt i Slummer han ved Træets Rod, 
Da lagde jeg ham i min Arm, ved Hjertet, 
Og vuggede ham ind i blide Drømme. 
Men da han voxed op, da voxed og 
Min Kjærlighed til ham; thi altid hæved 
Han higende sit Blik til mig fra Jorden. 
Dybt i mit Bryst hans skjønne Billed leved; 
Jeg søgte ham — med Rødmen jeg det tilstaaer — 
Hvor end han gik; ja, tidt jeg hurtig trængte 
Mig gjennem Lunden og de niorke Skove, 
Kor ham at skue, naar han gik forbi. 
Da stod jeg bævende bag Poppelpilen, 



119 



Og titted frygtsom frem af Bladesløret; 
Men saae han mig, da raabte han: vær hilset, 
Du lyse Luna, paa min dunkle Vei! 
Saa har jeg fulgt ham, trofast, uforandret; 
Ja, mangen stille Nat jeg stod paa Bjerget, 
Og bøied ned mig over ham, som slumred, 
Mens tunge Taarer fra mit Øie randt. 
Thi vel jeg vidste, at den høie Skjæbne, 
Der vied mig til eensomt Liv, forbød mig 
At tænke paa Forening og paa Lykke. 

Venus. 
Altid Du klager; hold med Klagen inde 
Og her fornem mit Bud! Du kj ender Veien 
Igjennem Skoven til den dunkle Hule, 
Der leder ned i Underverdnens Dyb. 
Ad den du føre mig og denne Yngling, 
Mens klart din Fakkel lyser for hans Fod. 

Luna. 
Hvordan — du vil ham føre bort fra Jorden? 

Venus. 
Hans Bøn fra mine Stjerner har jeg hørt; 
Thi trofast i sit Liv han har mig dyrket, 
Og efter mine Lovbud og min Villie 
Saa tidt i Nattens Stilhed har han speidet. 

Luna. 
Du vil ham tage bort fra denne Jord? 
Du vil det Eneste mig røve, som 
Endnu jeg har tilbage? Grumme Venus! 

O, hvad har ei jeg allerede mistet? 

Alt, hvad jeg bandt mit Hjerte til, forgik; 

Alt drog forbi — kun jeg tilbage blev, 

Og maatte lyse for de sunkne Grave. — 

Du kjender ei til Eensomhedens Qval! 

Thi Par ved Par, og fast i Forbund vandre 

Paa Himmelbuen dine høie Stjerner; 

Men jeg — o, naar jeg skuer op, da møder 

Jeg Lys ved Lys, forened' til en Krands; 

Og seer jeg ned paa Jorden, Alting slutter 

Sig sammen der: som Træ til Træ i Skoven, 

Saa Sjæl til Sjæl paa Menneskenes Stamme. 

Selv mine Søstres Lod jeg prise vil; 

Thi Hekate omringes dog af Skygger, 

Og mellem Skovens Dyr Diana vandrer. 

Kun jeg er eensom! Jeg alene gaaer 

Min stille, øde, glædeløse Vei, 

Og sender længselfuld mit Øie rundt 

I Luftens Tomhed — ingen Røst mig kalder, 

Og ingen Favn sig aabne vil for mig. 

Jeg skal forsage, kun forsage skal jeg! 

Og dog vil du forbyde mig at klage, 

Formene mig det dybe Suk, der trænger 

Sig af mit Hjerte frem, og gjennem Natten 

Som Gjenlyd hæver sig fra Jorden op. 

Venus. 
Hvi sender længselfuld dit Blik du rundt, 
I Stedet for at vende Øiet op 
Til mine Stjerner, hvor kun Ro du finder? 

Opløfted Skjæbnens Villie da dig ei 
Høit over denne Jord, hvor Alting vexler: 
Hvor Stormen flyver og hvor Bølgen stiger, 
Hvor Blad og Blomst faaer Liv for at forgaae, 
Hvor Menneskenes Hjerter hæves kun, 
For ned at synke; hvor i evig Skiften 
Hver Aand og Skikkelse urolig vandrer. 
Er ogsaa du da bleven lig min Søster, 
Der driver her med Mennesker sit Spil; 
Der, som det Hav, hvoraf hun steg, ustadig, 
Kun fængsler for at slippe; lokker kun, 
For med en flygtig Lykke at bedaare. 
O Luna! Du min Slægtning, som jeg elsker: 
Lys med din milde Fakkel kun for Jorden, 
Men lad dens Taager ei dit Sind forvirre. 
See op til mig, hver Gang dit Hjerte bæver! 
Send al din Længsel til min Stjerneborg! 
Hver Gang du kalder, jeg Harmonia sender, 
At hun, den skjønne, fylder dig med Fred. 

Luna. 
Ja, hvis som du jeg var af himmelsk Udspring, 
Da fandt jeg Trøst for alle mine Sorger. 
Hvis fri jeg var, da fængslede mig ei 
Nu Jordens Søn; men min Natur er jordisk. 
Er ikke uopløselig jeg bunden 
Til disse Dale, saa at ingen Flugt 
Mig fører op, o Venus, i din Favn? — 
O! Jeg vil sørge, klage — græde vil jeg, 
Til mine Taarer har din Villie bøiet. 

Jeg vil jo Lykken ei, kun Synet af den. 
Men hvis dens Billed selv du røver mig; 
Hvis ogsaa denne Yngling bort du tager; 
Hvis aldrig meer jeg paa min stille Vandring 
Skal møde ham, skal skue dette Aasyn, 
Naar længselfuldt det vender sig mod mig: 
Da vil jeg svøbe mig i sorte Skyer, 
Min Fakkel slukke, og min Lod forbande. 
Langt hellere den Ringeste paa Jorden, 
End som Gudinde haabløs og elendig! 

Venus. 
Du Daare! Dig mit Ord her burde straffe. 
Troer du, at bøie Loven og den Skjæbne, 
Der skjenked dig din Lod; der bød mig handle 
Urokkelig og fast som mine Stjerner? 
Troer du, at dine Taarer kan forandre 
Hvad dybt jeg i mit Hjerte har besluttet? 
At du kan rive min Tilbeder fra mig, 
Naar til Lyksalighed jeg vil ham føre? — 
Viid, denne Ynglings Lykke boer i Døden; 
Og hvis du elsker ham, saa tving dit Hjerte, 
Og lys foran ham paa hans sidste Vei. 

Luna. 
O, hvilket Offer kræver du af mig! 

Venus. 
Tag Afsked med ham mens endnu han slumrer, 
Og skrid saa frem paa Veien med din Fakkel! 

Luna. 
Vee mig! Jeg skal min Lykke selv begrave. 
Du skjønne Hyrde! tag endnu et Kys 
Af Lunas Læber — o, det sidste bli'er det! 
Men hendes Hjerte vil dit Billed gjemme. 
Med det hun over Himlen hen vil vandre, 
Og drømme om det i den stille Nat. \ 

(Gaaer frem ad Veien.) 

Venus. 
Vaagn op, Endymion! Dine Baand jeg løser. 

Endymion. 
Hvordan! Mit Øie skuer Himlens Venus, 
Og jeg er fri — 

Venus. 
Din Bøn har naaet mit Øre. 
Den Kjærlighed, som du har mig betroet, 
Til dig jeg gjemt har paa et sikkert Sted. 

Endymion. 
O min Gudinde! Du har dig forbarmet. 
Men hvor er hun, jeg tabte: Hermione? 

Venus. 
Fra Jorden og dens Nød hun flygted bort; 
Men har du Mod, du end skal hende møde. 

Endymion. 
Hvad er din Villie? 

Venus. 

Har du Mod til Døden? 

En dy mi o n. 
Og er da dette Liv saa sødt? Naar Det, 
Som jeg har mistet, jeg i Skaalen lægger 
Mod Det, som er tilbage: da mig tykkes, 
At Døden Vinding er, og Livet Tab. 

Venus. 
Du har dit Haab til mine Stjerner bundet. 
Det Lys, som dig i klare Nætter vinked, 
Dig følger ogsaa her i Dybet ned. 

E n d y m i o n. 
Ja, styrk mit Mod, o Venus! Vær min Stjerne 
I Dødens Nat! 

Venus. 
Hold fast min Haand! Den fører 
Dig gjennem Mulmet, at du ei forvildes. 
Og seer du hist den milde Luna vandre? 
Hun om sin Pande kasted Straalesløret, 
Og lyser med sin Fakkel for din Fod. 
Saa vandrer du, af to Gudinder elsket, 
Ned til det stille Land — 

Endymion. 

O, viis mig Veien! 

(Venus, Endymion og Luna bort.) 

ANDEN SCENE 

(Procne kommer, ført af en Dreng, som bærer en Fakkel.) 

Drengen. 
Skal nu jeg slukke Faklen? Dagen gryer. 

P r o c n e. 
Gjør som du vil; jeg har ei Lys fornøden. 
Hvor er vi nu? 

Drengen. 
Paa Sletten midt i Skoven. 
Den lige Vei fra Borgen er du gaaet. 

P r o c n e. 
Saa drei til Venstre. Du en Sti vil finde. 
Paa den et Stykke Vei vi frem maae gaae, 
Saa kommer der et tæt og dunkelt Krat; 
Fra fordums Tid det er mig vel bekjendt. 
Dybt inde bag det ligger Søen. 

Drengen. 

Ja, 
Den hellige Sø, hvori hver Morgenstund 
Diana bader sig med sine Nympher. 

P r o c n e. 
Derhen du føre mig! 

Drengen. 

Det tør jeg ikke. 

P r o c n e. 
Du skal! 

Drengen. 
Enhver, der Søen kommer nær 
Ved Badetid, ei lever Dagen over. 

P r o c n e. 
Hav ingen Frygt! Vi gaae ei ned til Vandet. 
I Krattet jeg forbliver — søg blot Stien, 

Drengen. 
Staa her da rolig, til jeg Vei har fundet. 

(Gaaer.) 

P r o c n e. 
Og denne sløve Dreng er al min Tilflugt — 
Hvad har jeg mere? Hvert et Haab om Hevn 
Med Borgen sank i Gruus i denne Nat. 
Min Moder indebrændt — mit Hjem lagt øde — 
Jeg selv en Flygtning, der maa vandre ud, 
At søge Sporet af ham rundt i Verden; 
At lytte efter ham i hver en Stemme, 
Der til mit Øre naaer paa Vei og Sti. — 
Hvi greb ei Luen mig i sine Arme 
I Stedet for min Moder? Væggen sank, 
Og Loftets Bjelker hørte jeg at falde. 
Da tog en Haand om min — hans Haand det var; 
Høit paa sin Arm han løfted mig — jeg følte, 
Hvor Ildens Tunge slikkede min Kind, 
Da ned ad Trappen han mig bar. Da kunde 
Jeg have dræbt ham; i min Magt han var. 
Men endnu een Gang paa hans Vei jeg kommer! 
Jeg hørte ham Dianas Sø at nævne; 
Derhen jeg maa! Der skal til Afsked dog 
Han skue Procnes Skikkelse; og træffer 
Min Haand ham ei, han skal min Røst dog høre, 

Før her vi skilles 

O, en Trøst jeg har: 
Een Gang i Hades jeg hans Skygge møder. 
Der vil af Furien jeg Faklen laane, 
Og Slangehaaret og den spidse Dolk; 

Og som den aldrig hvilende Alecto 
Jeg skal ham følge. Dolken høit jeg svinger; 
Omkring hans Hoved hvisle mine Slanger, 
Til Skræk og Raseri hans Hjerte griber, 
Og hylende han styrter sig i Dybet. 

Drengen (kommer tilbage). 

Kom! Her min Haand er. Sporet har jeg fundet. 

• P r o c n e. 
Alsted da hurtig! 

Drengen. 
, See dig blot tilbage! 
Nei, det er sandt, du har jo ingen Øine — 
Men Røgen fra Actæons Borg jeg seer 
Nu ganske tydeligt — høit over Skoven 
Imod de hvide Skyer den stiger op. 
Det var en prægtig Ildebrand i Nat, 
Især da Taget faldt: langt hen paa Floden 
Fløi Gnisterne, mens Luen slog i Veiret. 
Jeg havde gjerne seet lidt længer paa det; 
Men saa kom En af Jægerne og bød mig, 
At bringe dig i Sikkerhed til Skoven. 
Han sagde, at du gav mig nok en Gave — 

P r o c n e. 
Min Villie gjør, og denne Ring du faaer. 

Drengen. 
Den Ring jeg lider godt Kom! Her er Veien. 

(De gaae videre.) 

TREDIE SCENE 

(En Plads ved Indgangen til Skoven. I Baggrunden de rygende 

Ruiner af Actæons Borg, hvorover Solen begynder at hæve sig. 

Meleager og Mlmas komme hurtig Ind.) 

M i m a s. 
Du selv det saae? 

Meleager. 

Med mine egne Øine. 

M i m a s. 
Actæon skulde selv da være Manden? 

Meleager. 
Det er som jeg dig siger. I mit Paasyn, 
Og trods min Modstand, stak han Ild paa Huset. 
Da Salens Loft var faldet, kasted han 
Fra Oven gyldne Smykker, Purpurkapper 
Og kostbart Sølvtøi over Baalet ned, 
Idet hans Læbe kaldte hoit paa Venus. 
Til Alt Ruiner var, han blev ved Branden, 
Og Alle, som at slukke kun forsøgte, 
Drev med sit Spyd han rasende tilbage. 
Tidt stod han stille og sin Krands tog af, 
Imens han stirred henrykt ind i Flammen; 
Tidt talte høit han med sig selv, og vandred 
Frem og tilbage, med sit Spyd i Haanden, 
Som var til Ildens Vogter hen han sat. 
Men hvis du end ei rasende ham troer, 
Saa viid, at han i Floden styrtet har 
Den unge Hyrdepige, som vi fanged. 

O, jeg afsindig var — vi Alk var det, 
At ei vi den Ulykkelige frelste, 
Og tæmmed før hans vilde Raseri. 

M i m a s. 
Og jeg, som ret nu troede ham helbredet! 

Meleager. 
Hvis ikke Fængslets Dør jeg havde aabnet, 
Og hemmelig i Frihed ladt de Fangne, 
Hver Hyrde da var indebrændt som Thebe. 

M i m a s. 
O, Meleager! Bliver saa det ved, 
Jeg mister reent Humeuret. Aldrig glemmer 
Jeg denne Nat! I Søvne dybt jeg laae, 
Og drømte, at jeg Nympherne saae dandse: 
Da vakte mig et rædsomt Skrig om Hjælp. 
Jeg traadte ud i Gaarden — der stod Thebe 
Paa Taget i den aabne Qvist, og Ilden 
Omspændte hendes Vei fra hver en Side. 
Saa stod hun lang Tid, som en Hex, i Luften; 
Med eet sank Bjelken under hendes Fod, 
Og med et Skrig hun styrted ned i Baalet. 

Meleager. 
Ja, selv jeg saae det. 

M i m a s. 
Længe vil jeg plages 
Af dette Syn; men ei det værste blev det. 
Thi seer du! medens saadan nu jeg stod 

Fr. Paludan-Muller: Skrifter. III. 9 

Og saae paa Branden, og just tænkte paa, 
Hvor mangen lystig Aften vi bortsvired 
Bag disse Mure, som nu styrted sammen; 
Hvor mange søde Piger der vi favned, 
Mens skummende Pocaler vi stak ud: 
Da stod med eet Kong Aristæos for mig, 
I samme Dragt, som Dagen før han døde, 
Da Sceptret og sin Søn han mig betroede. 
Først stirred liigbleg han en Stund paa mig, 
Saa løfted han sin høire Haand og trued, 
Og med den venstre peged han mod Jorden. 

Meleager. 
Du gaaer i Barndom og har drømt, du Gamle! 

M i m a s. 
Jeg selv det troede først; men seer du, Synet, 
Bestandig truende ad mig med Haanden, 
Skred hen imod mig — saadan, Skridt for Skridt. 
Paa een Gang sortned Alting for mit Øie; 
En Stemme hørte jeg — saa Intet meer. 
Da til mig selv jeg kom, sad jeg ved Porten 
Hos Actor og de Andre. Stærkt de drak, 
Thi mens Actæon borte var paa Borgen, 
Gav Actor al den bedste Viin til Priis, 
Og Fad paa Fad af Kjeld'ren op de slæbte. 
Jeg vilde gjøre Selskab — ei en Draabe 
Kom over Læben; Skikkelsen bestandig 
Stod foran mig hver Gang jeg løfted Skaalen, 
Og først da Dagen gryede, svandt den bort. 

Meleager. 
Nu, dersom du har Syner, jeg har med. 
Een Skygge viser evig sig for mig. 
Ja, kun din Skygge greb jeg, Hermione! 
Du selv dig vendte bort, og gik forbi. 

FJERDE SCENE 

(De Forrige. Actorogen Skare Jægere; Alle betyngede 

af Viin.) 

A C t O r. 
Her er Pladsen! 

En Jæger. 

Her vi vente! 

En Anden. 
Godt jeg gaaer, men staaer kun daarligt. 

En T r e d i e. 
Lige modsat! det alvorligt 
Rundt med mig paa Veien rendte. 

En Fjerde. 
Surr det løber for os Alle. 

En Femte. 
Vinens Dunster Hjernen trykke. 

En Sjette. 
Kan vi staae ei, kan vi falde! 

Chor. 
Deiligt, her at boe og bygge! 

(De kaste sig i Græsset.) 

9* 

M i m a s. 
Væbnede med Spyd og Buer, 
Som til Kamp, jeg Eder skuer — 
Siig mig, Actor, hvad skal skee? 

A c t o r. 
Du vel snart det faaer at see! 
Notabene, dersom ikke 
Alt er mørkt for dine Blikke, 
Som da jeg i sidste Nat 
Halv besvimet saae dig ligge 
Næsegruus, paa Jorden plat. 

Mimas. 
Altsaa det var dig, som talte! 
Men hvad er jer Hensigt nu? 

Actor. 
Jeg saa klog just er som du. 
Mig Actæon kun befalte, 
Den Gang Dag det blev igjen, 
At forsamle Borgens Mænd, 
Og til Skoven hid dem føre 
Væbnede med Spyd og Piil: 
Det var Alt, hvad jeg fik høre. 

Mimas. 
Stille! ... Fodtrin naae mit Øre. 

Actor. 
Ja, der kommer han med Iil! 
Spydet krumt hans Hænder bøie 

Mimas. 
Siig, hvordan var han til Sinds? 

A c t o r. 
Spørg ham selv! Han veed det nøie. 

Mima s. 
Dødbleg er han; vildt hans Øie. 

Jægerne (reise sig). 

Hil Actæon! Hil vor Prinds! 

A C t æ O n (standser og seer sig tilbage). 

Over Borgen 

Alt staaer op den gyldne Morgen — 

Nys var Ilden der at skue, 

Blussende mod Nattens Bue. 

Jordens Lue 

Her med Himlens Straaler mødes, 

Og den stærke Eros fødes. 

See, han svinger 

Alt de store Purpurvinger! 

Frem han svæver, 

Høiere ham Skyen hæver, 

Himmel-Buen 

Spænder han i Morgenluen; 

Gyldne Pile 

Ned mod hendes Bryst nu ile. — 

Snart, som i de gamle Dage, 

Revne hen i salig Svimmel, 

Jord og Himmel 

I hinandens Favn vil drage; 

Snart med Himlens stolte Datter 
Jordens Søn formæles atter; 
Snart en Krands af Guders Lykke 
Ham skal smykke, 
Som til Krandsen er udseet! 

(Gaaer hen mod Jægerne.) 
A C t O r. 
Herre! Hvad du bød, er skeet. 

A c t æ o n. 
Følg mig! Timerne os kalde, 
Nu den store Dag begynder, 
Der Lyksalighed forkynder 
Som for mig, for Eder Alle. 
Endt er Natten; 
Lykkens Sol i Østen stiger; 
Hurtig lad os hæve Skatten, 
Før den viger. 

M i m a s. 
Søn, hvad er din Hensigt? 

A c t æ o n. 

Kj endte 
Du endnu ei Skjæbnens Villie? 
Saae du ei, da Borgen brændte, 
Luen lyse som en Lilie? 

MiinaS (afsides). 

Vildt han taler. 

A c t æ o n. 

Vinden viftéd — 

Strax sin Skikkelse den skifted; 
Og berørt af røde Flammer, 
Saae jeg Farve den forandre. 

(Vender sig mod Jægerne.) 

Veed I, hvi Diana vandre 

Maa blandt Skovens dunkle Stammer 

Uformælet og alene? 

Hvi, skjøndt evig fyldt af Savnet, 

Aldrig hun bag Lundens Grene, 

Som Apollo sin Koronis, 

Som Cythere sin Adonis, 

Lykkelig sin Elsker favned? 

Mi mas (afsides). 

Meer end nok jeg har erfaret! 

A c t æ o n. 
Venus mig det aabenbared; 
Hun, som har Diana sparet 
For sin Søns de stærke Pile, 
Medens rastløs uden Hvile, 
Fra min Ungdoms første Dage, 
Jeg til Skoven maatte drage, 
Hendes Billed at opjage — 
Jeg vil Grunden Eder sige: 
Endnu ei det kjække Hjerte, 
Trodsende hver Frygt og Smerte, 
Fandtes blandt de Dødelige; 
Endnu ei det Mod, der voved 
Til det Høieste at stige, 
For i Kamp den Krands at vinde, 

Som den mægtige Gudinde 
Til den Dristige kun loved — 
Mig alene Krandsen vinker! 
Mig den drager ind i Skoven 
Til Dianas Sø, hvor Voven 
Klar i Morgensolen blinker; 
Hvor nu Jagtens stærke Piger 
Om min stolte Brud staae Vagt, 
Mens hun kaster af sin Dragt 
Og i Badet deilig stiger; 
Hvor nu, for med Slør at dølge 
Hendes høie Jomfrubryst, 
Gyngende i stormfuld Lyst 
Bølge ruller over Bølge. 
Did til Søen I mig følge! 
Selv om Kamp det koste vil, 
Bruden skal mig høre til; 
Hendes Nympher Jer tilfalde! 

Jægerne. 
Fast vi holde paa dem Alle! 

A c t æ o n. 
Frem da til Dianas Sø! 
Der mit Bryllup vil vi feire. 
Frem til Badet, at beseire 
Jagtens kongelige Mø! 

Jægerne. 
Fremad til Dianas Sø! 

M i Hl a S (griber Actæons Arm). 

Stands, Afsindige! Saa længe 
Det paa Piger kun gik løs, 
(Og jeg lider selv en Tøs) 
Lod jeg Tingen gaae sin Gænge; 
Men hvis i din vilde Svimlen 
Nu du vil bestorme Himlen — 

A c t æ o n. 
Du mig standser? Kun en Lyd, 
Og som Dagens Offer ligge 
Skal du her for dette Spyd! 

M i m a S (til Jægerne). 

Frygt Diana! Følg ham ikke! 
Intet om hans Ord Jer bryd! 

A c t æ o n. 
End du taler? 

M i m a s. 
Ei forlader 
I dit Raseri jeg dig! 

A c t æ o n. 
Du dit eget Liv da hader? 

M i m a S (afsides). 

Skyggen atter truer mig — 

(Til Actæon.) 

Tænk, Actæon, paa din Fader! 
Han i Graven vender sig. 

A C t æ O n (lægger Spydet an). 

Døe du vil da? 

M i IH a S (til Jægerne). 

Bind hans Hænder! 
Raseri ham grebet har. 
I hans Øie Vanvid brænder. 
Bind hans Hænder! Ei ham spar! 

Actæon 

(render Spydet igjennem ham). 

Ned til Tartarus da far! 

M i m a s. 
Aristæos, dig det var! 

(Synker ned.) 

Hele Herligheden ender! (Deer.) 

Actæon. 
Samme Vei Enhver jeg sender, 
Der tør standse mig som han! 
Følg mig! 

Meleager (der staaer i Afstand). 

End et Ord, Tyran! 
Her fra mig du skal fornemme. 
Dæmpe skulde det dit Mod, 
Kunde Hermiones Blod 
Raabe til dig i min Stemme: 
Dine Gjerninger ei gjemme 
Skjult sig i den dybe Flod. 

A C t æ O II (spænder sin Bue). 

Hør den hæse Ravn, som skriger! 

Meleager. 
Huldskab, Troskab her opsiger 
Dig i Alles Paasyn jeg! 
Mødes meer vi paa vor Vei, 
Sværdet evig skal os skille. 

A c t o r. 
Ha, Forvovne! 

A c t æ o n. 
Actor, stille! 

(Han skyder. Pilen streifer Meleagers Hoved.) 

Actor. 
Hurtig vi ham gribe ville! 

Jægerne. 
Her han lide skal sin Dom! 

A c t æ o n. 
Lad ham fare! Følg mig! Kom, 
Før Diana, 

Før min jomfruhvide Svane 
Af sit køle Bad er oppe. 
Seer I Varslet? — Skovens Toppe 
Stærkt af Solens Guld forgyldes. 
Ogsaa jeg af Fryd nu fyldes! 
Haabets ømme, 
Aldrig før saa søde Drømme 
Min Lyksalighed nu spaae. 

Fremad! Spydet fast i Armen! 

Mod i Barmen! 

At jer Kamp I kan bestaae. 

A c t o r. 
Seiren folger en Forvoven! 

Jægerne. 
Ingen svigter af os Alle! 

A c t æ o n. 
Hoit i Skoven 
I Triumph lad Hornet gjalde! 

(Actæon og Jægerne bort.) 

M e 1 e a g e r (ene). 
Iil din Undergang i Møde! 
Fyld dit Maal af Raseri! 
Jeg, i Mindet om den Døde, 
For at sone Fortids Brøde, 
Nu Endymion vil befrie. 
Folket saa jeg vil forene, 
Dæmpe hver en Frygt og Tvist", 
Bringe Fredens Olieqvist 
Til Arkadien fra Messene. 
Har jeg dette Værk fuldbragt, 
Da jeg kaster Landsens Byrde; 
Ikke meer jeg Dyret myrde 
Vil som før paa blodig Jagt; 
Hos den fredelige Hyrde 
Laaner Bolig jeg og Dragt. 

Paa hans stille Liv beflitte 
Skal fra nu sig denne Aand; 
Aldrig mere skal min Haand 
Sig med Rov og Ran besmitte. 
Dybt i Dalen vil jeg gaae, 
Tænke paa mit Liv tilbage,' 
Efter Lykken meer ei jage, 
At den meer ei flygte maa. 
Ud med Tro i Agerfuren 
Vil jeg strøe det rige Korn; 
Siddende ved Klippemuren, 
Kalde Hjorden med mit Horn; 
Dulme hver en Smertes Torn 
Ved Betragtning af Naturen. — 
Naar dens Tider vexle, naar 
Vaaren bryder Vintrens Lænke, 
Da paa Tiden vil jeg tænke, 
Da i mig det først blev Vaar; 
Da sig Varmen monne sænke 
I min Sjæl, saa kold og haard. 
Naar i Muld jeg seer dem lægge 
Sæden ned i sildig Høst, 
Vil hos mig det Mindet vække 
Om min Elskovs bittre Lyst; 
O, thi som bag Dødens Dække 
Skjult den spirer i mit Bryst. 
Og seer Dagens Sol jeg dale, 
Men endnu fra Bølgens Skjød 
Med sit lyse Gjenskin male 
Hele Himlen purpurrød: 

Hermione! da, skjøndt død, 
Til mit Hjerte du vil tale. 



(Gaaer.) 



FEMTE SCENE 



(Den hellige Sø i Skoven. Diana træder op med Spyd og 
Bue, fulgt af Atalante med Hundekoblet, Aura med Jagt- 
hornet, C y a n e med Fuglenettet, og flere Nympher. Toget 

gaaer frem langs med Søen.) 

Ghor. 
Priis Diana, Jagtens Dronning! 

Atalante. 
Priis den Stærke! som i Skoven, 
Som paa Bjergets høie Top 
Jager dristig og forvoven 
Dyret fra sit Leie op. 
Frem til Angreb kjækt hun triner, 
Hjertet gløder efter Kamp: 
Spydet hviner — 
Dyrets Blod staaer høit i Damp. 

Ghor. 
Priis Diana, Skovens Dronning! 

Aura. 
Priis den Friske! som, med Haaret 
Over Skuldren kastet frit, 
Vinden lig om Efteraaret 
Stormer frem med raske Skridt. 
Under Løvets hvalte Kroner 

Frem sit gyldne Horn hun ta'er: 

Hornet toner — 

Dybe Lunde give Svar. 

Ghor. 
Priis Diana, Nymphers Dronning! 

C y a n e. 
Priis den Rene! stolt af Villie, 
Som paa Eros kold tør see; 
Høi og rank som Vandets Lilie, 
Hvid og skjær som Bjergets Snee. 
Dybt i Badet hun sig dølger, 
Hegnet ind af tætte Siv: 
Køle Bølger 
Kun tør favne hendes Liv. 

Diana. 
Stands! — 

Her skygger Egen; dybt er Vandet her. 
Her vil i Bad jeg gaae! 

Aura (til Nympherne). 

Spred Tæppet ud! 

Diana. 
Nei, bedre Leie gi'er det friske Græs. 

C y a n e. 
Skal jeg af Foden dig Sandalen løse? 

Diana. 
Jeg selv mig hjælper! — Her jeg Spydet planter! 
Derover hæng mit Kogger og min Bue. 

Atalante. 
Ved Træets Green jeg Hundekoblet binder. 

Aura. 
Og her er Hornet! 

Diana. 
Vel! — I andre Nympher! 
Bliv her paa Vagt, indtil mit Horn Jer kalder. 
Ved Buestrængen hold den skarpe Piil; 
Og hvis jert Blik en Dødelig opdager, 
Skyd strax ham ned, at ei han slipper bort, 
Og praler af, at han Diana skued. — 
Cyane, Aura, Atalante, kom! 

Atalante. 
Skal ned i Badets Bølger vi dig følge? 

Diana. 
Ja, vi den gamle Væddekamp fornye! 
Den anden Bred af Søen er vort Maal. 
I tør til Svømning begge Arme bruge; 
Jeg selv med venstre Haand kun deler Bølgen, 
Og holder Hornet hævet med min høire. 

Atalante. 
Her kaster jeg min Dragt! 

Cyane. 

Her ligger min! 

Aura. 
Og min jeg kaster her! 

Diana. 

Jeg selv er rede! 

De tre Nympher. 
I Badet ud! 

Diana. 
I Bølgen ned, den kolde! 
Den, som nu seirer, Hornet skal beholde. 

(Diana og de tre Nympher kaste sig i Søen.) 
G 11 O r (af Nympherne paa Landet). 

See, de forsvandt for vort Øie! — 

— Atter nu skue yi dem! 

Atter Diana, den høie, 

Stiger af Bølgerne frem. 

See, hvor hun lægger sig over 

Vandet med roende Arm; 

See, hvor de skyllende Vover 

Løfte den sneehvide Barm! 

Diana. 
Brug Haanden som den vevre Fisk sin Finne! 

C h o r e t. 
Forrest vor Dronning Diana 
Seiler i Nymphernes Trop. 
Stolt, som en svømmende Svane, 
Løfter hun Hovedet op. 
Hornet hun sætter til Munden — 
Hør, hvor i Bølgen det sang! 
Hør, hvor det toned fra Lunden! 
Hør, hvor i Luften det klang! 

Fr. Paludan-Muller: Skrifter. III. 10 

Diana. 
Fremad, o Nympher! vil I Hornet vinde. 

C h o r e t. 
Tys! Som et Raab jeg fornemmer — 
Ovre fra Skoven det kom. 
Hør! Det er jublende Stemmer. 
Dronning Diana, vend om! 
Dronning Diana! Du fare 
Hurtig mod Landet igjen: 
Seer du den væbnede Skare? 
Seer du de dristige Mænd? 

(Aet æon og Jægerne træde ud af Skoven paa den anden Side af 

Søen.) 

Actæon, 
Ha, Tid det var! Seer I, paa Bølgen svømmer 
Min stolte Brud, af sine Nympher fulgt. 
Høit over Alle hæver hun sit Hoved, 
Og mod sin Brudgom frem hun rækker Hornet, 
At klare Toner tolke maae hans Lykke. 
Ja, nu Lyksalighedens Time kommer! 
Hør, hvor i Jubel Fuglechoret synger! 
Seer I, hvor Jord og Himmel ud er smykket 
Med Guld og Farver til et Brudekammer? 
Det høie Himmelloft sig hvælver blaat; 
Af Skovens grønne Løv er Væggen bygt; 
Og i den dybe Sø staaer Brudesengen, 
Af sølvblaae Bølger vugget, som af Gænger, 
Og dækket til af Skummets Perleslør. 
Seer I, hvor Bruden kaster Tæppet af? 

Mod Landet iler hun, for mig at møde. 
Til Skoven længselfuld hun vinker ind. 
Som Hjortens Hjerte føler mit jeg gløde;. 
Jeg følger efter dig, du hvide Hind! 

(Til Jægerne.) 

Afsted til Maalet! Langs med Søens Bølge. 

Jægerne. 
Af sted! Til Seir og Lykke vi ham følge! 

(Actæon iler forbi, fulgt af Jægerne.) 
Chore t (paa den anden Søbred). 

Hjemad vor Dronning nu higer, 
Hjem, mod den sivklædte Kyst; 
Bølgen den synker og stiger, 
Deelt af det mægtige Bryst. 

See, hun sig nærmer til Landet! 
Rundt om hun Skumblomster strøer, 
Mens hun, til Bæltet i Vandet, 
Staaer blandt de bølgende Rør. 

Diana (i Badet). 
Aura, Cyane, Atalante! 

Nympherne. 
Dronning! 

Diana. 
O, af Forbittrelse mit Hjerte skjælver! 
Hvi har den høie Solgud ei dem truffet 
Med sine Pile, førend mig de skued? 

Men frygtelig skal Hevnen her dem ramme! 

10* 



148 

Aura. 
Hvad er din Villie med dem? 

Diana. 

Hurtig, Aura! 
Stig op af Badet! Grib dit Spyd, og før 
Til Angreb Nympherne, saa snart du hører 
Mit første Stød i Hornet. 

Aura. 

Vel, min Dronning! 

Diana. 
Spar Ingen uden ham, som Skaren fører. 
Jeg kjendte ham: Actæon var det — han, 
Som Venus lokket har i sine Garn, 
Og som i lang Tid ei mig Offer bragte. 
Jeg selv ham straffer! 

Aura. 
Din Befaling skee! 

(Aura bort.) 

Diana. 
Du, Atalante, føre Hundekoblet! 
Og naar igjen du hører Hornets Klang, 
Da slip dem alle løs, at paa min Fjende 
De stille deres blodige Tørst og Hunger. 

Atalante. 
Vel, høie Dronning! 

(Atalante bort.) 

Diana. 
Du, Cyane, bringe 

Mig Dragt og Vaaben, naar for tredie Gang 
Jeg lader Hornet tone. Her jeg bliver, 
Til jeg min Skam har hevnet, og hvert Øie, 
Der saae mig nøgen, er i Døden brustet. 

C y a n e. 
Dit Bud jeg lyder. Ha! men see paa Veien, 
Ved Søens Bred ... 

Diana. 
Som til en Fest han iler — 
Snart faaer du Ro, du Daare! Snart du hviler. 

(Cyane bort.) 
A C t æ O n (i Afstand ; standser forundret). 

Hvordan? De flokke sig de store Daadyr. 
De komme frem af Krattet fleer og fleer; 
Og trodsigt deres Hoveder de hæve, 
Og truende de ordne sig til Angreb. 
Min kongelige Hind er ei blandt dem. 
Endnu i Badet hun sig dølger — see! 
Af Sivet hendes Hoved dukker op, 
Og hendes hvide Krop mit Øie skimter. 
Hun flygter — ha! 

(Vender sig vinkende tilbage.) 

Fremad, til Jagt nu Alle! 

Jægerne (komme ilende). 

Fremad! I Nymphers Arme skal vi falde! 

(Actæon styrter frem med Jægerne; i det samme lyder Dianas Horn, 

Nympherne skyde deres Buer af paa Jægerne, der styrte til Jorden. 

Actæon iler forbi dem, ned mod Søen.) 

Diana. 
Han kommer! 

A c t æ o n. 
Flygt ei bort, du hvide Hind! 
Du Herlige, som jeg har jaget efter! 
Du, som min Længsel og min Attraa vakte, 
Naar gjennem Løvet hen saa let du sprang. 
I Badet ned jeg styrter mig til dig! 
Mit Hjertes hede Glød du skal fornemme! 
Du er min Dronning! Jeg er Skovens Konge, 
Den Kronede blandt Dyrene paa Jorden! 

Diana (stænker Vand paa ham af Søen). 

Bliv til et Dyr! Bliv, hvad du alt er vorden! 

(Høie Hjortehorn voxe op af Actæons Pande, og sprænge hans Rosen- 
krands, der falder til Jorden. Hau selv staaer et Øieblik ubevægelig 
med udstrakte Arme, og iler derpaa i store Spring hen ad Stien til 
Krattet. Dianas Horn lyder paa ny. Hundene slippes løs og forfølge 
ham gjeende; kort efter høres hans vilde Skrig inde fra Krattet.) 

Diana (stiger op af Badet). 

Hurtig min Dragt! Min Ære har jeg hevnet. 
Er Alle døde? 

Aura. 
Intet Liv er sparet. 
See selv! Med Liig er Søens Rand bestrøet; 
I hver en Barm har Pilen dybt sig boret. 

Diana. 
Ha, endnu flammer Vreden i mit Bryst! 
I Døden ned min Hevn skal dem forfølge. 
Men bort fra disse Aadsler! 

(Hun støder i Hornet. Hundene komme tilbage.) 

Atalante! 
Bind Koblet fast! — Seer du de røde Tunger? 
Actæons varme Blod dem farvet har. 
Hans hede Hjerte ned fra dem nu drypper. 

C y a n e. 
Her er den Rosenkrands, som han har baaret. 

Diana. 
Kast den i Støvet ned, at der den visner! — 
Men fremad nu! Fra disse Skove bort! 
Op til de høie, sneebelagte Bjerge, 
At jage Ulvene af deres Skjul! 
Op, hvor den stolte Ørn sin Rede bygger! 
Der stille Hjertet vi ved nye Seire, 
Og køle Kinden i den friske Luft. 



(Bort.) 



Nympherne. 
Bort gaaer den Modige, 
Nu, da sin blodige 
Dom hun har holdt. 
Øiet, det luende, 
Panden, den truende, 
Løfter hun stolt. 
Vee hver en mødende 
Fjende, hun glødende 
Nu træffer paa: 
Spydet, det susende, 
Haanden, den knusende, 
Ned vil ham slaae. 



(Alle bort.) 



152 



SJETTE SCENE 
(P r o c n e, ført af Drengen, træder ud af Krattet.) 

Drengen. 
Her Søen er. Nu gaaer jeg ikke længer. 

P r o c n e. 
Endnu de høie Skrig gjenlyde for mig; 
Forfærdelig i Døden klang hans Stemme. 

Drengen. 
Troer du vi her er sikkre? 

P r o c n e. 

Nær du stod jo, 
Den (lang de vilde Hunde ham forfulgte? 

Drengen. 
Ja, hen ad Stien han som Vinden fløi. 
Jeg troede ei et Menneske det var, 
Thi hegge Hasnder holdt han op til Panden, 
Og høie Hjortehorn af dem stak frem. 
Kørst da han kom forhi, jeg ret ham kjendte. 
Men i det samme kom de store Hunde; 
Af Halsen hang de lange Tunger ud, 
Da hylende de faldt ham an, og rev 
Ham Led fra Led, og spredte rundt hans Lemmer, 
Mens med de vilde Skrig han fyldte Skoven. 

PrOCllO (afsides). 

Det har Diana været. 

Drengen. 

Ha, men seer du? 

P r o c n e. 
Hvad er der? Paa din Haand du ryster. 

Drengen. 

Kom, 
Lad bort os flygte! Her hans Jægre ligge. 
En blodig Piil i hvert et Hjerte sidder, 
Og hvert et Ansigt er mod Himlen vendt. 

P r o c n e. 
Diana har holdt Dom! 

Drengen. 

Skynd dig! Af sted! 
For os Gudinden træffer med sin Bue. 

P r o c n e. 
Før mig til Søen hen, saa kan du gaae. 

Drengen. 
Ved Kanten staaer du. Skrid blot ned ad den, 
Saa vil du Vandet med din Fod berøre. 

P r o c n e. 
Her er den Ring, jeg lovte dig til Gave. 
Hvis man om mig dig spørger, siig, at Procne 
Sig hviler ud nu ved Dianas Sø. 

Drengen. 
Jeg sender Folk herhen, dig hjem at føre. 

(Bort.) 

P r O C n e (ene). 

Saa maatte du i Døden ned før mig — 

Dit høie Jammerskrig jeg skulde høre, 

Dit sidste Suk — jeg længtes jo derefter; 

Men ogsaa mig traf Lynet, som dig ramte. — 

Hvad er tilbage? Alt er dødt og øde. 

Hvor er det blevet stille om os Begge! 

Den stærke Storm forstummet er med eet; 

Den før saa stramme Bue hænger slap, 

Og brudt er Pilen. — Ikke meer du rastløs 

Paa Bjerget og i Skoven Dyret jager; 

Ei meer med troløst Hjerte frem du higer 

Mod Lykken i de skjønne Qvinders Arme; 

Ei meer i Sorgens Uro nu du søger, 

Hvad i dit eget Bryst du ikke fandt. 

En stille Skygge sidder du i Hades 

Og seer i Floden ned; og dunkle Syner 

I evig Flugt forbi dit Øie trække, 

Mens under dig dit Billed skjælver dybt. 

— O, hvis sig een Gang Procnes Skygge sætter 

Ved Siden af dig, da forfærdes ikke: 

Frygt hendes Hevn saa lidt som hendes Ømhed, 

Hun bleven er saa stille som du selv. 

Det gamle Sagn, at hun en Gang dig elsked, 

At hun en Gang dig haded, tro ei paa detl 

Det var jo Drømme, der saa brat fik Ende; 

Og ikkun Hjertets Tomhed blev tilbage. 

(Stiger langsomt ned til Vandet.) 

Her Bølgen gaaer. Hvor mildt min Fod den væder! 
Hvor ruller let og blød den hen imod mig, 

Som kaldte den mig med en sagte Stemme. 
I strenge Guder! hvis min Bøn Jer rører, • 
Lad mig en evig Søvn da sove her 
I denne Vugge, som I selv mig redte. 
Lad ingen Lyd ned til mit Øre naae: 
Ei Vindens Suk, naar det i Sivet klager, 
Ei Himlens Torden — ikke Hornets Toner, 
Naar over Søen længselfuldt de svæve. 
Lad ingen Drøm fra Jorden mig besøge, 
Og lokke mig med Røster, som jeg kj endte, 
Til Livets ængstelige Minder op. 
Lad mig alene paa den dybe Bund! 
Og som mit Syn I tog, saa røv mig Evnen 
At skue indad, i mig selv tilbage, 
At ingen Fjende der min Ro forstyrrer. 
Lad Alt mig glemme og kun Hvile finde 
Ja, for det Mørke, hvormed I bedækked 
Mit Liv paa Jorden — til Erstatning giv mig 
Den tause, evige og dunkle Nat! 

(Hun glider sagte ned i Søen. Bølgen lukker sig over hende. Scenen 

er en Tid lang tom.) 

SYVENDE SCENE 

(Venus Anadyomene kommer ud fra Skoven med sine 

Nympher.) 

Venus. 
Den bratte Død har her hans Hjerte truffet! 

G a 1 a t e a. 
Ja, hist, o Dronning! seer du Kampens Minder. 

P h i 1 y r a. 
Den hele Jægerskare ligger dræbt. 

Irene. 
Det friske Blod til Løvet viser ind. 

A g 1 a j a. 
Og her din sønderrevne Krands jeg finder. 

Venus. 
Lad see, Aglaja! — Mine Roser er det! 
Med Blod er deres fine Blade pletted' — 
Men ved min Faders Hoved, jeg mig hevner! 
Hvor triumpherende var ei Diana, 
Den Gang hun mødte mig ved Skovens Rand, 
Og mig Actæons Endeligt fortalte. 
Hun kaldte ham min Yndling, og hun loe. 
Men bi, du Stolte! Jeg min Søn vil sende, 
At med sin Piil han dine Nympher saarer, 
Saa Skovens Fauner de i Armen falde. 
Naar da for trangt dem deres Bælte bliver, 
Og selv til Spot for Guderne du vandrer: 
Da skal du tænke paa den høie Venus, 
Som bøiet har din Stolthed med sin Magt. 

(Hun sætter sig ved Træet.) 

G a 1 a t e a. 
Vil du, at jeg din Vogn dig henter hid? 

Venus. 
Hvem taler til dig? Tie, til man dig spørger! 
Jeg selv vel husker, hvad jeg har fornøden. 
Philyra! gaa, og hold min Vogn beredt 
Til hurtig Reise. 

P h i 1 y r a. 
Strax, min høie Dronning! 

(Philyra bort.) 

Venus. 
O, naar jeg paa de sidste Dage tænker, 
Hvor kunde dette Land jeg da forbande! 
Jeg kom herhid for min Triumph at nyde; 
Men allevegne saae jeg Folket samlet, 
For ned at bryde mine Templer og 
Den Magt at trodse, jeg Actæon gav. 
Og nu den Spot, Diana mig tilføied — 
Aglaja! ræk mig Speilet, at jeg seer 
Om Vreden har i Rynker sig indpræget. 

Aglaja. 
Endnu saae Dagen ei saa glat en Pande! 

VenUS (speiler sig). 

Nei virkelig! Jeg faaer dit Ord vel troe; 
Naar pleied min Aglaja vel at lyve? — 
Men flet en Krands, Irene! om mit Haar, 
Og du, o Gaiatea! løs mit Bælte, 
At jeg min Klædning hurtig af kan kaste. 
I kjende Billedhuggeren paa Gnidos, 
Hvis Roes gjenlyder nu Alverden over. 
Hans Aand sig hæver Dag og Nat til mig 
Med Bøn, at jeg for ham mig aabenbarer, 
Saa han et værdigt Billed af mig danner. 
I Dag hans Bøn opfyldes: nøgen træder 
Jeg i hans Værksted ind, saa alle Former 
Kan præge dybt og klart sig i hans Sjæl; 

Saa intet Guddomstræk han skal forglemme, 
Men tryllet af mit Syn en Venus skabe, 
Der med Beundring fylder Jordens Slægt. 

Irene. 
Her er en Krands af Vaarens friske Roser! 

VenUS (bestandig spejlende sig). 

Tryk ei saa dybt den over Haaret ned! 

Ben skjuler jo min Pande. (Leer.) Veed I vel, 

Det var et morsomt Indfald af Diana, 

At hun med Horn Actæons Pande kroned. 

Den Stakkel! Men beklages kan han ei. 

Han fik igjen med rundelig Betaling 

Hvad mangen Ægtemand han havde skjenket; 

Og tænk Jer — Hjortehorn! Det var med Renter! 

(Leer høit.) 
P h i 1 y r a (kommer). 

Din Vogn er rede! Dueflokken forspændt. 

VenUS (staaer op). 

Af sted da! Fra det raa Messene bort. 

Til Gnidos først! og over saa til Cypern, 

Hvor Navnet Venus er paa alle Læber. 

Tli Paphos! hvor mit stolte Tempel staaer; 

Hvor man i alle Tungemaal mig priser, 

Og offrer til mig fra den vide Jord. 

Hvad gjør det, at jeg een Tilbeder taber? 

Min Magt er Solens: for hver Blomst, som visner, 

En ny snart mine Straaler kalde frem. 

(Hun gaaer, fulgt af Nympherne.) 



FEMTE AKT 



FØRSTE SCENE 

(Nedgangen til Underverdenen. Luna staaer udenfor Hulen 

og seer derind.) 

Luna. 
Endnu jeg kan dem see — sit Hoved vender 
Endymion om imod mig; Venus kaster 
Sit hvide Stjerneskjær ned paa hans Pande, 
Men hyllet ind i Mørket er hans Kind. 
Det var hans sidste Afskedsblik jeg modtog — 
O, tag min Hilsen med, du skjønne Hyrde! 
Forglem mig ei! ... Sin Haand hun nu ham rækker; 
Nedad mod Floden gaae de; svagt i Hulen 
Gjenlyde deres sagte, fjerne Fodtrin — 
Nu døer den sidste Lyd, og Alt er stille. 

* (Gaaer frem.) 

Den høie Venus har til sig ham taget; 
Men mig til Hyrderne hun sender hen, 
For dem hans Død og Bortgang at forkynde. 
Det er ei nok, at selv jeg har ham mistet, 

Jeg Trøst endogsaa bringe skal hans Venner. 

O, grumme Venus! du veed ei af Savn; 

Men jeg vil hylle mig i Sørgefloret, 

Og dække til med Enkeslørets Folder 

Den lyse Brudedragt, mig Skjæbnen gav. 

Naar Alle sove, vil jeg eensom vaage, 

Og fylde Nattens Timer med hans Minde. 

I hans Erindring vil jeg leve kun. 

Hvert Sted, hvor jeg har seet ham, er mig helligt: 

Den stille Flodbred, Skovens dybe Gange, 

Den snevre Fjeldsti, hvor mit Blik han søgte, 

Og Dalens Græsbænk, hvor han eensom sad. 

Der vil jeg hvile tidt, og tænke paa ham; 

Og Graven her, hvor vi for evig skiltes, 

Ja, denne Grav, du Elskede, skal Luna 

I Nattens Stilhed bævende besøge, 

Og bringe dig et Offer af sin Taare. 

Den tause Luft med Klage vil hun fylde; 

Men voxer Hjertets Længsel altfor stærkt, 

Da stiger ned hun i de dybe Kløfter, 

Og sender gjennem Jorden dig sit Suk. 

(Gaaer.) 

ANDEN SCENE 

(Floden Styx. Venus Urania og Endymion seile i en 

Baad hen ad Floden. Kronen, som Venus tærer, kaster et 

klart Stjerneskin over de dunkle Bølger og Kyster.) 

Venus. 
Saa tankefuld, Endymion, du er bleven. 
Du med et Suk steg ned paa Baadens Bund; 

Og nu i Bølgen drømmende du stirrer. 
Mens for det sagte Vindpust frem vi glide. 

Endymion. 
Beklemt og ængstelig min Sjæl er vorden. 

Venus. 
Og dog er jeg din Fører. Jeg jo styrer 
Det lette Fartøi, som os Charon laante; 
Hvor kan du frygte da for Reisens Fart? 

Endymion. 
Med dunkle Syner maa min Aand nu kæmpe, 
Thi Alt mig fremmed er. Den hele Nat, 
Da Luna lyste for os gjennem Skoven, 
Bevæged Savn og Veemod kun mit Hjerte, 
Og aldrig syntes Jorden mig saa skjøn. 
Men da fra Hulens Dyb jeg saae tilbage, 
Og skued sidste Gang den blege Luna, 
Da overfaldt med Nattetaagens Klamhed 
Mig Dødens kolde Gys, og dybt jeg bæved 
Mens ved din Haand i Mørket jeg steg ned. 
Bedøvet og med Skræk jeg steg i Baaden, 
Og nu jeg sidder her paa Dybets Bølger, 
Og skuer meer og meer mit Liv hensvinde. 

Venus. 
Og hvilke Syner ængste da din Sjæl? 

Endymion. 
De som tilhøre den forsvundne Verden. 
Mit halve Væsen løs sig rive vil, 

Fr. Paludan-Maller: Skrifter. III. ll 

Og flygte til den tabte Jord tilbage. 

Det er, som Livets Gjerninger mig kaldte 

Fra denne Slummer op til Virksomhed. 

Dets Kamp og Uro raaber ned til mig; 

Og i mit Hjem jeg seer min egen Skikkelse, 

Bevægende sig rastløs og urolig, 

For dobbelt her i Hvilen mig at ængste. 

Forbi mig drage Tidens Billedsyner, 

Ei blot udfyldte af den fordums Gjej-ning, 

Men af de Fremtidsplaner, jeg har næret; 

Jeg griber efter dem — og strax tilbage, 

Som for at lokke mig, hvert Syn da viger, 

Og i min Angst det er, som skal jeg klamre 

Mig til det Flygtende, der ei kan gribes; 

Mig holde fast ved hvad der ei kan bære, 

For ei i Undergang at styrte selv. 

Venus. 
For dine Plager snart du Ro vil finde. 
Vort Skib alt nærmer sig de trende Floder, 
Hvis Bølger tabe sig i Dødens Strøm. 

Endymion. 
Frels mig, o Venus! I min Angst forgaaer jeg. 

Venus. 
Ja, det var Acheron vi kom forbi. 
Det sidste Suk af Døende den kræver, 
Og du din tunge Gjeld nu har betalt. 
Men vend dit Øie mod den anden Bred — 
Seer du Kocytus, med de dunkle Vover, 

Der vælter brusende sig ned mod os? 
De Efterladtes Sorg, i Taarer opløst, 
Som bittre Draaber rulle med dens Strøm. 

En dy mi o n. 
Ja, sukkende den mørke Bølge bruser. 
Som Gjenlyd disse Røster naae mit Øre, 
Men ingen Lindring bringe de min Sjæl. 

Venus. 
Dog er dig Hvilen nær. Et Øieblik, 
Og Lethes Munding seile vi forbi — 
Dens stille Flade for mit Syn sig viser. 
Ei af dens Vand du drikke skal, Endymion! 
Men Jordens Drømmespil for dig er ude; 
Thi Alt, hvad Jordens er, har her sit Maal. 

Endymion. 
Ja, over mig den dybe Ro nu falder. 
O Venus! hvor blev Alt paa een Gang stille: 
Den sidste Gjenlyd døde hen med eet, 
Og bort i Taage svandt de sidste Syner. 
Naar gjennem Natten her jeg seer tilbage, 
Hvor seer mit hele Liv jeg slørbedækket! 
Min Gjernings Skueplads er mørk og øde; 
Og som mig lyder klangløst Ordet Haab, 
Saa Lyst og Længsel, Attraa og Beslutning; 
Thi som jeg Intet mægter, vil jeg Intet. 

Venus. 
Skue ei tilbage! Der kun Døden er. 
Men fremad gjennem Natten see! — Hvad seer du? 

IV 

E n d y m i o n. 
De nøgne Kyster her forbi vi seile, 
Og langs med Bredden taageklædte Skygger 
Frem og tilbage rastløs sig bevæge, 
Mens andre stille staae, og see paa Bølgen. 

Venus. 
Mod Landet nærmere jeg Baaden styrer. 

E n d y m i o n. 
O hør de hæse Toner! 

C hor fra Tartarus. 
Uden Hvile og Frist, 
Som paa Bølgen en Fugl; 
Uden Ro, uden Rist, 
Som et dreiende Hjul; 
Uden Haab, uden Trøst, 
Gaaer i Skyggernes Dal 
Livet op i vor Lyst, 
Og vor Lyst er vor Qval. 

Venus. 
Seer du den dunkle Skygge hist paa Bredden? 

E n d y m i o n. 
Han, som med Skaalen øser Vand af Floden? 

Venus. 
Ja, nu han tømmer den, og bort fra Kysten 
Med raske Skridt mod Landet gaaer han ind. 

E n d y m i o n. 
Nei, atter han til Floden vender om — 
Igjen af Vandet øser han, og drikker. 

Venus. 
See nøie til, om du hans Træk kan kjende. 

Endymion. 
Actæons Gjenfærd mig for Øie staaer. 

Venus. 
Ham selv det er; fra Jorden taget bort, 
Med evig Tørst her Guderne ham straffe. 

Endymion. 
For tredie Gang sit Drikkekar han fylder. 

Venus. 
Ja, stedse haaber han sin Tørst at slukke; 
Men mere stærk og heftig kun den voxer, 
Hver Gang han Skaalen tømmer. 

Endymion. 

Vee den Arme! 
See hvor begj ærlig frem han strækker Armen, 
Og bøier over Bølgen ud sit Hoved, 
Som stilled alt i Tanken han sin Attraa — 
O, før mig bort fra ham og fra hans Qvaler! 

Venus. 
Ud fra den mørke Kyst vi atter seile! 

Chorfra Tartarus. 
Altid Een kun og Een 
Gaae vi tabt i os selv; 

Og saa dræbende seen 
Glider Timernes Elv. 
Kun de klagende Ord, 
Her i Skyggernes Dal, 
Sig forene til Chor 
Over Eensomheds Qval. 

E n d y m i o n. 
Endnu paa Bredden seer jeg Skyggen staae. 
Men meer og meer i Mørket den forsvinder, 
Og som en Drøm det hæse Chor sig taber. 

Venus. 
Ja, længst forbi os er den øde Kyst, 
Hvor Livets Skyld ved stadig Qval afbødes, 
Og her vi gynge paa de dybe Vande. 
Fornemmer du, hvor Bølgen hæver Baaden, 
Der uden mindste Lyd nu glider frem? 
Hvor Seilet svulmer, midt i Vindens Hvile, 
Saa frem med Pilens Fart vor Reise gaaer? 
Du seiler paa det stille Vand, Endymion! 
Hvor i den dybe Grund sig Livet rører, 
Men ovenfor er Fladen mørk og taus. 

Endymion. 
Ja mørkt og taust er Alt. 

Venus. 

Hvor er din Tanke? 
Hvor er din Sjæl i denne Stilhed bleven? 

Endymion. 
Ned i Betragtnings Dyb den har sig sænket. 

Venus. 
Dit Øie klart jeg seer igjennem Mørket. 
Ei meer som før det dækket er af Taage, 
Men fast og stadigt skuer det paa mig. 

Endymion. 
Ja i den dybe Stilhed du dog lever! 
Her i min Eensomhed er du dog hos mig, 
Og selv i Døden jeg er ei forladt. 
O, som naar fordum Jordens Sol gik ned, 
Jo mere tæt om Alt sig Mørket lagde, 
Jo dybere det sorte Slør sig sænkte, 
Des klarere paa Himlen Stjernen steg: 
Saa lyser dobbelt herligt nu dit Billed 
For mig, o Venus, her i Dødens Nat. 
Nu først din fulde Skjønhed ret jeg fatter. 
Den Magt, der tidlig drog mit Hjerte til dig, 
Mig tolker her din tankerige Pande, 
Der bærer Evighedens Diadem. 
Nu jeg forstaaer den gaadefulde Tale, 
Der fra din friske Læbe strømmed ud; 
Den, som jeg grunded paa i stille Nætter, 
Naar i dit lyse Skin jeg eensom sad. 
Ja, dig det er, hvis Øies klare Straaie 
Fremlokket har de hemmelige Kræfter, 
Der før som Drømme hviled i min Sjæl. 
Naar paa dit Smiil jeg seer, da fødes Glæden, 
Der nylig gik i Lethes Bølger under. 
Det Haab, du fordum skjenked mig paa Jorden, 
I Dødens Stilhed har sit Bæger aabnet, 

Og Livets Duft opstiger fra dets Bund. — 

O Venus! O du Himmelske! som lyser 

Med Klarhed just i Natten og i Døden, 

Hvor henter af din Nærhed Sjælen Kraft! 

Det er, som Mørkets Hvælving maatte sprænges 

Af denne Glands, der udgaaer fra dit Øie; 

Som skulde alt det Tabte jeg gjenfinde 

Her i Tilbedelse, foran din Fod. 

Venus. 
Forgjæves ei, Endymion, du mig elsker. 
En Løn jeg har beredt dig for din Troskab; 
Den ligger for dig, naar du fremad seer. 

Endymion. 
Er dette Syn da Sandhed eller Drøm? 
Af Bølgen stige rosenrøde Kyster, 
Hvis Glands i Luft og Vand sig speiler af. 

Venus. 
Dit Hjem du skuer. Naar din Drøm er Sandhed, 
Da vender jeg paa Charons Baad tilbage, 
Og stiger atter til min Himmel op. 

Endymion. 
Den fjerne Strandbred klares meer og meer — 
Sig lyse Skikkelser paa den bevæge, 
Og lifligt toner Sangen over Voven. 
Ja, Livets Røst paa ny mit Øre hilser! 
Hver Længsel i mit Bryst igjen nu fødes, 
Og hvert et Minde vaagner som et Savn. 

Chor fra Elysium. 
I Skjerm for Død, i Ly for Smerte, 
I Samfund her vort Liv hengaaer; 
Og Strømmen i hver Enkelts Hjerte 
Sin Friskhed af det Hele faaer. 
Bevægelse og Hvile bleve 
Til Livets Pulsslag i vort Bryst: 
Udad i Villiens Daad vi leve, 
Indad i Tankens stille Lyst. 

Endymion. 
O Lyst, som giver Hjertet nye Vinger! 
O Hermione! Brud, som jeg har mistet! 
Du paa den lyse Kyst imod mig iler, 
Og strækker ud til Hilsen her din Haand. 
Du først af Alle mig i Møde kommer! 
Du har mig først gjenkjendt! Dit fagre Billed 
Opstiger først af alle Jordens Minder! 
O, Elskede! hvor var du længe borte; 
En Evighed mig synes er henrunden 
Fra Timen, da jeg sidste Gang dig skued. 
Det er de samme Øine dog som før, 
Det samme Ungdomssmiil paa Kind og Læbe, 
Kun mere herlig lyser frem din Sjæl. 
Du taler — o, Erindrings hulde Røst! 
Som Melodi er disse Toners Klang, 
Og dog er det den velbekj endte Stemme. 
Gaa ei mod Baaden ud! Til dig jeg kommer - 
Her ræk mig Haanden! Fast vi er forened'. 
Den, som jeg tabte, hviler ved mit Bryst! 



170 



Chor fra Elysium. 
Velkommen til de lyse Kyster, 
Hvor Savn i Fryd opløser sig. 
Her i vort Chor en stille Søster 
Har ventet længselfuld paa dig. 
For evig hendes Suk nu blunde; 
Med dig hun gaaer nu Haand i Haand 
Ind i de friske, høie Lunde, 
Der lyses op af Glædens Aand. 



TREDIE SCENE 

(Aften ved Neda-Floden. Hyrder og Hyrdinder ere for- 
samlede for at feire Adonisfesteh. Phorbas og Hæmon 
komme med Meleager, der er klædt som Hyrde.) 

Phorbas. 
Her Venner bringer jeg en Broder til Jer. 
Fra Jægerfolket Fred han os forkynder, 
Og Forbund i hver fælles Nød og Fare. 
Vor Ven han var, selv mens Actæon leved; 
Thi Hermione stræbte han at frelse, 
Og Fængslets Dør han aabnet har for Hæmon. 
Som vi har ogsaa han Endymion søgt, 
Og nu med os han deler Sorgen over 
Vor tabte Fyrste og hans dunkle Skjæbne. 
Saa tager venligt da imod ham nu! 
Alt bærer han vor Dragt; og snart en Hytte 
Han vil sig reise, nær Leucippes Bolig, 
Og leve hen sit Liv her i vor Dal. 

H æ m O n (til Meleager). 

>r Ven og Broder! Kom, foreen dig med os! 
li som vi efter gammel Skik og Vedtægt 
la denne Dag Adonis' Død begræde, 
ta mindes derhos vi de tabte Venner, 
>r tidlig i den mørke Grav steg ned. 

yrder og Hyrdinder styrte Kurve, fyldte med Blomster, i Floden, 

under følgende Vexelsang.) 

Hyrder. 
O, du blomstrende Vaar, 
Som din Rose os gav: 
Du forgaaer, du forgaaer! 
Og lig dig finder Glæden sin Grav. 
Ogsaa Menneskets Liv, 
Selv i Ungdommens Pragt, 
Er et bølgende Siv, 
Og et Spil kun for Stormenes Magt. 

Hyrdinder. 
Fagre Blomst! Som vor Ven 
Du jo prangende stod; 
Flyd nu hen, flyd nu hen 
Her paa Bølgerne, skilt fra din Rod. 
Er du mere da værd 
End det Hjerte, som brast? 
End den Yngling, som her 
Hang ved Livet med Kjærlighed fast? 

Hyrder. 
Ned fra Sollysets Vei 
Steg i Skygge han snart: 

Klag dog ei, klag dog ei! 

For den tærende Tid blev han spart. 

Naar vi tynges af Aar 

Under Alderdoms Snee, 

Ham i blomstrende Vaar 

Som en Yngling endnu vil vi see. 

Hyrdinder. 
O, men Fløiternes Lyd, 
Naar de tolke vor Lyst, 
Ei med Fryd, ei med Fryd 
Meer skal fylde hans klangløse Bryst. 
Kun et Suk det beboer; 
Thi af 3yne ham gik 
Med den levende Jord . 

Jo den Elskedes lysende Blik. 

H æ m o n. 
Hold inde, Venner! Stands med Eders Sang! 
Seer I, med Skyens Slør omkring sin Pande 
Fra Skoven kommer ud den blege Luna, 
Og skrider langsomt over Engen hen. 
See, hvor hun smiler blidt, mens ned i Floden 
En Krands af Straaler bævende hun kaster, 
Som offred hun med os nu for den Døde. 
O, lyt til hendes Røst! Hun taler til os — 

Luna. 
Søg ei Endymion meer paa denne Jord! 
Den høie Venus har til sig ham taget, 
Og blandt de Lykkelige nu han boer. 

Hans Troskab har den Himmelske behaget, 

Thi har sin Haand hun rakt ham i hans Død, 

Og efter sig til Lysets Kyst ham draget; 

At bringe Bud herom mig Venus bød. 

Men jeg, o Hyrder! jeg har gjemt hans Minde 

Til Jer og til mig selv i Nattens Skjød. 

Naar hvad I tabte, Jer i Hu maa rinde, 

Naar I den Elskede begræde vil, 

Da kom til mig, i Lunden dybest inde. 

Sæt Jer ved Bækken, hvor den risler mild; 

Giv der kun Eders Hjerte Luft i Klage, 

Og Eders Suk jeg rørt vil lytte til. 

Naar I forstumme, kalder jeg tilbage 

Endymions Skikkelse, saa blid og kjæk, 

Som den for Eder stod i fordums Dage. 

Da vil vi længe dvæle ved hvert Træk; 

Hans Ord, hans Blik, hans Smiil vi rørt vil mindes; 

Og fælde Taarer i den klare Bæk, 

For hvad der aldrig meer tilbage vindes. 

(Luna bort.) 

H æ m o n. 
O Venner! har I hørt den Huldes Ord? 
Hvo bragte nogensinde Dødens Budskab 
Saa mildt som Luna, der er selv saa sorgfuld? 
See, hvor bedrøvet hun gaaer bort bag Skoven; 
Men frem paa Himlen stige klare Stjerner, 
Og Venus lyser mægtig til os ned. 
Lad os den Herlige nu Alle prise! 
Lad os vor Stemme hæve til Gudinden, 
Der selv i Døden ei vor Drot forlod! 

Hymne. 
Himmelske Venus! 
Dig vi med Jubel paakalde! 
Du, som din lysende Skjønhed 
Gav til de natlige Kjerter; 
Gav til det talende Øie 
Som til høimodige Hjerter. 
Dig vi lovsynge nu Alle! 
Du, som med Troskab i Barmen, 
Kommer til Bistand i Nøden; 
Fylder vort Bryst med din Glæde, 
Frelser til sidst os i Døden. 
Dig vi til Fode nu falde! 
Du, som saa mægtig og stille 
Vandrer bestandig den Samme, 
Og i de rindende Tider 
Speiler din evige Flamme. 
Dig vi til Fode nu falde! 
Dig vi lovsynge nu Alle! 
Dig vi med Jubel paakalde: 
Himmelske Venus! 



DRYADEN 



PERSONER 



Apollo. 

Hermes. 

Pan. 

Pomona. 

Dryaden. 

Phantasus. 

Genier. 

C hor. 



Udkom særskilt 1844. Trykt anden Gang 1857 i "Mythologiske 
Digte"; tredie Gang 1879 i "Poetiske Skrifter". 



FØRSTE AKT 



FØRSTE SCENE 

(Morgen. Indgangen til en stor Skov. Apollo, med Lyren 

om Skulderen og Hyrdestav i Haanden, møder Phantasus, 

der i fuldt Løb kommer ud fra Skoven.) 

Apollo. 
Ha, Phantasus! 

PhantaSUS (standser). 

Hvad! Digterguden her? 

Apollo. 
Hvorhen i saadan Fart? 

Phantasus. 

Til Havet ned. 
Aurora har i Bølgen alt sig badet, 
Og snart igjen sin Vogn hun vil bestige. 

Apollo. 
Og hvad, du Lille, vil du hos Aurora? 

Fr. Paludan-Muller: Skrifter. III. 12 

Phantasus. 
Hun laaner Farve mig, naar jeg den fattes 
Til mine Billeder. Den hele Nat 
Jeg i Besøg hos Hyrdeguden var, 
Og lystigt gik det til i Skovens Sal«. 
Pan blæste paa sin Fløite, mens Dryader 
Ved Lunas Fakkel dandsed til hans Spil. 
Jeg loved Pan, at male ham et Billed 
Af denne Fest; men nu jeg mangler Farve 
Til Nymphernes de varme Purpurkinder; 
Derfor Farvel! 

Apollo. 
Bliv, Phantasus! og hør mig. 

PhantaSUS (vender tilbage). 

Hvad vil du, Herre? Jeg er jo din Tjener, 
Og maa i Alt dig lyde. 

Apollo. 

See den Lille! 
Hvor suurt han seer, fordi mit Ord ham standser 
Paa Veien til den deilige Aurora. 

(Klapper ham.) 

Du er min kjære Søn! En anden Gang 
Du dine Billeder til Pan kan male, 
Og selv vil jeg dig gyldne Farver sk j enke; 
Men nu i Dag du tjene maa din Herre. 

Phantasus. 
Hvad er dit Bud da? Giv mig din Befaling! 
Jeg brænder alt af Utaalmodighed, 
Og paa dit Vink jeg flyver, 

Apollo. 

Vel! — I Aften 
Der feires skal et Bryllup her i Skoven. 
Brudgommen ei jeg nævner, men ved Festen 
I Nat hos Pan du vist har skuet Bruden. 
Den Fagreste af Skovens Nympher er det, 
Endnu et Barn, skjøndt rank og høi af Væxt. 

Phantasus. 
Den deilige Dryade mener du, 
Der fødtes med det unge Træ paa Engen? 

Apollo. 
Du har det truffet! 

Phantasus. 

Hende godt jeg kj ender. 
Om hendes Rosenkind og hvide Pande 
I Bølger falde tæt de dunkle Lokker, 
Og flagre frit om Hals og Skulder ned. 
Let er hun i sin Gang som Skovens Hind, 
Og bruunt er hendes Øie. O, hvor yndigt 
(Du skulde have seet det!) dandsed hun 
I Nat til Klang af Hyrdegudens Fløite! 
Selv Luna, trods sit Sørgmod, maatte smile, 
Hver Gang Dryaden, viftende med Sløret, 
I Flugten hendes Fakkel kom forbi. 

Apollo. 
Før Nat af Nymphechoret ud hun dandser; 
En Gud har kaaret hende til sin Brud. 
Men du, o Phantasus, en Bryllupssal 

For Brudeparret bygge skal i Skoven, 
Nær Floden, der fra Bjerget strømmer ned, 
Og ikke langt fra Kildenymphens Brønde. 
Derhos en Høitidsfest du tilberede! 
Spar Intet, som kan glæde Brudens Øie 
Og fryde hendes Hjerte. Magt jeg gfer dig 
Som over Skoven, over Bjerg og Hav, 
Saa ei du over Fattigdom skal klage. 

Phantasus. 
Men siig mig blot, hvem er den høie Brudgom? 

Apollo. 
Nysgjerrig er du. Hvad — du leer, du Lille? 

Phantasus. 
Er nu til Graad det Tid? Afsted! afsted! 
Den høie Digtergud vil sig formæle, 
Og Phantasus ved Brylluppet er med. 

(Bort.) 
ApollO (ene). 

Hvor deilig er dog Jorden! — Guders Fader! 

Du tænkte haardt at straffe mig, da du 

I Vrede mig forviste fra din Himmel, 

Og bød mig, lig de ringe Dødelige, 

I Møie friste Jordens usle Kaar. 

For Straffen jeg i denne Stund dig takker! 

En Tid har alt jeg dette Jordliv prøvet; 

Hvad mangler mig? — Gudinders stolte Glands 

Jeg savner ei, saa lidt som Guders Samfund. 

Jeg til en Hyrde føler mig forvandlet, 

Og, Menneskene lig i Liv og Gjerning, 

Jeg vogter Kong Admets de skjønne Hjorde, 

Jeg synger for Hyrdinder mine Sange, 

Og sniger tidt mig hid til Pan i Skoven, 

For Kj ærlighed og Frihed at fornemme. 

Boer hun ei her, den Fagreste af Alle, 

Den yndige Dryade? hun, som tidt 

Ved Kildens Rand mig mødte; som besvared 

Min Sang med Smiil, og mine Kys med Kys. 

(Gaaer ind i Skoven.) 

ANDEN SCENE 
(Apollo. Pan.) 

Apollo. 
Hil dig, o Pan, her i din køle Skov! 

Pan. 
Velkommen i min ringe Bolig! 

Apollo. 

Ringe, 
Du kalder dette løvbedækte, høie 
Og luftige Palads? 

Pan. 
For dig vist ringe, 
Du, som er vant til Himlens gyldne Sale, 
Til Livet i de store Guders Bolig, 
Hvor Luften Æther er og Drikken Nectar. 
Hvad byder dig min Skov og mine Kilder, 
Som ei dit eget Hjem dig bedre gav? 

Apollo. 
Dog veed du, at min Hu staaer nu til Jorden, 
Thi saae du mig ei daglig her hos dig? 
Ja, mere kjært end Synet af Olympen, 
Er mig dit Syn, du gamle Hyrdegud, 
Som her du staaer paa dine Bukkefødder: 
Med lodden Krop, med spidse Gedeøren, 
Med muntre Blik og lyserøde Kinder, 
Og med din krumme Hyrdestav i Haanden. 
Min fordums Herlighed har længst jeg glemt, 
Og som min Høihed er min Stolthed borte; 
Ei vilde meer du vække mig til Vrede, 
Hvis, som i fordums Tid du tog din Syrinx, 
Og æsked mig i Tonekonst til Kamp. 
Erindrer du vor gamle Strid? 

P an. 

Jeg Daare! 

Jeg havde just min Syrinx faaet færdig, 

Og prøved sorgfuld Fløitens første Toner. 

Da syntes mig, de klang som Nymphens Stemme; 

Og mit naturlige og simple Spil 

Jeg maalte dristig med din høie Konst. 

Apollo. 
Men ei blot du, o Pan, var den Gang Daaren. 
Du husker vel, at Midas gav dig Krandsen, 
Da ham til Dommer mellem os vi tog? 

Pan. 

Ja, og hvordan du gav ham Æselsøren 
Til Løn for Dommen; jeg har ei det glemt. 

Apollo. 
Men lad os gaae! Før mig i Skoven ind! 
Jeg følger som din Lærling dig i Sporet. 

Pan. 
Jeg ringe Hyrdegud Apollos Lærer? 

* 

Apollo. 
Det Navn er dit! og dobbelt jeg det føler 
Just denne Morgen, her blandt Skovens Stammer. 
Ja, hvad maa ei man lære! Fordum fyldte 
Udødeliges Lyst mit Hjerte kun; 
Og naar jeg førte an i Musers Chor, 
Da qvad jeg kun om Gudernes Bedrifter, 
Om evig Ungdom og bestandig Glæde, 
Om Saligheden i den lyse Himmel, 
Saa uforgængelig som Skjæbnen selv. 
Men Jordens Døttre lærte jeg at kjende, 
Og strax jeg prøve fik de bittre Qvaler. 
Den Gang Leucothea, den Fagre, døde; 
Da Daphne flygted for min Kjærlighed; 
Da mig den hvide Ravn sit Budskab bragte 
(Hvorfor til Tak jeg gav den sorte Fjær) 
Om hende, som mig svigted — om Koronis: 
O Pan! da følte, skjøndt en Gud, jeg Sorgen, 
Som skulde aldrig meer jeg vorde fro. 
Men som Kronions Torden var min Smerte; 
Snart blev den dunkle Himmel atter klar, 
Og ved mit Lyraspil forvandt jeg Sorgen. 
Jeg kom til dig og dine friske Skove, 
Og sig en anden Verden aabned for mig. 



184 



Jeg saae, hvordan du førte Aarets Tider 

Frem med din Hyrdestav — hvordan af Alting 

Du Liv og Væxt og Farve kaldte frem, 

Mens du i Alt Omskiftelsen mig viste. 

Thi naar i Høst jeg saae din Skov at visne, 

Det Grønne vorde guult, og Løvet falde 

Og flyve som et Spil for alle Vinde; 

Naar Dyret midt i Løbet, trods sin Ungdom 

Og Raskhed, styrted for en Jægers Piil; 

Naar Rosen paa Hyrdindens faure Kind 

Af Øiets bittre Taarekilde vandet, 

Henvisned langsomt med den Skjønne selv: 

Da følte ret jeg dette Jordlivs Skiften. 

Men trods Forgængelighedsmærket, tyktes 

Mig dog saa rigt det skrøbelige Liv; 

Saa skjøn jeg fandt dets Blomstren og dets Falmen, 

At mangen Gang min Hjemstavns Herlighed 

For Vexelspillet i dit Hjem mig blegned. 

Pan. 
Ja, ikke sandt, jeg har det lyst og muntert? — 
See blot de foraarsfriske, grønne Træer, 
Hvor Solens Straale Kronerne forgylder, 
Mens Vinden løfter sagtelig hver Green, 
Og vipper op og ned de lette Fugle. 
Lyt til de klare Kildebølgers Rislen! 
De hige mod Najadens dybe Brønde. 
Og kast dit Blik hist over Sletten hen! 
Der seer du mine Hjorde, mine Lam, 
Sneehvide, smaa, som patte deres Mødre. 



185 



Kom! lad os gaae lidt nærmere til Hjorden. 

Min Hyrdestav jeg hæve vil — pas paa! 

See, hvor ad Engen hen de Alle flygte! 

De Store foran, Lammene bag efter — 

De veed ei selv, hvorfor de bli'er saa bange, 

De stakkels Smaa! 

Apollo. 
Det lystigt er at see. 

Pan. 
De har ei mere Mod end dine Sønner, 
De unge Skjalde, som mig tidt besøge, 
For her i Eensomhed at stemme Lyren. 
Dem har jeg ret min Morskab af! Først lokker 
Jeg dem ved Fuglesang dybt ind i Skoven, 
Hvor den er tykkest — pludselig jeg ryster 
Da Løvet rundt omkring paa alle Træer, 
Og raaber bagfra dem mit Navn i Øret. 

Apollo. 
Und dem dit Selskab, og forskræk dem ei; 
Maaskee de søge det, som jeg har fundet. 

Pan. 
Som du har fundet? 

Apollo. 
Ei mit Fund du kj ender? 

Pan. 
Nei, ved den store Kronos! 

Apollo. 

Blinde Pan! 

Som Øiet har til alle Sider vendt, 
Og dog kan Intet see: Du troer, at jeg 
Hver Morgen og hver Aften sneg mig hid, 
Blot for at vandre mellem Skovens Stammer? 

Pan. 

Ei derfor blot! Du gik jo tidt med mig, 

Og saae opmærksom til, naar Kildens Draaber 

Jeg leded til en næsten vissen Trærod, 

Saa at det halv Udtørrede fik Liv. 

Naar mine Lam jeg klipped, sad du hos mig, 

Og blæste, dem til Trøst, paa Hyrdefløiten. 

Og naar om Aft'nen Dyrene jeg fored, 

Da gik vi sammen ned til Daadyrflokken, 

Til Harens og Kaninens skjulte Leie, 

Til Ræven, til den blinde Muldvarp selv, 

Og altid fryded det dit Blik at see, 

Hvordan Enhver tog Føden af min Haand. 

Apollo. 
Ja, du har Ret! Men Grunden til min Fryd 
Du kj endte ei. Siig, mærkede du aldrig, 
At jeg mig hele Timer fjerned fra dig? 

Pan. 
Jeg har saa Meget at ta'e Vare paa, 
At knap jeg husker, hvad jeg har for Øie. 
Saa du var borte? Hvor da? 

Apollo. 

Hos din Datter. 

Pan. 
Hos En af mine smaa Dryader? 

Apollo. 

Ja! 
Pan. 
Hvad Glæde var for dig i saadant Selskab? 
Vel er de mine Børn, thi deres Liv 
Saa fast til mine Træers Liv er knyttet, 
At jeg mig Fader vel til dem maa kalde; 
Men kun enfoldige de Stakler ere, 
Og aldrig udenfor min Skov de kom. 
For Lud og koldt Vand her de voxe op; 
De tage sig fast intet Andet for, 
End lege, synge, gaae omkring og drive, 
Og dandse med hverandre, naar min Fløite 
Dem kalder ud paa Engen til en Fest. 
Naar jeg om Morg'nen møder dem i Skoven, 
Da staae de stille, nikke mildt, og hviske: 
God Morgen, Fader Pan! — God Morgen, Smaa! 
Jeg svarer dem igjen, og saa vi skilles. 
Det nytter ikke stort, at tale til dem, 
Thi al sin Viisdom kun paa dem man spilder. 

Apollo. 
Med al din Viisdom dog du farer vild! — 
Seer du, det var en yndig Aftenstund, 
Da jeg mig sneg fra dig, og eensom vandred 
Ind i det tætte, nysudsprungne Krat, 
Idet jeg fulgte med en Kildes Bølger. 
I Skovens Høisal alle Fugle taug, 

Og kun et sagte Vindpust rørte Løvet, 

Og sagte steg et Suk op fra mit Bryst, 

Thi Daphnes Billed svævede foran mig. 

Af Længsel fyldt, jeg greb i Lyrens Strænge, 

Og satte mig ved Kildens Rand, og sang 

Et Mindeqvad om Daphne, om min Elskte. 

Da rørte det sig let i Løvet bag mig; 

Jeg vendte halv mig om — to brune Øine 

Igjennem Busken lyste mig i Møde. 

Snart steg den liliehvide Pande frem, 

De mørke Lokker, og i Florsgevandtet 

Din unge Datter stod der for mit Blik. 

Flygt ei, du Elskede! til Strængen qvad jeg. 

Forundret og med Frygt hun nærmed sig, 

Og satte taus sig ned ved mine Fødder, 

Og skued snart paa mig, og snart paa Lyren — 

Dog, hvorfor taler jeg til dig om Sligt? 

Du, som har glemt din egen Ungdoms Elskov, 

Og som er altid frisk og let om Hjertet. 

Nok, hun forstod min Sang og Lyrens Toner; 

Thi Gjensvar gav hun med den søde Røst. 

Pan. 

Siig, kj ender hun dit Navn? 

Apollo. 

En Sanger er jeg, 
Og Andet ei, for hende som for Alle. 

Pan. 
Og har du siden den Gang hende mødt? 

Apollo. 
Hver Dag, naar her jeg gjested dig i Skoven. 

Pan. 

Og jeg, som troede, at du mig besøgte! 
Som folte mig saa æret ved dit Selskab, 
At frem jeg kom med alle mine Skatte — 

Apollo. 
Kun ikke med din Datter, gamle Pan! 
Thi hende fandt jeg selv. 

Pan. 

Men siig mig dog, 
Hvem er det af de Smaa? — Hvor er hun? 

Apollo. 

Tys! 
Raab ei saa høit, maaskee hun alt os hører. 
Har du ei mærket paa min raske Gang, 
At jeg mig nærmed Maalet? Her vi skilles! 

Pan. 
Hvordan? 

Apollo. 
Seer du den græsbeklædte Plet 
Paa Engen, hvor det ranke Træ sig hæver? 

Pan. 
Ja — men hvad seer jeg! Staaer ei Nymphen selv 
Der under Træet! — Rundt hun slynger Armen 
Om Stammen, og seer op i Kronens Blade. — 

Saa det er hende, som du har sat Stævne? 
Det unge Barn! Hun er mig velbekjendt; 
I Nat hun var til Dands hos mig i Lunden. 

Apollo. 
Farvel, du vise Pan! 

Pan. 

Saa bort du vil? 
Meer end den Gamle drager dig den Unge. 
Nu, lad mig see, du handler godt med hende, 
Hun er saa dog mit Barn! Jeg selv vil skjerme 
Med Skovens tætte Hegn jer Kjærlighed. 
Men naar af denne Leg du Nok har faaet, 
Og selv jeg taget har mit Middagsblund, 
Da kom til mig i Grotten! Al min Uld 
Fra dette Foraar har jeg der lagt op, 
For næste Nat at offre den til Luna. 

(Pan bort.) 

TREDIE SCENE 

(Apollo. Dryaden.) 

Apollo (træder ud paa Engen). 

Din Uld du vil mig vise — og du troer, 
At jeg et Blik din Rigdom nu vil skjenke? 
Her Synet er, som Sjæl og Blik kan lænke: 
Din unge Datter i sin Skjønheds Flor! 

(Griber i Lyren.) 
Dryaden (under Træet). 

O hvilken Klang! 

Det var hans Strænge, som jeg hørte klinge. 

Af sted! Af sted! Laan mig, o Fugl, din Vinge, 
Og bring min Hilsen forud i din Sang! 

Apollo. 
Ja, nærm dig kun, du yndige Natur! 
See! over Græsset dandser hun som Hinden. 
I Øiet straaler Elskov, Fryd* paa Kinden, 
Og Længsel i den ilende Figur — 
Nu har jeg dig, du lette Barn, paa ny! 
Nu er du fangen! 

Dryaden. 

Her jeg søger Ly, 
Her i din Arm! Lad mig i den mig hvile! 
Den hele Morgen har jeg streifet om; 
Jeg havde ingen Ro, for rundt at ile, 
At see, om ei du kom. 

Apollo. 
Og under Træet dog du stod saa stille — 

Dryaden. 
Til Flugt den træge Tid jeg nøde vilde. 
Jeg tænkte, du skal tælle Kronens Blade; 
Før du er færdig, kommer han dog vist. 

Apollo. 
Du yndige Dryade! 
Hvormange Blade fik du da til sidst? 

Dryaden. 
Bestandig kun et Par; thi hver Gang hen 
I Luften, for at samle mig, jeg stirred, 

Fløi der en Fugl forbi, som mig forvirred, 
Og forfra da begyndte jeg igjen. 

Apollo. 
Saa dermed har du moret dig, du Lille? 

Dryaden. 
Ja, Noget maatte jeg jo dog bestille; 
Men af at tælle Blade jeg er kjed. 
Du har din Lyra med! Nu maa du spille 
Og synge for mig, indtil Sol gaaer ned. 

Apollo. 
Og kommer Natten frem med sine Stjerner, 
Jeg bliver dog hos dig! 

Dryaden. 

Du bliver her, 
Selv naar sig Dagen fjerner, 
Og Mørket falder paa de dunkle Træer? — 

Apollo. 
Ja naar de gyldne Dagens Straaler vige, 
Og gjennem Løvet svale Vinde gaae; 
Naar Aftnens Purpurskyer paa Himlen staae, 
Vi her formæle os. 

Dryaden. 
Hvad vil det sige? 

Apollo. 
Du veed det ei? — Mit Ord vort Bryllup gjelder. 

Dryaden. 
Men hvad vort Bryllup er, jeg veed ei heller. 

Apollo. 
Ei heller det? Saa hør: — Det er en Fest, 
Hvortil med Roser vi hinanden krandse; 
Hvor alle Skovens Nympher er til Gjest, 
For i den køle Lund for os at dandse. 
Ved Sang og Spil, mens Fløiten toner glad, 
Af samme Skaal vi Nektardrikken tømme, 
Og sværge, Favn i Favn hver Nat at drømme, 
Og Haand i Haand hver Dag at følges ad. 

Dryaden. 
Og efter det, formælede vi ere? 

Apollo. 
Ja, Dag og Nat vi tør ei skilles mere. 

Dryaden. 
O, hvilket deiligt Liv skal da vi føre! 
Lad Solen synke nu bag Skoven brat! 
Ei meer jeg frygter for den dunkle Nat, 
Thi selv i Mørket skal din Røst jeg høre. 
D i n Sang endnu skal lyde for mit Øre, 
Naar vi mod Aften standse vore Skridt, 
Og hvile stille ved hinandens Side, 
Og tælle Stjernerne, mens frem de glide, 
Til Søvnen paa vort Øie daler blidt. 
Saa snart sig Dagen hæver — op, af sted! 
Hen over Dal og Eng med Morgenvinden! 
Som Hjorten fulgt af Hinden, 

Saa foran du, og jeg i dine Fjed. 

Men du en lille Lyra maa mig skjenke, 

At Hver kan see, at dig jeg hører til — 

Apollo. 
En Lyra skal du faae! 

Dryaden. 

I gylden Lænke, 
Som din, jeg den om Skuldren bære vil. 

Apollo. 
Og jeg skal lære dig, at slaae dens Strænge, 
Og lægge søde Sange paa din Mund; 
Da synge sammen vi hver Morgenstund, 
Og ind til Echo vore Toner trænge. 

Dryaden. 
Men til i Morgen er der jo saa længe. 
Kan ikke strax jeg Konsten lære nu? 
Vi sætter os ved Bækken, jeg og du! 

Apollo. 
Husk, til vort Bryllup skal du Krandse flette! 
Til Roserne ved Kilden ned vi maae. 

Dryaden (sætter sig). 
Det tidsnok er! det staaer ei længe paa t 
O, kom! — Her ved min Side du dig sætte, 
Og lære mig det muntre Spil forstaae. 

Apollo. 
En Brud tør adrig man en Bøn afslaae. 
— Her sidder jeg, du Fagre, ved din Side! 

Jeg slynger om din Skulder rundt min Arm, 
Og nu jeg drager fast dig til min Barm, 
Og nu jeg ta'er din Haand, den liliehvide — 

Dryaden. 
Det var Begyndelsen! 

Apollo. 
Ja, giv nu Agt, 
At du maa kjende Konstens stærke Magt! 
Iler trykker jeg et Kys paa dine Læber. 
Med dette Kys, hvorved Begeistring klæber, 
Indvier jeg til Sangen dine Læber, 
Naar Strængen klinger i dit Hjertes Bund. 

Dryaden. 
Men naar vil Strængen i mit Hjerte klinge? 

Apollo. 
Hver Gang du frydes elier længes kun; 
Hver Gang i Dands sig dine Fødder svinge, 
Og Gla^den spiller om din Purpurmund. 

Dryaden. 
Men hvad har vi saa meer at foretage? 

A p o 1 1 o. 
Det Kys, du fik af mig, du grer tilbage. 

Dryaden. 
Her er dit Kys igjen! — Men hvad saa meer? 

Apollo (kysser hende). 

For hvad du gav mig, Gjengjeld som du seer! 

13« 

Saadan vi fare fort, til Glæden skinner 
Stærkt af dit Øie frem, og dine Kinder, 
Som unge Roser, høit i Purpur staae. 
Det kalder man i Konsten, at man stemmer, 
Og dette Spil vi her gjentage maae, 
Saa længe til du henrykt dig fornemmer. 

Dryaden. 
Jeg henrykt er! Ræk mig din Lyra nu! 

Apollo. 
Her har du den! — Men hvad har du i Sinde? 
Den strax at kunne spille, mener du? 

Dryaden (tager Lyren). 

Hvordan du selv det gjør, jeg har i Minde. 

Saadan jeg lægger rundt om den min Arm, 

Og støtter sagtelig den mod min Barm, 

Mens Strængen fast jeg strammer med min Finger. 

Men førend Tonen klinger, 

Skal jeg mod Himlen see med Smiil paa Mund, 

Saa springer Sangens Væld i samme Stund, 

Og Tanker faaer jeg, som til Vers sig slynge. 

Apollo. 
Du Yndige! som Tanker mangler kun. 
Hvis blot du havde dem, du vilde synge. 

Dryaden. 
Du er saa stolt! Du troer jeg Intet veed, 
Fordi jeg altid maatte selv mig skjøtte; 
Men siden dig jeg mødte, 
Kom Phantasus hver Aften til mig ned. 



197 



Han gav om Jord og Himmel mig Besked; 
Om Luna — om Apollo han fortalte — 

Apollo. 
Og jeg, som tidt uvidende dig kaldte, 
Dig, som blev oplært i saa høie Ting! — 
Men nu du længe nok har seet omkring, 
Hvorom nu synge? 

Dryaden. 
Om det unge Træ, 
Hvorunder jeg er født, og i hvis Skygge 
For Regn og Blæst saa tidt jeg søgte Læ. 

Apollo. 
Syng heller om din Kjærlighed og Lykke! 

Dryaden. 
Tidt stod lyksalig jeg ved dette Træ! 
Naar jeg til Stammen fast mig monne trykke, 
Dybt under mine Fødder 
Jeg mærked Jordens Saft 
At snige sig til Træet fra dets Rødder, 
Og selv jeg fyldtes som med nyfødt Kraft. 
Og naar mit Blik jeg hæved 
Til Kronen op, hvor Bladet sagte bæved 
I Luftens Bølger og i Solens Bad: 
Da som paa lette Vinger selv jeg svæved, 
Og Solskin drak mit Hjerte med hvert Blad. 

Apollo. 
Saa prøv din Lykke da! Slaa med din Finger 
De gyldne Strænge! 

Dryaden. 
Hør! — Men stygt det klinger. 

Apollo. 
Du griber falsk, derfor det lyder ilde. 
Nu, riv ei strax i Strængene saa vred! 
Det værre bli'er ved Utaalmodighed. 

Dryaden. 
Saa lær da mig at spille! 

Apollo. 
En anden Gang! thi nu til Kilden ned, 
At plukke Roser ved dens grønne Bred. 
Men hvorfor stirrer du saa stivt tilbage? — 

Dryaden (springer op). 
Der kommer hun igjen, min Skræk og Plage! 

Apollo (reiser sig) 

Hvem kommer? 

Dryaden. 
Seer du hist den høie Qvinde, 
Der langsomt skrider frem med stolte Skridt? 

Apollo. 
Det er Pomona, Havernes Gudinde. 
Her ud i Skovene hun kommer tidt, 
For Blomsterløg og vilde Skud at finde, 
Som i sit Havehed hun planter om. 
Kr du for hende bange? 

Dryaden. 

Nei. Men kom! 

Hun kjeder mig til Døde! Naar hun seer mig, 
Hun kalder ad mig, byder mig staae stille; 
Og altid ved min Dragt hun har at pille, 
Imens hun baade straffer og beleer mig. 
Snart hedder det: du maa dig holde rank, 
Men ei saa kjækt og frit din Pande hæve! 
Og snart igjen: Naar man som du er slank, 
Man maa ei løbe, man kun let maa svæve, 
Og naar man vandrer, gaae med korte Skridt. 
Mit Væsen, siger hun, er altfor frit, 
Og naar ved hendes Ord et Suk jeg drager, 
Da over mine Nykker strax hun klager, 
Og mig med rynket Bryn tiltaler haardt. 
Hun har en Sax, hvormed hun klipper bort 
Hvad vilde Skud hun kalder; — den hun tager 
Frem af sin Kurv, og studser mine Haar. 
Da gaaer det løs! Hver Smule Lok, der naaer 
Blot over Skuldren ned, vil bort hun skære. 
Det hjælper ei, at jeg om Naade be'er; 
Hun siger, at letfærdigt ud det seer, 
Saa lange Lokker frit og løst at bære, 
Og at de korte, kappede maae være, 
Og at det til mit eget Bedste skeer. 
I lang Tid ei jeg mødte hende meer. 
Der kommer hun! O, lad os flygte bort, 
For her vi midt paa Engen sammen støde! 

Apollo. 
Du Stakkel! — Seer du hist den hvide Hjort, 
Der springer os saa vild og kjæk i Møde? 

Dryaden. 
Den med de høie Takker, hvid som Snee? 

Apollo. 
Ræk Lyren mig! saa skal min Konst du see; 
Og fra den Tamme frelser dig den Vilde. 

Dryaden. 
Paa Hjorten vil du kalde? 

Apollo. 

Stille, stille! 
Seer du, den nærmer sig med lette Fjed? 
For hver en Tone, maa den fremad skride. 

Dryaden. 
Og høit den løfter Ørene derved — 

Apollo. 
Et Øieblik, saa er den ved din Side. 
Hvis du har Lyst — thi Veien den er lang, 
Kan ned til Kilden paa dens Ryg du ride. 

Dryaden. 
O deiligt! Høit paa Hjortens Ryg, den hvide! 
Men du maa følge mig med Spil og Sang — 

Apollo. 
Ja, ellers bort med dig den hurtig sprang. 

(Hjorten kommer.) 

Seer du, hvor stolt med sine Horn den nikker? 

Dryaden. 
Og hvor den kjælen er! Min Haand den slikker. 

Apollo. 
Ja, slig en Gunst blev aldrig den forundt. 
Men ræk mig Haanden, og slyng Armen rundt 
Omkring min Nakke, mens jeg op dig hæver — 
Nu — sidder fast du? 

Dryaden (paa Hjorten). 

Som i Luft jeg svæver. 

Apollo. 
Seer du, den bøier Takkerne tilbage? 
I dem, som i en Tømme, maa du tage, 
Og holde fast, og ei dem slippe meer. 

Dryaden. 
O, hvor nu langt og vidt omkring jeg seer! — 
Du veed ei, hvor det morsomt er, at ride; 
Naar Hjorten blot nu Tømmen lystre vil. 

Apollo. 
Den lystrer nok; og sprang den end til Side, 
I mine Arme ned du vilde glide. 
Det er vort Bryllupstog! Den hvide Hjort 
Her over Engens blomstersmykte Flade 
Min unge Rosenbrud nu bærer bort. 
Snart hvælve sig om os de grønne Blade, 
Hvor Nympherne bag Løvet titte frem. 
Naar der de see dig paa den hvide Ganger, 
Da vil de synge: Lykkelige Sanger, 
Som fører Skovens unge Datter hjem! 

Dryaden. 
Da fra min Ganger nikker jeg til dem. 

Apollo (griber i Strængene). 

Fremad! — Af sted! 

Dryaden. 

O, seer du? Hjorten gaaer. 

Apollo. 
Ja, ved min Side muntert frem den skrider; 
Den Takt maa holde, mens jeg Lyren slaaer. 

Dryaden. 
Men see dog paa mig! Nu jeg rigtig rider. 
Seer du hvor frit jeg sidder? 

Apollo. 

Frit og stolt! 

Dryaden. 
Min ene Haand paa Hjortens Hals kun hviler. 

Apollo. 
Ja, kjæk du er, og modig Læben smiler! 

Dryaden (vender sig tilbage). 

Farvel Pomona! Pladsen du beholdt! 

(Begge bort; Dryaden ridende paa Hjorten.) 

Pomona 

(gaaer forbi, standser, og seer efter de Bortdragende). 

Saa snart hun blev mig vaer, hun iilsomt flygted bort. 
See, hvor hun rider der paa Ryggen af en Hjort! 
Ved Siden Guden gaaer, med elskovssyge Blikke, 
Han hendes Skjønhed seer, men Andet seer han ikke. 
Han saares ei af det, der stødte tidt mit Blik: 
Af dette Væsen, som ei kj ender Tugt og Skik, 

Af dette kjække Blik, hvormed Enhver hun maaler, 
Af denne Frihedslyst, som ingen Tøile taaler, 
Af denne Dristighed i Lader og i Ord, 
Der af Blufærdighed tilintetgjor hvert Spor. 
See, hvor hun gynger sig, som af hun falde skulde, 
Mens stygt om Skuldren ned de lange Lokker rulle! 
Ja, flygt kun hort fra mig! Du hader jo min Tugt. 
Et vildt Skud bli'er du dog, som aldrig bærer Frugt. 

(Aabncr sin Kurv.) 

I spæde Spirer! I, som ubekjendt med Love 
Lig Ukrud voxed op i Pans de grønne Skove: 
O, glæder Jer med mig! thi Pleie snart I faaer 
I Konstens Urtebed, hvor intet Godt forgaaer. 
Med moderlige Blik jeg vaager over Eder; 
Naar Kulden kommer, jeg et Dække Jer bereder, 
Og i den varme Tid, i Sommerhedens Brand, 
Jog lædsker Eders Tørst og bader Jer med Vand. 
Ja, spæde Blomsterskud! jer Ungdom skal jeg frede! 
Og 1 med Duft og Glands skal smykke mine Bede, 
Naar forst jeg fjernet har fra Jer hvad ikke duer, 
Og under trofast Røgt forædlet jer Natur. 
Mon Jer, 1 Planteskud, som nu saa yppigt prange, 
Jer planter snart jeg om i Havens lige Gange! 
Der skal blandt mine Træer 1 lære Symmetri, 
Til al jer Raahed og jer Vildhed er forbi. 
Har først min Tugt I lært, da som en kjærlig Moder 
Jog dybt i Kder ind den gode Spire poder. 
Da skal 1 qva>ge mig ei blot ved liflig Lugt, 
Men glæde Hjertet med, ved Eders modne Frugt. 

(Hun lukker Kurven og gnacr forbi.) 

FJERDE SCENE 
(Pan og Hermes træde ind paa Engen.) 

Pan. 
Du bringer Bud mig fra Olympens Konge? 

Hermes. 
Ja, Guders Fader sender mig til dig. 
Han bød i Morges mig de lette Vinger 
At hefte til min Fod, og hurtig ile, 
For dig hans Villie at forkynde. 

Pan. 

Siig, 
Hvad er hans Villie? 

Hermes. 

At du Træet fælder, 
Som hist paa Engen for vort Blik sig hæver. 

Pan. 
Det unge Træ? Og hvad har det forbrudt? 
Kun sexten Somre smykkede det Skoven, 
Og staaer nu i sin Ungdoms første Flor. 
Jeg selv har Spiren lagt, hvoraf sig reiste 
Den høie, glatte Stamme; selv jeg pleied 
Det i dets Barndom, og med Faderfryd 
Saae jeg de spæde Grene komme frem, 
Og Bladekronen hvælve sig derover; 
Og nu af mig forlanger du dets Død? 

Hermes. 
Jeg kun Kronions Villie har dig meldt. 

Pan. 
Kronions Villie! — Du var ei saa haard, 
Du gamle Kronos, da du førte Sceptret. 
Du lod dog Alt sin Tid, og først du kræved 
Dit Offer ind, naar Tiden blev til Byrde. 

(Til Hennes.) 

Hvis ei for min Skyld du vil Skaansel øve, 
Saa tænk dog paa min Datter, paa Dryaden, 
Hun som til Liv er født med dette Træ, 
Og som maa døe, naar her jeg fælder Stammen. 

Hermes. 
Det just om hendes Liv mig gjelder her. 

Pan. 
Om hendes Liv? — Hvad var da hendes Brøde? 

Hermes. 
Hor mig, o Pan! Du selv skal fælde Dommen, 
Thi sjelden Viisdom fik af Skjæbnen du. 
Den Strid du kjender, hvori Guders Fader 
Forviste Digterguden fra sin Himmel, 
Og bød ham, lig de ringe Dødelige, 
I Møie friste Jordens usle Kaar. 
Men hvad blev Følgerne paa begge Sider? 
Høit i Olympen lød ei Lyren meer, 
Og med dens Toner Glæden og var borte. 
Af Helios styret, ruller Solens Vogn 
Foruden Klang hen over Himlens Bue; 
Ved Guders Taffel hersker Alvor kun, 
Thi Muserne forstummed: Dag og Nat 

Gaaer Mnemosyne om blandt sine Døttre, 

Og taler til dem om de gamle Sange, 

Og kalder evig paa Apollos Navn. 

Dog mens nu Himlen sørger ved sit Tab, 

Tilbringer Digterguden her paa Jorden 

Sit Liv med Leg og Tant, og kun som Drømme 

Gaaer ham den fordums Herlighed forbi. 

Hvor er hans Lyras gamle Kraft vel bleven? 

Og hvor de stærke Toner, hvormed herligt 

Han hver en Morgen fyldte Himlens Hvælving, 

Naar hen paa Solens gyldne Vogn han foer? 

En ringe Sanger Sangens Gud er vorden, 

Og han, som førte Musers stolte Skare, 

Som vandred Haand i Haand med deres Moder, 

Langs Tidens Strøm, til Viisdomskildens Væld: 

Han ta'er til Takke nu med Hyrders Selskab, 

Og, søgende kun Jordens korte Lyst, 

Han glemte de Udødeliges Lykke, 

Thi sin han finder i Dryadens Favn. 

Pan. 

Og nu vil sig Olympens Konge hevne 
Paa den Uskyldige? 

Hermes. 

Om Uskyld spørges ei. 

Pan. 
Men hvorfor hende Livet just berøve? 

Hermes. 
I hendes Net er Digterguden fangen, 

Og her det Ringe boder for det Høie. 
Det gjelder, af hans Slummer ham at vække, 
At han maa skjelne mellem Jord og Himmel, 
Og vende hjem i Herlighed og Kraft. 

Pan. 
Men hvis den høie Hersker hjem ham kalder, 
Nar han ei andet Middel da end Døden? — 
Det gjor saa ondt mig for den lille Nymphe, 
Men allermest dog for det unge Træ. 

Hermes. 
Kronion i sin Viisdom valgte Midlet. 
Men hvorfor tage Træets Død dig nær? 
Kr Døden ei den Lov, som selv du følger, 
Naar frem af Jordens dunkle Moderskjød 
Du kalder alle Ting til Livets Lys, 
For atter dem i Mørket at begrave? 

Pan. 

Mon i dets Ungdom la'er jeg Intet døe; 
Ifald det hændes, skeer det mod min Villie. 

Hermes. 
Dog maa det skee! 

Pan. 

Kan ingen Bøn dig røre? 
O, lad det unge Træ beholde Livet! 
See, hvor saa friskt i Luften det sig gynger! 
End mangt et Aar det kunde smykke Jorden, 
Og strække høit mod Solen sine Grene, 
Og qva?ge Vandringsmanden med sin Skygge, 

Hermes. 
Din Bøn mig rører ei; du kj ender Dommen, 
Som Guden dig befaler at fuldbyrde. 

Pan. 
Men dog vel ikke nu? 

Hermes. 

Endnu i Dag! 

Pan. 
Nei ikke nu! Følg med mig til min Grotte. 
Om Tingen nærmere vi tale maae; 
Thi for min Vægring har jeg mange Grunde, 
Som vel forandre tør den strenge Dom. 

Hermes. 
Du farer vild, o Pan! 

Pan. 

Men mine Grunde 
Du dog kan høre — 

Hermes. 

Høre dem jeg vil. 

(De gaae.) 



ANDEN AKT 



FØRSTE SCENE 

(Aften. En høitliggende Rosen- og Myrtelund i Udkanten af 
Skoven. Fra Lunden Nedgang til Floden, og Udsigt til Slette, 
Skov og fjerne Bjerge. Phantasus og en Skare Genier 

i Arbeide.) 

Phantasus. 
Snart, I Smaa, vi her kan hvile! 
Stolt i Aftensolens Glands 
Hæver sig vort Rosentempel, 
Med sin Kuppel og sin Krands. 
Strø nu Blomster for dets Indgang! 
Og i Rosenhækkens Læ, 
Reis af Mos mig op en Throne 
Ved det ranke Myrte træ. 

Chor. 
Her af Mos vi reise Thronen 
Ved det ranke Myrtetræ. 

Phantasus. 
Glem saa ei, naar snart paa Græsset 

Brud og Brudgom træde frem, 
Løs at slippe Fuglechoret, 
At det hilse kan paa dem. 
Hele Lunden fyld med Jubel! 
Strængespil og Fløiteklang 
Blande deres blide Toner 
Her med Toner af jer Sang! 

C h o r. 
Snart skal Fløitens Toner blande 
Sig med Toner af vor Sang. 

(Fire Genier komme hurtig ind, fra forskjellig Side.) 

Phantasus. 
Godt, I kom, det var paa Tide! 
Een for Een nu giv Besked! 

Første Genius. 
Bjergets Døttre her skal møde, 
Over Fjeldet stige ned. 

Anden. 
Kildenympherne skal møde. 

T r e d i e. 
Skovens Nympher møde vil. 

Fjerde. 
Havets Døttre alt paa Floden 
Drage frem med Sang og Spil. 

Phantasus. 
Saa er Alt beredt til Festen, 



(Alle bort.) 

Alle Gjester Stævne sat. 

Nu, I Smaa! af sted og skjul Jer 

Rundt omkring i Busk og Krat! 

Sid som Fugle der bag Lovet, 

Stille, tyst, et lille Korn; 

Men paa een Gang hæv jer Stemme, 

Naar jeg blæser i mit Horn! 

C h o r. 
Hoit vi ha* ve skal vor Stemme, 
Naar du blæser i dit Horn. 

(Apollo ojj D r y a ti c n træde op.) 

Apollo. 
Fremad! — Hor, med sagte Susen 
Hilser os de hoie Træer! 
Snart vor Vandring er til Ende, 
Timen til vor Hoitid nær. 
Hurtig svandt i Spog os Dagen. 
Aldrig slog en Krands dig feil, 
Men hos mig du sad ved Kilden, 
Og dig pynted for dens Speil. 

Dryaden. 

O, men seer du Fuglechoret, 

Hvor det flyver ind og ud! 

Kredser syngende vort Hoved, 

Bringer forud Glædens Bud! 

1 Forventning slaaer mit Hjerte. 

Hvad skal komme? Hvad vil skee? 

ir 

Mine Øine vil jeg lukke, 

For paa een Gang Alt at see. 

Apollo. 
Altid Leg du har i Tanker! 

Dryaden. 
Før mig nu, mens blind jeg gaaer. 

Apollo. 
Duk dig da! at ikke Grenen 
River Krandsen af dit Haar. 
Her til Høire gjennem Løvet! — 
Fremad over Sletten nu! — 
Hvad? Har alt du nok af Legen? 
Dine Øine aabner du. 

Dryaden. 
Hører du, hvor Hornet toner? 

Apollo. 
Denne Lyd vor Fest indvier. 

Dryaden. 
Hele Luften om mig klinger! 

Apollo. 
Hele Skoven Gjenlyd gi'er! 

Dryaden. 
Dobbelt Jubel naaer mit Øre — 
Hør! Til Fløiten liflig Sang! 

Apollo. 
Os det gjelder! Frem mod Lyden! 
Hornet kalder tredie Gang. 

Chor fra Lunden. 
Hil Apollo! Herlig steg fra Oven 
Ned i Jordens Dal den skjønne Gud; 
Som en Hyrde vandred han i Skoven, 
Fra hans Lokkers Guld gik Lyset ud. 
Lyren slog han under Løvets Kroner, 
Der Dryaden lytted til hans Røst, 
Der formælte sig hans klare Toner 
Med den dunkle Klang i hendes Bryst. 

Dryaden. 
Du, Apollo? 

Apollo. 
Fast til dig nu bunden! 

Dryaden. 
Solens gyldne Vogn jo kjører du — 

Apollo. 
Høit paa Himlen, ja; men her i Lunden 
Som din Elsker gaaer jeg nu. 

C h o r e t. 
Hil Dryaden! Ei som før i Fængsel. 
I de dunkle Drømme gaaer hun meer; 
Ikke meer med stum og stille Længsel 
Mod den fjerne Solgud op hun seer. 
Frit med ham hun vandrer som hans Lige, 

Snart vil ogsaa hun sin Lyra slaae; 

Da skal frem i rene Sange stig«, 

Hvad der skjultes dybt i Hjertets Vraa. 

Dryaden. 
S eg, Apollos Brud? — 

Apollo. 

Dit Navn du kjenderT 
Hist dit rosensmykte Tempel staaer. 

Dryaden. 
Der er Phantasus! 

Apollo. 

Min lille Tjener, 
Med de muntre Blik og gyldne Haar! 

PhantaSUS (kommer). 

Vær velkommen her i Aftenstunden! 

Apollo. 
Har en værdig Fest du nu beredt? 

Phantasus. 
Alle Nympher har jeg sammen bedt; 
Og et Chor sig samler alt i Lunden, 
Hvortil neppe Mage der blev seet. 

Apollo. 
Men hvormed vil Bruden du fornøie? 

P h a n t a s u s. 
Alting, Hoitp, har jeg havt for Øie. 

Sk j orme Brudegaver vil hun faae; 

Sod Musik skal fylde hendes Øre: 

Nattergalen klukke, 

Gjogen kukke, 

Medens Stær og Drossel Triller slaae. 

Dryaden. 
Ikke Andet? Hver Dag kan jeg høre 
Stær og Drossel, Nattergal og Gjøg. 

Phantasus. 
Den Musik er ogsaa mest for Spøg; 
Men til Thronen lad mig nu dig føre! 

Apollo. 
Nei, du Smaa! Nok see, men ikke røre. 
Skjondt et Barn, er dristig dog din Aand. 

Phantasus. 
Und mig blot et Kys paa hendes Haand! 

Dryaden. 
Kom kun, Phantasus! Kys mig paa Munden! 
Sammen leged vi jo tidt i Lunden. 

Apollo. 
See, hvor let han flyver! 

Phantasus. 

Søde Læber! 
llimmeldug ved Eders Purpur klæber. 

Apollo. 
Nu af sted! Paa Nympherne du skynde, 
Modens Thronen vi bestige her! 

Phantasus. 
Brudgom, Brud og Brudesvend er nåer; 
Bryllupsfesten strax vi kan begynde. 

(Apollo og Dryaden tage Plads paa Thronen. Phantasus 

blæser i sit Horn. Fra den ene Side komme Skovnympherne, 

fra den anden Vandnympherne ind ; de Første krandsede med 

Løv og Blomster, de Sidste med Siv og Vandlilier.) 

Skovnympher. 
For Dagen frem vi her os vove, 
At see vor Søster smykt som Brud; 
Vi komme fra de dunkle Skove, 
Og hylde her den lyse Gud. 
Vi følge snart med sagte Toner 
Ham ind, hvor Echos Stemme lød: 
Ind i vort Hjem bag Løvets Kroner, 
Ind i dets hemmelige Skjød. 

Vandnympher. 
Og vi, som leve fjernt i Lunden, 
Paa Bredden af det blanke Vand, 
Hvor Lilien voxer op fra Bunden, 
Og Grenen kysser Bølgens Rand; 
Hvor Skyggen bryder Sotens Pile, 
Hvor Stilheds Slør paa Alt er bredt: 
Vi følge Guden snart til Hvile, 
Thi Brudens Leie har vi redt. 

Skovnympher. 
Til Søen ned I kun ham drage! 
Ved Morgenstunden komme vi, 
Og føre ham paa ny tilbage 

Til Skovens blomsterklædte Sti: 
Hvor for hans Ildblik Farve skifter 
Den hvide Sky, det grønne Blad, 
Og Vinden, som i Løvet vifter, 
Med Klang hans Lokker skiller ad. 

Vandnympher. 
Beholder I ham Dagen over! 
Men bli'er mod Aften Skyggen lang, 
Vi lokke ham til Søens Vover 
Igjen med Fuglens stille Sang. 
Den Bølge, som urolig trilled, 
Mens vi paa Bredden sad i Savn, 
Os viser da hans gyldne Billed, 
Der synker i Dryadens Favn. 

Alle. 
Men du, vor Søster! Lykkelige, 
Som throner nu hans Hjerte nær: 
Følg ei ham ud i Verdens Rige, 
Men lænk ham fast til Hjemmet her! 
Hver Gang de gyldne Strænge klinge, 
Og her hos ham vi er til Gjest, 
Vi som i Dag dig Gaver bringe; 
Med disse Krandse smyk din Fest! 

(De lægge Blomsterne for Dryadens Fødder.) 

Dryaden. 
O, mine Søstre! her jeg blfer hos Jer; 
Kun lidt i Verden ud jeg gjerne vilde, 
At see det Rige, som min Brudgoms er. 

Apollo. 
Og vise dig som Dronning — men see der! 
Seer du den gamle Nymphe, krum og lille, 
Der, nu de Andre gaae, sig nærmer stille? — 

En gammel K i 1 d e n y m p h e. 
Med Gaver Alle komme, 
Kun mine Hænder er alene tomme. 
Hvad jeg dig kunde bringe, 
Du i din Iløihed nu vist agted ringe, 
Thi fattig er min Kilde. 

Husk dog, mit Barn! at den Gang du var lille, 
Da var jeg Alt for dig: Paa spæde Fødder 
Du sneg dig til mig over Træets Rødder, 
Og gik jeg bort, med Skrig du paa mig kaldte. 
Da laa du ved mit Bryst, 
Og lytted til med Lyst, 
Mens jeg dig søde Eventyr fortalte; 
Min Mund dit Øie kyssed, 
Og blidt i Søvn dig mine Sange dyssed. 
Men da du større blev, og blev forvoven, 
Paa egen Haand du løb omkring i Skoven, 
Og nu vil bort du vige 
Med Digterguden til hans stolte Rige, 
Hvor Lysets Straaler Hamme, 
Hvor Lyren majgtigt klinger, 
Hvor Glanrift og Klarhed altid dig omringer. 
Hvad gjelrier dig da meer den gamle Amme? 
Hvad gjelder dig min Kilde, 
Hvis Bølger hen i Skyggen sagte trille? 

Snart mig du vil forglemme, 

Og dog hos mig har endnu halv du hjemme. 

Det Liv, som du forkaster, 

Mens frem til Herlighed din Fod nu haster: 

Dit Liv ved blanken Vove, 

Dit Liv i grønne Skove, 

Dit Barndomsliv mit Bryst maa trofast gjemme. 

Ja, hvis i Fremtidsdage 

Dig Længsel een Gang lokker her tilbage, 

Og i min klare Kilde 

Igjen du skuer tankefuld og stille: 

Da vil dit Savn du glemme 

Ved Lyden af dens sølverklare Stemme; 

Da vil i den du finde 

Dit svundne Liv forskjønnet som et Minde; 

Da vil dens Dyb dig drage 

Ned i mit Skjød og i min Arm tilbage; 

Og Gaver jeg dig sk j enker 

Af større Skjønhed da, end nu maaskee du tænker 

(Gaaer.) 

Dryaden. 
For Gaverne jeg forud takker dig! 

Apollo. 
Og dog var de kun ringe! 
Men da nu Brudegaver Alle bringe, 
Tor ikke længer jeg unddrage mig. 
Ha, Phantasus! 

PliantaSUS (kommer). 

Hvad byder du din Tjener? 

Apollo. 
Bring mig en lille Lyra, stemt til Sang; 
Syvstrænget, gylden, og som min i Klang. 

Phantasus. 
Med Lyren jeg paa Stand tilbage vender; 
Lyt her imens til Nymphechorets Sang! 

(Han blæser i Hornet og iler ud.) 

Dryaden. 
Hør! Hornet toner — 

Apollo. 

See mod Flodens Bølger! 
Snart faaer du nye G jester. Pas kun paa! 

Dryaden. 
Hvad! Endnu flere Gj ester vil vi faae? 

Apollo. 
Ja, kun et Øieblik dem Løvet dølger; 
Thi deres fjerne Stemmer alt mig naae. 

Havnympher (i det Fjerne). 
Gjennem Skovens den dybe Stilhed 
Med Jubel vi droge herop 
Fra Havet, der larmer i Vildhed, 
Og leger med Skumblomstens Knop. 
Vi red just paa Bølgernes Top 
Og tumlcd den fnysende Ganger, 
Da Lundens bevingede Sanger, 
Fra Guden os indbød til Gjest: 
Da slap vi den steilende Hest, 

Der reiste sin skumhvide Manke, 
Og seiled ad Floden, den blanke, 
Til Soldrottens straalende Fest. 

Apollo. 
Seer du, hvor Bølgen stiger? 
Mod Strømmen seile op de vilde Piger, 
Og blæse paa de krumme Sneglehorn. 

Dryaden. 
Jeg aldrig disse Nympher saae tilforn. 
Det sorte Haar dem over Skuldren falder, 
Og Panden krandsed de med røde Skaller. 
Hvor har de hjemme? 

Apollo. 
Dybt paa Havets Bund. 
Der sidde tause de, med lukket Mund; 
Men op paa Bølgerne med Sang de stige, 
Og høit i Stormen lyder deres Spil. 

Dryaden. 
Og høre ogsaa disse til dit Rige? 

Apollo. 
Ja, for vor Throne de sig bøie vil. 

Havnympherne. 
Tidt vor Lovsang den Mægtige hørte, 
Naar ved Morgen sin Borg han forlod; 
Naar sit flammende Fiirspænd han kjørte 
Hen ad Himlen med luende Mod. 



222 



Høit paa Solvognen herlig han stod, 

Medens Buen, den gyldne, han spændte, 

Og tonende Pile nedsendte, 

Saa Havdybet brusende klang. 

Men sænked han Solvognens Stang, 

For i Badet at køle sin Pande, 

Da maatte hans Heste vi vande, 

Mens han selv sank i Bølgen med Sang. 

(Til Apollo.) 

Du vor straalende Drot! som foroven 
Ei Rum for din Herlighed fandt; 
Som dit Billede sænked i Voven, 
Som dit Hjerte til Skovene bandt: 
Den Brud, som din Lyra dig vandt, 
Som til Jorden skal fængsle dens Tone, 
Til vor Dronning vi keise og krone, 
Til Dronning for Hav og for Jord! 
Af skinnende Perler en Snor 
Om den røde Coralkrands vi flette, 
Du selv paa din Brud den nu sætte, 
Under Nymphernes jublende Chor! 

Apollo (til Dryaden). 

Fornemmer du Nymphernes Ord? 

Dryaden. 

See, i Veiret sig Phantasus svinger! 
1 Skjul han blandt Sivene var. 

Apollo. 
I Haanden din Krone han bringer, 
Og paa Armen din Lyra han har. 

PhailtaSUS (kommer). 

Her er Kronen, som Bruden skal bære, 
Naar ved Festen hun træder i Dands! 

Dryaden. 
Til mig er den deilige Krands! 

Apollo. 
Ja, som Dronning du dele min Ære! 

(Sætter Krandsen paa hendes Hoved.) 

9 Phantasus. 

Hør! — Det toner fra Skov og fra Flod. 
Alle Nympherne ønske til Lykke. 
Paa min Dronnings den deilige Fod 
Ogsaa jeg vel et Kys nu tør trykke? 

Apollo. 
Dine Kinder jo lue som Blod; 
Du er nok forelsket, du Lille? 

Phantasus. 
Det blæser jeg bort med en Trille, 
Som bringer til Bjergnympher Bud — 

(Blæser i Hornet.) 

See! Af Skoven alt komme de ud. 

Dryaden <tii Ap<>n»). 
O, seer du den hvidklædte Skare? 

Apollo. 
Det er Bjergenes luftige Møer! 
Som en Storm over Sletten de fare. 
Med lange, sneehvide Slør. 

Dryaden. 
Jeg aldrig dem skuede før. 
Siig, høre de med til vort Rige? 

Apollo. 
Ja, ned fra den Throne de stige, 
Som Natten med Stjerner bestrøer. 

Bjergnympher. 
Fra de skyhøie Fjelde, 
Fra Sneedækkets Rand, 
Der hvor Stenene fures 
Af rislende Vand; 
Fra de takkede Klipper, 
Hvor Stormvinden boer; 
Gjennem Granskovens Nat, 
Hvor sig Bjergstrømmen snoer; 
Over græsklædte Høie, 
Langs Dalenes Bred, 
Steg vi ned her i Lunden 
Med flyvende Fjed: 
For at mødes med Guden 
I Skovnymphens Slot, 
For at hilse paa Bruden, 
Og hylde med Sange vor straalende Drot. 

D r y a d e n. 
See, i Veiret de Slørene kaste! 

A p o 1 1 o. 
Saadan hilser det luftige Chor. 

Dryaden. 
Knap sætte de Foden til Jord, 
Mens hen over Sletten de haste. 

Bjergnympherne. 
Først af Alle hver Morgen 
Hans Hilsen vi fik, 
Naar han hæved mod Fjeldet 
Sit funklende Blik; 
Siden dandsed vi for ham 
Med glodende Kind, 
Naar hans Vogn ruiled hen 
Over Bjergtoppens Tind; 
Men steg ned han mod Aften 
I Bølgen den hlaa, 
Medens Dæmring paa Skoven 
Og Dalene laa: 
Da vort Oie han blendte 
Endnu mod sin Glands; 
Da til Afsked han sendte 
Endnu os sin sidste, sin deiligste Krands. 

(De vende sig mod Apollo.) 

Derfor synge vi daglig, 
O Konge! din Priis; 
Derfor hylde vi her dig 
Paa Bjergnymphers Viis; 
Derfor steg vi til Fjeldets 
Den hoieste Top, 
Over Sneelagets Dække 
Og Skyerne op. 

Af den reneste Nectar 

I Ætherens Sal 

Vi dig fyldte til Randen 

Den gyldne Pocal. 

Med din Brud du den tømme! 

Naar hun drikker dig til; 

Fyldt af himmelske Drømme, 

Som af Ætheren baaren hun føle sig vil. 

Phantasus (tu Apollo). 
Midt paa Sletten de staaende blive! 

Apollo. 
Afsted, og Pocalen mig hent! 

Phantasus. 
I et Nu er tilbage jeg vendt! 

Apollo. 
Men først du mig Lyren maa give, 
Som er Bruden til Gave bestemt. 

Phantasus. 
Den havde jeg næsten forglemt. 

(Rækker Apollo Lyren og iler ud.) 
Apollo (til Dryaden). 

Seer du Lyren, du ønsked saa længe? 
Om din Skulder jeg nu vil den hænge, 
Som et Tegn, at du mig hører til. 

Dryaden. 
Her ved Hjertet jeg bære den vil! 

O, hvor yndig den er, og hvor lille — 
Naar bare jeg nu kunde spille, 
Og synge til Strængenes Klang! 

Apollo. 
Med at lære du godt er i Gang. 
Hele Dagen i vexlende Tale 
Vi gjennemløb Tonernes Scale, 
Og blot Tankerne samle du maa. 
Men der er han atter, den Smaa! 
See, hvor Vingerne rask han bevæger! 

PhantaSUS (kommer). 

Her er Nectarens skummende Bæger, 
Hvori Guders Lyksalighed boer. 

Apollo. 
Ja, de Himmelskes Hjerte den qvæger, 
Og styrker selv Musernes Chor! — 

(Holder Pocalen i Veiret.) 

I Nympher, fornemmer mit Ord! 
Alle I, som paa Bølgerne svømme, 
Alle I, som i Lundene drømme, 
Alle I, som har Bjergstien traadt: 
Med jer Sang I mig hylded som Drot, 
Men j e g vil Jer Slægtninge kalde; 
Jeg kom jo i Slægt med Jer Alle, 
Da jer Søster jeg kaared til Brud. 
Til vor Pagt her I Vidne nu være! 
Og Budskab om den skal I bære 
Som Herolder i Verden ud — 

15* 

Denne Skaal for min deilige Brud! 

(Han drikker, og rækker Dryaden Bægeret.) 

Det Halve jeg selv monne tømme; 
For dig er de himmelske Drømme, 
Der gjemmes paa Bægerets Bund! 

Dryaden (svinger Pocaien). 

For mig er de himmelske Drømme! 
Med Skum skal de krandse min Mund! 

(Hun vil drikke ; men Bægeret falder til Jorden, og hun selv synker 

tilbage i Apollos Arme.) 

Dryaden. 

Vee mig! 

Apollo. 
Hvad er der skeet? 

Dryaden. 

Det traf mit Hjerte 
Det stærke Slag! 

Apollo. 
Din Kind er hvid, og Rædsel 
Staaer i dit Øie - hvad er haoidt dig? 

Dryaden. 

Vee mig! 
Til Marven trænger atter Slaget ind, 
Og for mit Blik det sortner. 

Apollo. 

Jeg dig skjermer! 
Her ved mit Hjerte hviil dig — 

Dryaden. 

Vee mig, vee! 
De sonderrive Roden. 

Apollo. 
Skjælv ei saa! 
Jeg holder dig jo fast i mine Arme, 
Og ingen Fjende kan dig komme nær. 

Dryaden. 
See! dybt i Støvet styrter Træets Krone, 
Og jeg maa doe som det. 

Apollo. 

Nei, du skal leve! 

Dryaden. 
O, for mig hen paa Engen til mit Træ! 
Endnu en Gang jeg favne vil dets Stamme, 
Thi Lvset - Livet — Alt forsvinder her. 

Apollo. 
Afnuvgtig er hun — dybt dog Hjertet aander. 
Hvor voldsomt det sig hæver! Døden kæmper 
Med Livet nu i dette unge Bryst, 
Og kun en snever Kampplads er dem givet. — 

PliantaSUS (efter en Pause). 

Na^rin Jer, I Skovens Døttre! See jer Søster! 
Fra hendes Læber Livets Smiil er svundet. 
Og Hosen falmet er paa hendes Kind. 
Men hendes sidste Bøn opfylder nu! 

Af sammenbundne Grene dan en Baare! 
Et Blomstertæppe lægger jeg derover, 
At blødt hun hviler. Hurtig skrid til Værket I 
Alt fra sin Throne staaer vor Hersker op. 

Apollo (bøier sig over Dryaden). 

Var det et Lyn, som i min Arm dig ramte? 
Ei Straalen saae jeg, som dit Hjerte traf, 
Men dine Øines Stjerner har den slukket. 
Hvad skal i Skovens Nat nu lyse for mig? 
Og naar skal nu jeg stemme Lyrens S trænge, 
Og see din Haand de rette Toner gribe, 
Naar først de spredte Tanker fandt et Maal? 
Er Alt forbi? — Nei end er Haab tilbage! 
Endnu hun aander; Hjertet slaaer endnu. 
Ja, i den Rod, hvoraf dit Liv sprang ud, 
Er ogsaa Hjælp og Lægedom — men hurtig! 

(Vender sig.) 

Ha, Phantasus! 

PhantaSUS (kommer med Nympherne). 

See her er Skovens Nympher, 
Og Baaren, som din Brud skal føre hjem. 

Apollo. 
Et Blomsterleie for min brudte Blomst! 
Nærm Jer, I Nympher! — Tag jer Søster her 
Af mine Arme! Let I bære hende! 
Jeg vandrer med, og vogter paa min Skat. 

(Han følger Nympherne, der hære Dryaden bort under følgende Sang.) 

Sang. 
Skjul ei for os de klare Blikke, 

O Søster, nu! 
Endnu er Natten der jo ikke, 

Hvi sover du? 
Endnu du duftende vil finde 

Din Brudekrands; 
Endnu din Brudgoms Lokker skinne 

Med gylden Glands. 

Vaagn op, o Søster, af din Dvale! 

Saa taus ei vær! 
End toner det i Skovens Sale 

Fra Busk og Træer; 
End kan ei Lundens Sanger glemme 

Din Morgenlyst: 
Vaagn op, og bland din glade Stemme 

Med Fuglens Røst! 

(Sangen taber sig cfterhaanden i det Fjerne, og Alt bliver stille.) 
PhantaSUS (til Nympherne). 

Vor Fest er endt! Brudgom og Brud er borte! 
Den mørke Død vil Bruden favne snart, 
Hvi skal da G jesterne nu længer tøve? — 
Svøm ud igjen paa Dybet, Havets Døttre! 
Meld der jer Dronnings Død, at Eders Moder 
Kan aande brusende sit Suk i Bølgen. 
Iil op til Skyerne, I Bjergets Møer! 
Forkynd for Stormene vor Konges Tab, 
At de kan hylle Nattens gyldne Stjerner 

I sorte Slør, og vække Skyens Taarer. 

Drag hjem til Eders Lunde, Kildenympher! 

Græd der med Bækken for den fagre Søster; 

Der bliver ingen Dands i Nat i Skoven, 

Og Ingen laaner Øre til jer Sang. 

Kom frem fra Busk og Krat, I lette Genier! 

Stig ned fra Træet! Fløiten bryd itu, 

Og sønderriv den stemte Cithers Strænge! 

Kast Thronen om, som selv I nys opreiste! 

Bryd Templet ned! Spred over Jorden ud 

Til Sørgeoffer Purpurrosens Blade! — 

S a a kommer altid Døden midt i Glæden, 

Og river ned, hvad jeg har bygget op. 

Kun een Gang har den frydet mig! kun een Gang! 

Da løs deri atter slap den hulde Psyche, 

Og med et Suk sit Hov tilbagegav. — 

Nu hurtig, Alle! - Udret mine Bud! 

Selv iler hjem jeg til min Moders Skjød, 

Og lægger mig i hendes Arrn til Hvile. 

Hun skal mig trøste! Hun med kjærlig Haand 

Skal række mig sit valmu'krandste Bæger, 

At i en Drøm jeg glemme kan min Sorg. 

(Phantasus og Alle bort.) 

ANDEN SCENE 

(Sildig Aften. Engen i Skoven. Træet ligger fældet. Pan og 

Herme s.) 

II e r ni e s. 
Dit Blik er mørkt, o Pan! -- Glem din Bekymring! 
Kronions Villie du fuldbyrdet har. 

Pan. 
Det gi'er mig ingen Trøst. O, hørte du, 
Hvordan for hvert et Slag sig Stammen vaanded? 
Da Roden jeg brød over, da fornam jeg 
Fra Marven dybe Suk, og mig det var, 
Som Træet om Medlidenhed anraabte. 
Men Roden alt var brudt; i Støvet bøiet 
Laa alt den rige Krone; skeet var skeet, 
Dog mine Hænders Gjerning jeg forbanded. 

Her m e s. 
Skarpt maa dit Ore være, gamle Pan! 
Slet Intet imvrkcd jeg; saa muntert styrted. 
Som i en Leg, det ranke Træ til Jorden, 
Og nu i Gnvsset hviler det sig blødt. 

Pan. 
Du imrrked Intet? Ligegyldig er du! 
Dit Ore dovt for Bønner og for Jammer, 
Thi aldrig har en Døende dig rørt. 
Du rev hans Sjæl med dig, og førte Skyggen, 
Der vilde hjem til Lyset, ned i Mørket. 
Du mærked ingen Klage? — Jeg vil troe det! 
Og kjender du det Sprog da, som jeg taler 
Med mine Dyr og Planter her i Skoven? 

Hermes. 
Lad ei mit Ord fortørne Dig, du Gamle! 
Thi roror mig end ei den Døende, 
Der bleg og ussel klamrer sig til Leiet, 
Du rører mig, du Levende, du Stærke! 
Men glem din Sorg! Hvad Guden bød, det skete. 

P an. 
Dog Eet mig ængster end. 

Hermes. 

Betro dig til mig! 

P an. 
Hvordan vil Digterguden jeg forsone? — 
Saa snart med Natten Luna stiger op, 
Og størkner med sin Straale Træets Blod, 
Maa og Dryaden, som han elsker, døe. 
Hvordan formilder jeg hans vrede Hjerte? 
Hvordan betvinger jeg hans Harm, ifald 
Han kaster Hyrdestav og Lyra bort, 
Og griber til sit Kogger og sin Bue? 

Hermes. 
Et Redskab kun du var for Gudens Villie. 

Pan. 
Det troer han ei. Du har ei seet ham vred; 
Men frygtelig han er, naar paa hans Hoved 
De rige Lokker som i Harm sig hæve, 
Naar Øiet flammer gnistrende som Ild, 
Og den fordærvelige Piil han sender. 
Een Gang jeg egged ham; om Prisen stred vi, 
Han med sin Lyra, jeg med Hyrdefløiten, 
Og Kampens Dommer Krandsen mig ti lkj endte. 
Da skulde du ham seet! I Luften skingred 
Hans høie Latter; Krandsen rev han sønder, 
Og var jeg flygtet ei, han havde dræbt mig. 
Fra den Tid af jeg bøier mig for ham, 

Og altid som den Ringere jeg taler. 
Nu er vi Venner; hvad vil nu han sige? 

Hermes. 
Og hvem behover du at frygte for, 
Du Vældige? Har ei i Kamp og Krig 
Du tvunget Folkeslag og vundet Laurbær? - 
Hvor er den Helt, og var det selv en Gud, 
Der af din Ro dig turde vække op, 
Og hæve Armen mod dit stærke Skjold? 

P a n. 

Med hver en Dødelig jeg tør mig maale, 
Men ei med Guder; Sandhed jeg dig siger. 
En Gang geraaded jeg i Strid med Eros, 
Og kun et Barn han den Gang var, og lille, 
Men for min Dristighed jeg maatte bøde. 
Den hele Dag vi brødes Bryst mod Bryst, 
Men da saa Natten kom, da laa jeg under. 
Nu maa jeg døie Haan og Spot til Straf; 
Thi sjelden mødes vi, før Eros strax 
Befaler mig, at rede Leiet for ham, 
Og varte op som Træl. See derfor, Hermes, 
Bekymrer og mig Digtergudens Vrede, 
Og paa Forsoning maa jeg tænke — 

Her ni e s. 

Tys! 
Hvorfra de Toner, som vi høre nu? — 

Sang (bag Løvet). 

Vaagn op, o Søster! af din Slummer, 
Saa haard og tung; 

Vaagn op! og gjør os ei den Kummer, 

At døe saa ung. 
Vaagn op! Du maa jo Bægret tømme, 

Som blev dig rakt; 
Endnu har ei det Himlens Drømme 

Dit Hjerte bragt. 

P an. 
Det er Dryader, som bag Busken synge. 

Hermes. 
Og nærmere de komme! — See, fra Løvet 
En Flok af Nympher træder ud paa Engen — 
Og der Apollo er! — 

P an. 
Nu hjælp mig, Hermes! 
Det er Dryaden, hvem jeg Døden sendte. 
Paa Baaren hendes Søstre hende bringe, 
Og Guden følger selv med dem herhen. 

Chore t (træder ind paa Engen). 

Her er dit Hjem! Her blev du vugget 

I Nymphers Seng; 
Her skuer du saa mildt bedugget 

Din Barndomseng. 
Men vee os! Dybt i Støvet bøiet 

Er Træets Top — 
Sov kun, o Søster! Luk ei Øiet 

For Døden op. 

Apollo. 
Tie med jer uheldsvangre Sang, I Nympher! 
Endnu den mørke Død er fjern fra hende. — 
Her i min Favn jeg tager dig, du Hulde! 
Og tæt ved Træets Rod du hvile skal, 
At fra dit Udspring Liv du atter henter ... 
O, seer I! See dog! Mere let hun aander; 
I Kinden vender Farven svag tilbage. 

Dryaden (slaaer Øiet op). 

Hvor er jeg? 

Apollo. 
Kjend dit Hjem og dine Søstre! 
Og her din Brudgom sidder ved din Fod. 

Dryaden (hæver sig halvt i Veiret). 

Ja, her mit Hjem er! — Der er Bækkens Bred, 

Hvor ved min Ammes Haand jeg plukked Blomster; 

Der Engen er, hvor hun mig lærte løbe, 

Og hvor i Søvn hver Aften hun mig vugged. 

Men hvor er Træet, i hvis Ly jeg hviilte? — 

Her stod det — Vee mig! Det i Støvet ligger, 

Og jeg til Leie har min egen Grav! 

Apollo. 
En fjendtlig Haand har sønderbrudt dets Rod, 
Men du skal leve! 

Dryaden. 
Hvis en Gud du er, 
Saa lad mig ikke døe! — Læg atter Saaret! 
Lad Marven suge Jordens friske Næring, 

Lad Træet reise sig saa rankt som før, 
Og Fuglen synge lifligt i dets Top! 

Apollo. 
Jeg mægter ei — 

Dryaden. 
Er du en Gud, saa frels mig! 

Apollo. 
Jeg mægter ei det dybe Saar at læge; 
Men end er Haab for dig! 

Dryaden. 

Naar Natten kommer, 
Saa kommer Døden med, hvis ei du frelser. 
O, red fra Døden mig! Jeg knuger fast 
Mig til dit Bryst! Slaa dine Arme om mig, 
At Døden i mit Skjul mig ei skal finde! — 
Jeg jo dit Hige skulde dele med dig! 
Her Krandsen er - og her er Dronningkronen — 
Og her den Lyra, som jeg skulde spille — 
Glem ei dit Løfte! See, mit Hjerte skjælver. 
O, frels mig! Lad mit Liv ei brat forgaae! 

Apollo. 
Strøm kun, I friske Taarer! Græd, du Elskte! 
Thi Skjæbnen mægter ikke jeg at tvinge. 
Men bar jeg ingen Trøst da i din Nød? — 
I mine Sange skal du evig leve! 
Dit Mindes Krands jeg slynger om min Tinding! 
Din Krone mellem Stjernerne jeg sætter! 

Der skal den fængsle Dødeliges Blik, 
Og evig, dig til Ære, lyse for dem. 

Dryaden. 
Men hvor er jeg, naar fra den klare Himmel 
Min Krone funkler? — Rundt paa Vindens Vinger 
Mit Støv da flyver; Øiet skuer ei 
Den Glands, som tryller Alle; ei din Stemme 
Mit Øre fryder, naar den mig besynger, 
Thi dybt i Mulm og Nat mit Hjerte boer. 

Apollo. 
Vee mig! — Er det de Dødeliges Lod? 

Dryaden (griber om Lyren). 

O, faure Lyra! sidste Trøst i Nøden. 

Apollo. 
Hvordan! Harmonisk jo dens Strænge klinge, 
Skjøndt vildt og konstløst. Kalder Døden frem 
De Toner, som min Elskov skulde vække? 

Dryaden (synger til Lyren). 

Jeg skal bort fra Livet — 
Deiligt var det at leve! 
Livet jeg kj endte dog ei. 
Nu jeg det kjender, 
Nu, det forgaaer. 

At vaagne op i den kølige Morgen, 
At haste ud i Dagen, 
At synge og juble, 
Løbe og trættes; 

At lægge mig til Hvile ved Aften, 

At skue med Veemod den svindende Dag, 

Naar Mørket forjog den 

Og Skygger nærmed sig stille; 

At krybe ind i mit snevre Skjul 

Og høre det suse i Træernes Toppe, 

Mens den natlige Aands usynlige Tog 

Brused i Luften; 

At kigge ud og gyse, 

At lukke mit Øie for Nattens Rædsel, 

At sove til Solen steg frem — det var Livet! 

Det var Livet, at bæres af Foraarets Duft, 

At udvides af den, 

At føle mig opløst og adspredt i Alt; 

At hæves af Lyst, naar jeg tænkte mig selv 

Rinde hen i Kilderne, 

Sqvulpe med Bølgen i Floden, 

Sænkes paa Søens den speilklare Bund; 

Stige ned i den dampende Jordbund 

Og røre mig der med de vordende Spirer, 

Flyve høit paa sneehvide Skyer! 

Paa min flygtige Gang 

At møde den mægtige Vaar — det var Liv«t! 



Det var Livet, i Søstrenes Kreds 

At høre paa Sommerens Torden, 

Naar den kaldte vort adspredte Væsen sammen, 

Mens den bøied vort Knæled i Angst. 

At vandre stille i Høsten, var Livet. 

Det var Livet, naar Vinteren kom, 

Og til Leg vi os samled, 

Vi, som før vare spredte, 

For Blomster at sanke paa Engen: 

At skue den dalende Snees duunhvide Flokker, 

At raabe see! til hverandre, 

Mens vi fulgte dens idelig vexlende Fald; 

Og naar Frosten saa kom, 

At synge til ham med de riimfrosne Lokkor: 

Jo koldere du aander, 

Des varmere strømmer vort Blod; 

Jo mere du brummer, 

Des muntrere dandse vi for dig, 

Des høiere synger vort Chor; 

Og at høre den Gamle da true: 

Tøv lidt, stands lidt, læg Jer til Hvile! 

Jeg skal knuge Jer, binde Jer, 

Snøre Jer sammen med faste Baand — 

At trodse og kues, men ei at beseires, var Livet! 

Vaaren vil komme, 

Atter paa ny vil den komme; 

Men jeg skal ei meer være med, 

Naar de staae paa Udkig med bankende Hjerte, 

Og vente den tøvende Gjest. 

Og naar Søstrenes Leg saa begynder, 

Naar Bolden flyver fra Haand til Haand, 

Hvem skal den fange for mig? 

Og naar Vexelsang lyder i Skoven, 

Og m i n Tour kommer, at synge, 

Fr. Paludan-Muller: Skrifter. III. 16 

Hvem skal da svare for mig? 

Da er det stille, 

Til atter med stærkere Toner 

Hæver sig Nymphernes Chor. 

Ja, Livet gaaer sin ustandsede Gang, 

Kun jeg kan ei følge med. 

Som Barnet, der holder i Skjørtet sin ilende Moder, 

Før jeg det fulgte, 

Men nu er afmægtig min Fod. 

Her sidder forladt jeg tilbage. 

Den drager forbi mig, Dryadernes Skare, 

Den vil snart have glemt mig, og snart 

Den synger om mig, som om Dagen, der svandt. 

Da naaer ei Lyden mit lyttende Øre; 

Alting formørkes, og blindt er mit Øie; 

Mindet med Synet forsvinder, og Hjertets 

Liv er kun Suk — kun et Suk. — 

(Hun boier sig over Lyren og deer.) 
Apollo (efter en Pause). 

Fra hendes Læbe Sjælen bort er flygtet, 

De klare Øine brast, som jeg har elsket, 

Og gjennem Lyren sang hun ud sit Liv. 

Hviil sødt, du Hulde! Kort var kun din Kamp. 

Hviil hos din Lyra! — Der er Nattens Luna! 

Hun med sit klamme Kys indvie vil 

Dit fagre Legeme til snar Opløsning. — 

O, hvi berøver Skjæbnen altid mig 

Hvad jeg har kjærest? Hvorfor favner Døden, 

Den kolde, mørke, altid dem jeg elsker, 

Da Lys og Varme dog jeg sk j enker Alt? 
Her vil jeg hvile hos min unge Brud, 
Og holde fast, hvad sporløst er forsvundet, 
Naar atter Luna kommer Jorden nær. 

P a n (nærmer sig). 

Stands med din Klage! Til mit Ord laan Øre! 
Thi har jeg mod min Villie dybt dig saaret, 
Saa har jeg ogsaa Lindring for dig — 

Apollo (reiser sig). 

Du? 
Har du mig saaret? 

Pan. 
Det var Gudens Villie. 
Hans Redskab kun jeg var, da her i Støvet 
For mine Hænder sank det unge Træ. 

Apollo. 
Du — du har Træet fældet? 

Pan. 

Hør mig, Herre! 
Rynk ei forfærdeligt mod mig dit Bryn. 
Kronions Villie var det! Men endnu 
Jeg har jo mange Døttre. Selv du vælge! 
Og ved den gamle Kronos jeg dig sværger, 
At aldrig meer jeg lægger Snare for dig, 
Men trofast om din Elskov holder Vagt. 

Apollo. 

Tak for dit Løfte, Gamle! — Daare var jeg! 

ir>* 

Til din forgængelige Slægt jeg bandt mig, 

Og henter nu den bittre Smertes Løn. 

Hvad vilde jeg hos dig, i dine Skove, 

Troløse Pan? Du, som i Blomsten skjuler 

Bestandig Ormen! du, hvis rige Dragt 

Er falsk og borget; thi naar Høsten kommer, 

Da viser snart den frem sin gule Farve, 

Og i din Nøgenhed til sidst du staaer. 

Du eier mange Døttre! — Ja, de slægte 

Den ædle Fader paa! Og dette Kuld 

Du vover fræk og dristig mig at byde? — 

Men Straffen fik jeg, som jeg har forskyldt! 

Den Jord, som lod mig Himlen reent forglemme, 

Har ved sin Usselhed mig tugtet nu! 

Pan. 
Hør mig, du Høie — 

Apollo. 
Bort fra mig, Troløse! 
Fra dig jeg gaaer, og hjem til salige Guder. 
Ja, jeg vil op og kjøre Solens Vogn! 
Vil hylle mig i Purpurskyens Kappe, 
Og slynge Diademet om min Tinding! 
Omkring min Skulder hænger Lyren jeg; 
I Haanden ta'er jeg Buen; gyldne Bidsler 
Jeg lægger i de vilde Hestes Mund, 
Og farer tordnende hen over Skyen! 
Da skal jeg lee ad al min Nød og Jammer! 
Min Lyras Klang skal fylde Himlens Hvælving, 
Og mine Pile kun skal Jorden naae. 



245 



Men du skal døe! Paa dig min Harm jeg koler. 

Ja du skal døe! og her du har din Dom: 

Er fuldt din Skjæbnes Maal, da kommer jeg 

Ned over dig paa Solens Flamme- Vogn, 

Og med min Ild fortærer jeg dit Rige: 

Da gaaer i Luer dine Skove op; 

Da tørres dine Kilder; Saften brænder 

Jeg ud af Jordens Skjød og alle Planter; 

Hvert Dyr jeg dræber med min skarpe Piil; 

Med Damp og Røg jeg qvæler dine Fugle; 

Dig selv jeg styrter ned i Dybets Afgrund; 

Og naar med blodig Pande der du ligger, 

Og rundt det lyder fra den øde Jord: 

Vor Drot er død! Den store Pan er død! 

Da vil jeg fryde mig med roligt Hjerte, 

Og aabne selv mit Bryst for Skjæbnens Piil. 

(Han gaaer bort med stærke Skridt.) 

Pan. 
Vee mig! Den høie Digtergud han raser. 

Hermes (nærmer sig). 

Din Død dig Spaadomsguden aabenbared; 
Men falder du, vil alle Guder falde. 

Pan. 
Følg med mig! Jeg hans Hjerte maa forsone. 

Hermes. 
Forgjæves; han din Dom dig har forkyndt. 

(Begge bort.) 

Chor af Dryader. 
Nu flygter Dagens Glands, den hulde, 

Fra Skoven hjem; 
Og i sit sorte Slør med Kulde 

Gaaer Natten frem. 
Nu sørger Lunden, reent berøvet 

Sit Rosenskin; 
Nu nærmer Luna sig bedrøvet, 

Med falmet Kind. 

Og høit i Træets Top det sukker, 

Og dybt i Krat 
Hver Blomst og Urt mod Jorden bukker 

Sig tung og mat. 
Og Dyr og Fugl med eet forstummer 

Med ængstet Bryst; 
Kun Bækken taler om sin Kummer 

Med sagte Røst. 

Men vi vil græde for vor Søster, 

Hvis Fryd var kort. 
En Stund os Livet kun forlyster, 

Saa maae vi bort. 
Saa kommer Stormen eller Lynet, 

Fra Skyen sendt; 
Saa dækker Dødens Nat os Brynet, 

Og Alt er endt. 



PYGMALION 



Trykt i'orste Gang 18G2 i „Nye Digte af danske Digtere*, ud- 
givne af Chr. Winther; anden Gang 1872 i „Sex Digte" ; tredie Gang 
1879 i „Poetiske Skrifter" ; fjerde Gang 1883 i „Sex Digte". 



Den, som vil Lykkens Gunst forhverve, 
Maa kraftig kæmpe for sin Løn, 
Men vil ham Guderne fordærve, 
De negte aldrig ham en Bøn: 
De lade først hans Tanke blindes, 
Og saa hvad han begjærer skee; 
Og her Pygmalion vi mindes, 
Hvis Lykkes Krone blev hans Vee. 



Af parisk Marmor, reent, ublandet, 
Fyldt af sit Skjønhedsideal, 
Han sig en Venus havde dannet, 
Saa skjøn som den i Himlens Sal. 
Med Konstens Gaver rigt udsmykket 
Stod Støtten rank paa sneehvid Fod, 
Og den ei Verden blot henrykked, 
Men selv han henrykt for den stod. 

»I Guder! I, som Bønner høre!« 
Udbrød han i sit Hjertes Glød: 

»O, lad en Konstners Bøn Jer røre, 
Og løn hans Stræben ei med Død! 
Fuldend, hvad her jeg Form har givet, 
Med eders Kraft min Konst forstærk, 
Skjenk dette skjønne Billed Livet, 
Og o, formæl mig med mit Værk!« 



Og Unders Under! Knap ophørte 

Pygmalion at tale her, 

Før Billedstøtten let sig rørte, 

Og trak, med hævet Barm, sit Veir; 

Før Kindens Smiil fik Livets Varme, 

Før Øiet aabned sig og saae, 

Og Venus med udbredte Arme 

I Favnen paa sin Skaber laae. 



Der blev en Glæde! Brudekjolen 
Strax til den Skjønne søgtes ud, 
Og før endnu sig sænked Solen, 
Holdt stolt han Bryllup med sin Brud. 
Det var en Fest! Blandt Myrthekroner 
Med Roser krandset Bruden sad, 
Og Brudgomshjertets Jubeltoner 
Fandt Gjensvar i hans G jesters Qvad, 

Saa fløi forbi en Honningmaaned 
Med Lyst og Leg, i Suus og Duus, 
Og Konstneren, som reent var daanet, 
Igjen opvaagned af sin Ruus. 
Men ei paa een Gang blev han vaagen, 
Og ei hans Blik sig klared brat, 
Men meer og meer, lig Morgentaagen, 
Der følger paa den dybe Nat. 



Hvordan det gik, han selv ei vidste, 
Men meer og meer de hulde Træk, 
Der før saa stærkt ham monne friste, 
Han saae at stivne, til sin Skræk; 
Saa haard ham tyktes Marmorhaanden, 
Det liliehvide Bryst saa koldt, 
Og ikke meer end Formen Aanden 
Sin Tryllemagt for ham beholdt. 



Saa megen Aand hans Venus eied, 

Saa megen, men ei heller meer, 

Som selv Modellen han tilveied 

Og præged i dens bløde Leer. 

Men skjøndt nu stor nok var Portionen 

For en til Taushed dømt Figur, 

Den var for lille for Personen, 

For hvem jo Talen er Natur. 

Og just paa Sprogets Liv det skorted, 

Paa Tale, hvori Tanker boe, 

Og mest i Omgang hun forkorted 

Sin Yttring til et Ak! og O! 

Hvert Svar hun gav, Pygmalion kj endte, 

Før til hans Øre det fandt Vei, 

Og han som til et Du sig vendte, 

Han fik tilbage kun sit Jeg. 



Han fik en Skabning af sin Tanke; 
Men trods den levende Figur, 
Han aldrig mærked Hjertet banke, 
Og Konsten aldrig blev Natur. 
Hiint friske Væld, hvoraf oprinder 
En Livsstrøm, evig ny og klar, 
Han i sin Halvdeel ikke finder, 
Thi som et Værk hun færdig var. 



En dyb Melankolie betog ham, 
Til Grunde reent gik Lyst og Mod, 
Og dog hans Venus ei bedrog ham, 
Hun var ei ond — hun var ei god; 
Hun var ei dum — men klog ei heller; 
Men skjøn hun var! — Han lod det gaae, 
Ja, han sig selv det tidt fortæller, 
Skjøndt ikke længer han det saae. 

Men hver Gang med sin ranke Skjønne, 
Der saae omkring med kolde Blik, 
Han gik om Aftnen i det Grønne, 
Modtog hans Hjerte Stik paa Stik. 
De spøgende Hyrdinders Latter, 
Den glade Dands til Fløitens Lyd, 
Han næsten som en Haan opfatter, 
Der spotted med hans tabte Fryd. 



Og naar, mens Bølgen sagte rinder, 
Ved Havets Bred de Begge stod, 
Hvor nys hjemvendte Fiskerinder 
Fra Baaden sprang paa nøgen Fod; 
Naar trindt omkring lød munter Hvisken, 
Naar Byttet deeltes under Sang: 
Hvor forekom ham død som Fisken 
Den Venus, der ved ham sig hang. 



»Oa , ved sig selv da dybt han sukked. 
Med Blikket paa sin Marmorviv, 
Der stod med Øine vidt oplukked': 
»O, kun et Glimt af dette Liv!« 
Men intet Livsglimt Ønsket vakte; 
Hans Aand fornam kun Sorgens Kald, 
Og Tiden Katastrophen bragte, 
Hvorom der nu berettes skal. 

En Aftenstund, mens Dagen helded, 

Og Sol forgyldte Bjergets Top, 

Var med sin Venus han paa Fjeldet, 

Det myrthekronte, stegen op. 

De stod, hvor Fjeldets bratte Side 

Sig lodret ned i Havet skød, 

Der saaes med lange Bølger glide, 

Hvis hule Døn mod Klippen lød. 



Hvor stolt og pragtfuldt var det Skue, 
Som Jord og Himmel her dem gav! 
Foran, i Aftensolens Lue, 
Laa grændseløst det aabne Hav; 
Imod det fjerne Ølands Strimmel 
Fiolblaat, guult sig Lyset brød, 
Og over dem den blanke Himmel 
Sig baded som i Purpurglød. 



Høit hæved sig vor Konstners Hjerte; 

Midt i sit bittre Savn belønt 

Vod Aftnens Syn for Dagens Smerte, 

Udbrød han henrykt: »O, hvor skjønt!« 

Hans Venus, ved hans Udraab, stirred 

Ud over Havet, blaaliggrønt, 

Og med en Ho, der ham opirred, 

fijentog hun langsomt: »O - hvor — skjønt!« 

»Men ei blot skjønt!« han mørk gjensvared, 
»Med sligt et Ord er ei det gjort; 
Hvor Guders Glands sig aabenbared, 
Der hedder det med Grund: hvor stort!« 
Hans Venus paa hans Ord ham troede; 
Vidt aabnende sit Øies Port 
Hun atter ud paa Bølgen gloede, 
Og gjentog mat: »Hvor stort! hvor stort!« 



»Ja, stort skal mig dit Echo nytte!« 
Udbrød Pygmalion i Harm, 
Og i det samme heftig stødte 
Sin Viv han bort med udstrakt Arm. 
Ved Stødets Magt trængt hen mod Havet, 
Foran hvis Dyb hun svimled alt, 
Stod hun et Øieblik og raved, 
For over Klippen ud hun faldt. 



Høit lød et Veeraab fra dem Begge, 
Og rædselfyldt Pygmalion saae 
Det hvide Slør og Kjolens Dække 
Lig spredte Vinger Bølgen naae. 
Han hendes Dødskamp saae fra oven, 
Han hendes Dødssuk høre fik, 
For heelt begravet under Voven 
Hun sporløs for hans Syn forgik. 

Snart Bølgens Ro tilbagevender; 

Men end, forstenet i sin Skræk, 

Han stod med sammenslagne Hænder, 

Med stive Blik og spændte Træk. 

Det evig Uerstattelige 

I Pandens Fure præget var, 

Og Qvaler, som i Suk opstige, 

Hans Konstnerhjerte gjennemskar. 



»Oo , brød han ud, idet han Haaret 
Som en Fortvivlet sig afrev: 
»O Blendværk, der mit Hjerte daared, 
Saa mig forhadt min Glæde blev! 
O Marmorbrud, som blev min Mage 
Ved Elskov, meer end Marmor stærk: 
Dig har jeg myrdet! Selv af Dage 
Jeg tog min Lykke med mit Værk! 



Mit Værk, der trylled Jorderige, 
Mit Skjønhedsværk foruden Meen, 
Mit Mesterværk foruden Lige, 
Mit Underværk, med Kjød af Steen! 
Min Længsels Barn, født af mit Hjerte, 
Min Venus, af min Tanke skabt, 
Gudinde for min Lyst og Smerte, 
Vee! Vee mig! Alt for evig tabt!« 

Her vildt omkring hans Øine rulled, 
Som om et Skrækkens Syn han saae, 
Og ned han kasted sig i Muldet, 
Hvor han bevidstløs længe laa. 
Men da igjen hans Øienlaage 
Sig hæved og han Mælet fik, 
Da dækked mørk en Vanvidstaage 
Det før saa klare Konstnerblik. 



Fra denne Stund han Intet vilde, 
Ved Intet meer hans Hu sig hang, 
Og, i sig selv indsluttet, stille 
Han vandred eensom nu sin Gang. 
Ei meer at virke, meer at stræbe 
Man saae ham, selv for Tidsfordriv; 
Det stille Smiil omkring hans Læbe 
Dog vidned om et indre Liv. 



Og dette Liv paa ny opvælded 
Hver Aften, naar fra Dalens Skjød 
Han steg ad Stien op paa Fjeldet, 
Mens Folkets Hvisken bag ham lød: 
»See der, der gaaer igjen den Gale! 
Nu har hans Venus sendt ham Bud; 
Nu skal igjen han op og tale 
Med sin forsvundne Marmorbrud!« 

Fr. Paludan-Muller: Skrifter. III. * 7 

Men lidt kun Spotterne han agted, 

Han iilte fremad som en Vind, 

At naae det Maal, han eftertragted, 

Den myrthekronte Klippes Tind. 

Der tog han Plads, hvor Fjeldets Side 

Sig lodret ned i Havet skød, 

Op fra hvis Bølger snart saa blide- 

Og snart saa stærke Toner lød. 



Der sad han saa med Smiil om Munden 

Og skued ud paa Bølgens Top, 

Og saae sin Marmorbrud fra Bunden 

Af Havet sneehvid stige op. 

Men alt som meer og meer han stirred 

Paa Synet, af hans Hjerne skabt, 

Blev Blikket sorgfuldt og forvirret, 

Og Tankens Traad for ham gik tabt. 



Da strakte længselfulde Arme 
Han mod sit Drømmebilled ud, 
Med Lidenskabens hele Varme 
Paakaldende den fjerne Brud; 
Da, for at høre Svar, han flytted 
Sig ud og ind — og spændt og stum 
Han efter Vindens Susen lytted, 
Naar Bølgen vælted sig med Skum. 

Og saadan sad han Timer lange — 
Thi først med Mørket hjem han gaaer, 
Naar høit paa Himlen Stjerner prange 
Og saadan sad han Aar for Aar; 
Og saadan saaes med Lokker hvide 
Han end paa Fjeldet, fyldt af Savn, 
Fortvivlet sine Hænder vride 
Og aabne Bølgerne sin Favn. 



Thi af sin Længsels Drøm besjælet 
Eet Billed kun gik ham forbi, 
Og evig med sit Værk formælet 
Hans Aand blev aldrig mere fri. 
Som tabt og vunden Marmorqvinden 
Blev lige qvalfuld for hans Liv: 
Og saadan hævned sig Gudinden, 
Hvem han begj ærede til Viv. 



17* 



ADONIS 



ET AIYTHISK DIGT 



l'rikom særskilt 1871 i første og anden Udgave: trykt trcdie 
(lang 1879 i „Poetiske Skrifter". 



Charon, Plutos Færgemand, 
I sin Baad fra Land just stødte, 
For den svage Vind at nytte, 
Der bar hen mod Dødens Strand. 
Tag mig med! da lød en Røst, 
Og før klaret var ham Gaaden, 
Sprang en Ungersvend i Baaden, 
Der gled bort fra Livets Kyst. 



Hvem er du? lød Charons Ord, 
Mens han tvær omkring sig vendte: 
Brat du selv i Døden rendte, 
Kom dog levende ombord. 
Vil, skjøndt ung, du alt i Havn? 
Eller gj ælder det et Møde 
Her med mine andre Døde? — 
Siig dit Ærind og dit Navn! 

Jeg Adonis nævner mig, 
(Svaret lød) paa Jorden Alle 
Mig den skjønne Yngling kalde, 
Guder selv i Skjønhed lig. 
Roser brød jeg uden Tal, 
Thi mig Kjærligheds Gudinde 
Lykken i sin Favn lod finde: 
Venusdyrker var mit Kald. 



Ak, men Lykken var for stor; 
Tidt saa mægtig var min Længsel, 
At mig Livet blev et Fængsel, 
Glædens Sang et Sorgens Chor. 
Da kom Dødens Stævning brat, 
Bort fra Nydelsen jeg iler, 
Hos Prosérpina mig hviler, 
Hun, hvis Favn mig er opladt. 



Thi jeg altid elske maa, 

Altid elske en Gudinde, 

Den Lod lod mig Skjæbnen vinde 

Strax, da Livets Lys jeg saae. 

Venus og Prosérpina 

Ved min Fødsel var tilstede; 

To Gudinder allerede 

Om mit Hjerte kæmped da. 

Af dem Begge kaldt til Dom, 
Guders Fader Striden endte, 
Den Gang Begge han tilkj endte 
Skatten, som de stredes om. 
Ved hans Dom for mig bestemt 
Var fra den Tid Livets Veie: 
Først mig Venus skulde eie, 
Dødens Dronning være glemt. 



Var til Ende Livets Lyst, 
Dødsgudinden jeg tilhørte, 
Til mig Skjæbnen atter førte 
Nyfødt op til Lysets Kyst. 
Saadan, Gamle! Dommen lød; 
Navn og Ærind nu du kj ender, 
Ro nu til med begge Hænder, 
Før fra Livet mig til Død! 



Du har Hastværk, Ungersvend! 

Færgemanden rolig sagde, 

Hvorpaa ud han Aaren lagde, 

Og sin Kappe kasted hen. 

Bedst — han vedblev — du din Gjæld 

Til vor Dronning her indfrier, 

Naar til Natten du dig vier, 

Siger Dagens Lys Farvel. 

Fjæl dig mellem Skygger da! 
Skjul i Mulm de blege Kinder! 
Her, hvor ingen Sol beskinner 
Veien til Prosérpina. 
See dig om i Taagers Land, 
Mens paa Dybets Strøm du gynger, 
Venus glem, hvor Fugl ei synger, 
Hvor ei Roser voxe kan. 



Charon taug og Plads han tog 
For med Aaren fat at tage, 
Kastende med Kraft tilbage 
Bølgen, der mod Kjølen slog. 
Taus imens paa Baadens Rand 
Sad Adonis, og hans Øie 
I det svage Lys med Møie 
Skjelned Fjeld fra Flodens Vand. 



Thi heel nær ved Baadens Toft, 
Næsten, som med Fald den trued. 
Klippens Hvælving sort sig bued 
Over Floden, lig et Loft. 
Under Fjeldet frem sig skød 
Baaden. som nu Mulmet dølger: 
Aarens Slag mod Dybets Bolger 
Kun den dvbe Stilhed brød. 

Frem en Stund saa Reisen gik, 
Til med eet sig Floden bredte 
Og der Stjerner bleve seete, 
Klarende Adonis' Blik. 
Fjeldet veeg med Mørkets Slør, 
Fjernt en Kyst han saae fremtræde, 
Og i Baaden, nær sit Sæde, 
Hvad ham. Natten skjulte før: 



Hele Færgebaadens Fragt, 
Charons sidste Ladning Døde, 
Som de Dødes Hjem i Møde 
Seiled her i Ligets Dragt. 
Side de om Side laa, 
End med lukte Øienlaage, 
Halvt som dækked af en Taage, 
Unge, Gamle, Store, Smaa. 



Hvilende den trætte Krop, 
Livets Kalden dog de hørte; 
Thi med eet sig Alle rørte, 
Een for een slog Øiet op. 
Drømmende de saae sig om, 
Alt mens Lemmerne de strakte, 
Indtil, heelt til Liv gjenvakte, 
Underverdnen nær de kom. 

Ind i Havnen Baaden flød; 

D e r en Dødning sad ved Vandet, 

Som, saa snart de stod paa Landet, 

Dem til Gjæst hos Pluto bød. 

Ingen Indbudt svared Nei, 

Alle Plutos Tjener fulgte; 

Men trods Stjerners Skin sig dulgte 

For Adonis deres Vei. 



Da et nyt Syn greb hans Aand: 
Ud fra Mørket i det Fjerne 
Traadte der en dødbleg Terne 
Med en Fakkel i sin Haand. 
Heelt til Floden skred hun ned, 
Raabte: Charon, er han kommen? 
Ja, lød Svaret, nys ankommen: 
Bring din Dronning den Besked! 



Her, imod Adonis vendt, 
Færgemanden haanlig sagde: 
Lang Tid alt, naar bi jeg lagde, 
Denne Terne Bud har rendt. 
Stadig med de samme Ord 
Fyldte daglig hun mit Øre; 
Daglig kom hun, for at høre, 
Om du ei var med ombord. 

Denne Gang var Lykken god. 
Følg du trøstig kun med hende! 
Jeg tilbage nu maa vende, 
Er end Vind og Strøm imod. 
Ræk din Færgemand hans Løn, 
Som de andre Skygger gjorde — 
Lønnen fik han, og fra Borde 
Gik Adonis, Myrrhas Søn. 



Fyldt af Dødsgudindens Priis 
Stod han længselfuld i Aanden, 
Da ham Ternen rakte Haanden, 
Hvid som Snee og kold som lis. 
Om hans Øine saa et Bind, 
Mens han Faklen holdt, hun lagde: 
Nu, Adonis! blidt hun sagde, 
Har for Skræk jeg gjort dig blind. 



Paa vor Vandring slip mig ei, 
Heller ei et Ord du sige, 
Mens i Mørkets tause Rige 
Jeg i Taushed viser Vei. 
Intet høre, Intet see, 
Dertil maa du nu dig vænne; 
Er din Vandring først til Ende, 
Vil et Under med dig skee. 

Her med Faklen skred hun frem, 
Og paa Stand Adonis fulgte. 
For hvis dækte Blik sig dulgte 
Synet dog af Dødens Hjem. 
Natligt Mulm kun omgav ham. 
Dødens Stilhed traf hans Ore, 
Fast han syntes den at hore 
Her. hvor Intet han fornam. 



I hvor lang Tid saa han skred 
Frem i Stilhed, ei han vidste; 
Mærked dog. at paa det Sidste 
Veien gik i Dybet ned. 
Sig i Vold han Ternen gav. 
Som i hans Sted saae og sandsed. 
Til i Dodens Borg hun standsed 
Og hans Oienbind tog af. 



Der en Hal laa for hans Fod, 
Aaben mod den aabne Himmel, 
Hvor, blandt blege Stjerners Vrimmel, 
Halv tilsløret Luna stod. 
Spredt i Straaler Lyset sank 
Ned i Hallen foran Thronen, 
Hvor Prosérpina, med Kronen 
Dronningsmykt, sad høi og rank. 

Livfuldt Dødsgudindens Blik 
Rundt i Dæmringslyset sværmed, 
Ja, da sig Adonis nærmed, 
Liliekinden Farve fik. 
Ham ved Navn hun havde kaldt, 
Og med Haanden paa sit Hjerte, 
Deelt imellem Lyst og Smerte, 
Ned for hendes Fod han faldt. 



Elskede! brød høit han ud: 
Du, som her paa mig har biet, 
Mig, som blev til dig indviet 
Alt i Svøbet af en Gud: 
Mellem dig og Venus deelt, 
Haabed Lykkens Krands jeg vinde; 
Lykken svigted — dig, Gudinde! 
Vier jeg mit Hjerte heelt. 



Lang Tid alt jeg har dig kjendt. 
Hver Gang Glædens Skaal jeg tømte, 
Paa dens Bund dit Billed drømte, 
Og da strax var Rusen endt. 
Hver Gang Venus jeg tilbad, 
Dæmped du mit Hjertes Gløden; 
Altid Nydelsen og Døden 
I mit Jordliv fulgtes ad 

Træt jeg er af denne Splid 
Mellem Lidenskabens Flamme 
Og den Magt, som vil den lamme: 
Bring til Ende Hjertets Strid! 
Du alene det formaaer! 
Ak, først nu, da Livet ender, 
Ret din Skjønhed jeg erkjender 
Og dit Væsens Dyb forstaaer. 



Deilig er du — Magt du fik 
Frem for hver en Magt paa Jorden; 
Nu du synlig er mig vorden, 
Falmer Venus for mit Blik. 
Udeelt Haab og udeelt Lyst 
Kalder frem kun Hjertets Varme: 
Tag mig op i dine Arme, 
Skjenk mig Lægedom og Trøst! 



Her Adonis reiste sig, 
For ved Dødsgudindens Hjerte 
Bort at kaste Livets Smerte, 
Men den Høie blev sig lig: 
Med sin Arm mod ham udstrakt 
Viste hun ham mildt tilbage, 
Og til Gjensvar paa hans Klage 
Dette Velkomstord blev sagt. 

O, Adonis! (Ordet lød) 
Skal dit Komme jeg velsigne, 
Ei med Venus du mig ligne, 
Hun, som tusind Eder brød. 
Elskovssyg, og uden Blu, 
Lod sin Skjønhed hun dig nyde; 
Ved dit Skue mig at fryde, 
Dertil ene staaer min Hu. 



Meer end hun jeg har dig kjær; 
Thi mens flygtig hun dig daared, 
Har jeg trofast dig udkaaret 
Og et Hjeril beredet her. 
For den korte Fryd hun gav, 
Tryggest Hvile jeg dig lover; 
For en Lyst, der strømmer over, 
Dybest Ro i Sorgers Grav. 



Derfor søg hos mig kun Trøst! 
Ikke Lidenskabens Trængsel, 
Ikke Savn og Suk og Længsel, 
Men Betragtning er min Lyst. 
Find den Fred du leder om! 
Og endnu som Fæstensgave 
Skal min Velkomstdrik du have, 
Til dit Hjertes Lægedom. 

Fr. Paludan-Mfiller : Skriftfer. III. 18 

Fjæl dig mellem Skygger da! 
Skjul i Mulm de blege Kinder! 
Her, hvor ingen Sol beskinner 
Veien til Prosérpina. 
See dig om i Taagers Land, 
Mens paa Dybets Strøm du gynger, 
Venus glem, hvor Fugl ei synger, 
Hvor ei Roser voxe kan. 



Charon taug og Plads han tog 
For med Aaren fat at tage, 
Kastende med Kraft tilbage 
Bølgen, der mod Kjølen slog. 
Taus imens paa Baadens Rand 
Sad Adonis, og hans Øie 
I det svage Lys med Møie 
Skjelned Fjeld fra Flodens Vand. 



Thi heel nær ved Baadens Toft, 
Næsten, som med Fald den trued, 
Klippens Hvælving sort sig bued 
Over Floden, lig et Loft. 
Under Fjeldet frem sig skød 
Baaden, som nu Mulmet dølger; 
Aarens Slag mod Dybets Bølger 
Kun den dybe Stilhed brød. 

Frem en Stund saa Reisen gik, 
Til med eet sig Floden bredte 
Og der Stjerner bleve seete, 
Klarende Adonis' Blik. 
Fjeldet veeg med Mørkets Slør, 
Fjernt en Kyst han saae fremtræde, 
Og i Baaden, nær sit Sæde, 
Hvad ham Natten skjulte før: 



Hele Færgebaadens Fragt, 
Charons sidste Ladning Døde, 
Som de Dødes Hjem i Møde 
Seiled her i Ligets Dragt. 
Side de om Side laa, 
End med lukte Øienlaage, 
Halvt som dækked af en Taage, 
Unge, Gamle, Store, Smaa. 



Hvilende den trætte Krop, 
Livets Kalden dog de hørte; 
Thi med eet sig Alle rørte, 
lien for een slog Øiet op. 
Drømmende de saae sig om, 
Alt mens Lemmerne de strakte, 
Indtil, heelt til Liv gjenvakte, 
Underverdnen nær de kom. 

Ind i Havnen Baaden flød; 

Der en Dødning sad ved Vandet, 

Som, saa snart de stod paa Landet, 

Dem til Gjæst hos Pluto bød. 

Jngen Indbudt svared Nei, 

Alle Plutos Tjener fulgte; 

Men trods Stjerners Skin sig dulgte 

For Adonis deres Vei. 



Da et nyt Syn greb hans Aand: 
Ud fra Mørket i det Fjerne 
Traadte der en dødbleg Terne 
Med en Fakkel i sin Haand. 
lleelt til Floden skred hun ned, 
Haabte: Charon, er han kommen? 
Ja, lød Svaret, nys ankommen: 
Bring din Dronning den Besked! 



Iler, imod Adonis vendt, 
Færgemanden haanlig sagde: 
Lang Tid alt, naar bi jeg lagde, 
Denne Terne Bud har rendt. 
Stadig med de samme Ord 
Fyldte daglig hun mit Øre; 
Daglig kom hun, for at høre, 
Om du ei var med ombord. 

Denne Gang var Lykken god. 
Følg du trøstig kun med hende! 
Jeg tilbage nu niaa vende, 
Er end Vind og Strøm imod. 
Ræk din Færgemand hans Løn, 
Som de andre Skygger gjorde — 
Lønnen fik han, og fra Borde 
Gik Adonis, Myrrhas Søn. 



Fyldt af Dødsgudindens Priis 
Stod han længselfuld i Aanden, 
Da ham Ternen rakte Haanden, 
Hvid som Snee og kold som lis. 
Om hans Øine saa et Bind, 
Mens han Faklen holdt, hun lagde: 
Nu, Adonis! blidt hun sagde, 
Har for Skræk jeg gjort dig blind. 



Paa vor Vandring slip mig ei, 
Heller ei et Ord du sige, 
Mens i Mørkets tause Rige 
Jeg i Taushed viser Vei. 
Intet høre, Intet see, 
Dertil maa du nu dig vænne; 
Er din Vandring først til Ende, 
Vil et Under med dig skee. 

Her med Faklen skred hun frem, 
Og paa Stand Adonis fulgte, 
For hvis dækte Blik sig dulgte 
Synet dog af Dødens Hjem. 
Natligt Mulm kun omgav ham, 
Dødens Stilhed traf hans Øre, 
Fast han syntes den at høre 
Her, hvor Intet han fornam. 



I hvor lang Tid saa han skred 
Frem i Stilhed, ei han vidste; 
Mærked dog, at paa det Sidste 
Veien gik i Dyhet ned. 
Sig i Vold han Ternen gav, 
Som i hans Sted saae og sandsed, 
Til i Dødens Borg hun standsed 
Og hans Øienhind tog af. 



Der en Hal laa for hans Fod, 
Aaben mod den aabne Himmel, 
Hvor, blandt blege Stjerners Vrimmel, 
Halv tilsløret Luna stod. 
Spredt i Straaler Lyset sank 
Ned i Hallen foran Thronen, 
Hvor Prosérpina, med Kronen 
Dronningsrnykt, sad høi og rank. 

Livfuldt Dødsgudindens Blik 
Rundt i Dæmringslyset sværmed, 
Ja, da sig Adonis nærmed, 
Liliekinden Farve fik. 
Ham ved Navn hun havde kaldt. 
Og mod Haanden paa sit Hjerte, 
Deelt imellem Lyst og Smerte, 
Ned for hendes Fod han faldt. 



Elskede! brod hoit han ud: 
Du, som her paa mig har biet, 
Mig, som blev til dig indviet 
Alt i Svøbet af en Gud: 
Mellem dig og Venus deelt, 
llaabed Lykkens Krands jeg vinde; 
Lykken svigted — dig, Gudinde! 
Vier jeg mit Hjerte heelt. 



Lang Tid alt jeg har dig kjendt. 
Hver Gang Glædens Skaal jeg tømte, 
Paa dens Bund dit Billed drømte, 
Og da strax var Rusen endt. 
Hver Gang Venus jeg tilbad, 
Dæmped du mit Hjertes Gløden; 
Altid Nydelsen og Døden 
i mit Jordliv fulgtes ad 

Træt jeg er af denne Splid 
Mellem Lidenskabens Flamme 
Og den Magt, som vil den lamme: 
Bring til Ende Hjertets Strid! 
Du alene det formaaer! 
Ak, først nu, da Livet ender, 
Ret din Skjønhed jeg erkjender 
Og dit Væsens Dyb forstaaer. 



Deilig er du — Magt du fik 
Frem for hver en Magt paa Jorden; 
Nu du synlig er mig vorden, 
Falmer Venus for mit Blik. 
I Ideelt Haab og udeelt Lyst 
Kalder frem kun Hjertets Varme: 
Tag mig op i dine Arme, 
Skjenk mig Lægedom og Trøst! 



Her Adonis reiste sig, 
For ved Dødsgudindens Hjerte 
Bort at kaste Livets Smerte, 
Men den Høie blev sig lig: 
Med sin Arm mod ham udstrakt 
Viste hun ham mildt tilbage, 
Og til (i jon svar paa hans Klage 
Dette Velkomstord blev sagt. 

O, Adonis! (Ordet lod) 
Skal dit Komme jeg velsigne, 
Ki mod Venus du mig ligne, 
Hun, som tusind Kder brod. 
Klskovssyg, og uden Blu, 
Lod sin Skjonhed hun dig nyde; 
Ved dit Skue mig at fryde, 
Dertil ene staaer min Hu. 



Meer ond hun jeg har dig kjær; 
Thi mens flygtig hun dig daared. 
Har jeg trofast dig udkaaret 
Og et Hjem beredet her. 
Kor don korte Fryd hun gav, 
Tryggest Hvile jeg dig lover; 
Kor en Lyst, der strommer over, 
Dybost Ro i Sorgers Grav. 



Derfor sog hos mig kun Trøst! 
Ikke Lidenskabens Trængsel, 
Ikke Savn og Suk og Længsel, 
Men Betragtning er min Lyst. 
Kind den Kred du leder om! 
Og endnu som Ka^stensgave 
Skal min Velkomstdrik du have, 
Til dit Hjertes Lægedom. 

Her et Vink hun Ternen gav, 
Som med slukket Fakkel hvilte 
Fjernt i Hallen, og nu iilte 
Hen til Letheflodens Grav. 
Med et Bæger i sin Haand 
Kom igjen hun, let som Vinden, 
Satte Bægret for Gudinden, 
Og forsvandt saa, lig en Aand. 



Dødens Dronning Bægret tog, 
Holdt det op, mens nedad høiet 
Hun Adonis saae i Øiet, 
Just som dyht et Suk hun drog. 
Elskede! hun hvisked ørn: 
Drik, at selv du maa fornemme, 
Lykken er, sig selv at glemme 
For Lyksalighedens Drøm. 



Bægret, fyldt med Lethes Vand, 
Satte i ilsomt han for Munden, 
Og før det var tømt til Bunden, 
Drikkens Virkning spored han. 
Af hans Hjerne hrat forsvandt 
Alle Fortidslivets Minder, 
Saa til Livet nu ham hinder 
Traadcn kun, som Ilaahet spandt. 



